
ELŐSZÓ. 


E munkám, mint néhány előző könyvem is, egyik rész- 
lete ama vizsgálódásaimnak, melyeket a bölcseleti ember- 
tan, vagyis az embernek végső elvek alapján összefoglaló 
ismertetése körül végeztem. Az itt következő fejtegetéseim- 
mel iparkodom egyes problémákat a ma divatos, népszetű, 
de — sokszor — egyoldalú  természettudományi irányból 
vezetni  szellemtudományi területre. A rendelkezésemre 
álló szűk tér miatt jelen munkám sok tekintetben hézagos, 
hiányos. Egyes fejtegetések kiegészítéseként legyen sza- 
bad utalnom néhány régebbi munkámra, amilyenek főleg 
az Eugenika és etika (1934), Tehetség és eugenika (1934), 
Begabung im Lichte der Eugenik (1936, második kiadás 
1941). A faj (1940). A nép és nemzet problémáit pedig egy 
közeli újabb munkámban szándékozom tüzetesebben meg- 
világítani. 

Az itt vizsgálandó kérdések nem csupán száraz, elvont 
problémák, hanem gyakorlatilag is közelről érintik egész 
nemzeti létünket. Ezek megoldásához próbálkozom néhány 
gondolattal hozzájárulni. Keresem azt, ami bennünket 
egyesít és összetart, ami a magyarságot nagyobbá és egy- 
ségesebbé teszi. Mert azt hiszem, ez most a legfőbb és leg- 
sürgősebb feladatunk, amelynek elvégzéséhez mindany- 
nyiunknak közreműködnie kell a maga terén. 


Szeged, 1941 tavaszán. 
Somogyi József. 


BEVEZETÉS. 


Ki a magyar? Mi a magyar? Manapság számtalanszor 
halljuk e kérdéseket. A rájuk adott felelet azonban koránt- 
sem egyértelmű, nem világos, nem megnyugtató, úgyhogy 
ma talán kevésbbé vagyunk képesek felelni ezekre, mint 
valaha. Régebben tudtuk, vagy legalábbis azt véltük, hogy 
tudjuk e kérdésekre a magátólértetődő határozott feleletet. 
Amit azonban a múltban mindenki szinte magátólértető- 
dőnek tartott, az napjainkban legalábbis problematikussá 
vált. Eddig legalábbis egyénileg úgyszólván mindenki 
tudta magáról, hogy magyar-e vagy sem, még ha nem is 
tudta értelmileg megindokolni, hogy mily alapon magyar. 
Ma azonban azok közül, akik régebben el se tudták volna 
képzelni, hogy mások is lehetnek, mint magyarok, a sok 
vita eredményeként sokan maguk is tépelődve kérdik ön- 
maguktól, vajjon lehet-e, kell-e, szabad-e továbbra is ma- 
gyaroknak tartani magukat? Míg régebben az volt az álta- 
lános törekvés, hogy akit csak lehet, valamilyen alapon 
befogadjunk a magyarság körébe, ma sokan épp azt kere- 
sik, kiket lehetne vagy kellene kizárni a magyarság közös- 
ségéből, miként lehetne a magyarság körét mind szű- 
kebbre szorítani, miként lehetne azt egy lehetőleg Zzárt- 
körű társaság számára kisajátítani, így azután végül azt 
se tudjuk, vajjon 10, 15, 20 milliónyian vagyunk-e magya- 
rok, avagy csak néhány százezren, csak néhány ezren, 
vagy talán nincs egyetlen igazi magyar sem. 

Mindez pedig kiváló alkalom arra, hogy ismét cívód- 
junk, marakodjunk egymással. Akik eddig egyaránt jó 


6 


magyaroknak tartották egymást, most gyanakodva, sanda 
szemmel tekintenek egymásra és szinte lombikban és 
mikroszkóp alatt próbálják méregetni, hogy ki hány szá- 
zalékos magyar. Vannak, akik nemcsak az igazságot, 
hanem a hazafiságot is ki akarják sajátítani maguknak. 
A más véleményen levőket ellentmondást nem tűrő han- 
gon nyíltan vagy burkoltan hazaárulóknak bélyegzik, el- 
lenük hajszát, sokszor szinte embervadászatot indítanak. 
A tömeg pedig vagy a hangosabb, divatosabb jelszavak 
után indul — nem tudván mit cselekszik — vagy tanács- 
talanul meglapulva hallgat. Hiszen e kérdések a tudomá- 
nyok hűvösen objektív légköréből már rég lekerültek a 
közélet sáros arénájába, máris túlsok politikumot és világ- 
nézeti elemet vittek beléjük, így azután az állásfoglalás 
velük szemben bizonyos kockázattal jár, és mindig van- 
nak, akik nyilatkozataiknál inkább az egyéni kockázatu- 
kat mérlegelik, mint a tárgyilagos igazságot. 

Mindez kétségtelenül kóros tünet, sőt súlyosan beteg 
állapot, amely létünket veszélyezteti. Pedig orvoslása talán 
nem is olyan nehéz, mint első pillanatban látszik. Mert a 
higgadt, tárgyilagos közéleti diagnosztának sokszor el kell 
ismernie, hogy akik az említett kérdésekben összebékíthe- 
tetlen ellenfélként állnak egymással szemben, egyaránt 
igaz, jó magyarok, fanatikusán szeretik a magyarságot és 
talán éppen ez a tiszteletreméltó fanatizmusuk teszi őket 
vakokká egymás véleményével szemben. Mindegyik a 
maga elgondolása szerint akarja boldogítani a magyarsá- 
got és retteg attól, hogy mások esetleg egyéb utakon pró- 
bálják ugyanazt. Mert hiszen a végső célban sokszor tud- 
tuk nélkül, sót bevallásuk ellenére is megegyeznek. 

A heves viták tehát problémánk körül igen gyakran 
egymás meg nem értésén, jóhiszemű félreértésén alapul- 
nak. A félreértés pedig rendszerint abból származik, hogy 
bonyolult, homályos, határozatlan, többértelmű fogalmak- 
kal operálunk, használjuk őket, mielőtt tisztáznánk értel- 
müket, sőt esetleg eredeti, helyes, világos értelmüket el- 
torzítjuk, felcseréljük, összezavarjuk. A zavaros fogalmak- 
ból pedig további zavaros okoskodás, eltérő következtetés 

folyik. Ami ugyanis bizonyos értelemben igaz, más érte- 
lemben téves lehet és viszont. A baj azonban rendszerint 
ott van, hogy a vitatkozók nem is vizsgálják, hogy lehet-e 
valamilyen értelemben helyes az ellenkező állítás, hanem 
inkább azt keresik, hogy mily értelemben lehet azt téve- 
désnek bélyegezni. Ha azonban a fogalmakat megfelelően 
tisztázzuk, kellően disztingválunk, elkülönítünk, sokszor 
kiderül, hogy az összeegyeztethetetlennek látszó állítások 
is egyaránt igazak lehetnek más és más értelemben. 

És nem sok oly tisztázatlan, differenciálatlan, any- 
nyira homályos, összekevert fogalom van, mint éppen a 
Jaj, nép, nemzet, valamint a köréjük csoportosuló fogalom- 
kör. Ha figyelemmel kísérjük e szavak használatát a köz- 
életben, a politikában, a diplomáciai nyelvben vagy akár 
a tudományos irodalomban is, igen eltérő jelentésüket ele- 
mezhetjük ki. Tartalmuk és körük sokszor szeszélyesen 
változik, így csoda-e hát, ha nem értjük meg egymást? 
Hiszen ugyanazon szavakat használva szinte más nyelven 
beszélünk. 

Másrészt a jelzett fogalmak nem valamilyen merev, 
megkövesedett, változhatatlan adottságokat, hanem élő, 
fejlődő és így változásra képes emberi közösségeket jelez- 
nek. Ennek megfelelően e fogalmak tartalma is változik, 
fejlődik. Ami tehát róluk a múltban érvényes volt, lehet, 
hogy ma már nem áll többé, a jövőben pedig ismét más 
lesz igaz rájuk vonatkozólag. Hiszen az élő, fejlődő egyén- 
ről is mást állíthatunk a gyermekkorban és mást öreg 
korában. 

További vizsgálódásaink folyamán mindenütt külö- 
nös figyelemmel leszünk a fogalmak tisztázására, ami 
sokszor a fogalom  megkonstruálásának,  definiálásának 
nehéz feladatát fogja jelenteni. Amíg azonban nem egy- 
formán definiált, egységesen elfogadott fogalmakat, kife- 
jezéseket használunk, sokszor bizony egymás mellé 
vágunk s így meddő szélmalomharcot folytatunk. 


1. A VÉRROKONSÁG. 


A legősibb, legalapvetőbb közösség a család, az 
emberi társadalomnak legkisebb,  regenerálódásra még 
képes sejtje. Ezért a család bizonyos értelemben minta- 
képe minden más közösségnek és a szoros összetartozást 
legtöbbször éppen a családi életből vett hasonlattal szok- 
ták kifejezni, mint pl. néptestvér, munkástestvér, anya- 
ország, Vaterland, stb. 

A közös családból, közös elődöktől származást rövi- 
den v ér rokonságnak, vérközösségnek szoktuk nevezni. 
Régebben talán szószerint is vették, hogy az elődök vére 
valamikép átmegy az utódokba. Hiszen a vért tartották 
a legfőbb nedvnek, az élet hordozójának. Ma már tud- 
juk, hogy a , vérközösség",, csak hasonlat, a vér a test 
egyéb sejtjeivel, szöveteivel együtt nem elsőleges hor- 
dozója, hanem csak származéka az életet hordozó, tovább- 
adó valamilyen elvnek. 

Mindamellett a hasonlatnak komoly alapja van, 
mert ha nem is a szószerint értett vér, de valamilyen 
életelv kétségtelen átmegy az elődről az utódra és nem- 
zedékről nemzedékre továbbadódik. Ez az életet átszár- 
maztató elv a csírasejthez van kötve, vele együtt öröklő- 
dik nemzedékről nemzedékre, így a vérrokonság, a vér- 
közösség a modern biológia nyelvén a csírasejtek közös- 
sége, a közös elődök csirasejtjének továbburjánzása, a 
csírapálya folytonossága nemzedékeken át. 

Minden egyén két csírasejt egyesüléséből, vagyis egy 
megtermékenyült petesejtből jön létre annak  osztódása 

útján. Ezen osztódás folyamán a sejtek legtöbbje külön- 
féleképen  differenciálódik, különböző  testsejteket, — Sszö- 
veteket, szerveket alkot, amelyekből a test felépül. E sej- 
tek egy ideig megtartják élet- és  osztódásképességüket, 
idővel azonban  elöregesznek, kimerülnek, elpusztulnak. 
Végül valamennyi testsejt sorsa a halál. 

A sejteknek egy másik, kisebb csoportja azonban az 
osztódás — folyamán megtartja eredeti, differenciálatlan 
állapotát, aminő az a csírasejt volt, melyből kifejlődött. 
Ezek tehát megmaradnak továbbra is csírasejteknek. Ott 
élnek a testben, mint egy védő és tápláló burokban, 
körülvéve a testsejtektől, amelyek hasonló  csírasejtekből 
differenciálódtak. 

E csírasejtek legtöbbje előbb-utóbb elpusztul, egye- 
sek azonban közülök átmenthetik életüket. Ha ugyanis 
egy érett csirasejt egy másik érett, másnemű  csirasejt- 
tel találkozik, egyesülésükből új élet, új egyén fejlődik 
ki. Osztódásukkal kialakulnak az utód testsejtjei,  vala- 
mint csírasejtjei, melyek azonban mind az elődök csíra- 
sejtjeinek . továbburjánzásai, életük folytatásai. És ez a 
folyamat ismétlődik minden újabb nemzedékben, ame- 
lyek sorozata tehát ugyanazon sejteknek folytonos tovább- 
osztódása útján jön létre, ugyanannak a  csírapályának 
megszakítatlan folytatása. Ily értelemben a  csírapálya, 
vagyis a csírasejtek, illetve ezek  párjai halhatatlanok, 
helyesebben az utolsó nemzedék kihalásáig élnek meg- 
szakítatlan folytonosságban. Vagyis az utolsó emberben 
is az ősszülők csírasejtjei élnék, bár minden nemzedék- 
ben új porosodásra szorulnak. 

Míg az egyének rövid egymásutánban születnek és 
meghalnak, az élet lényege, mint valami misztikus 
folyam hömpölyög tovább a láthatatlan mélyben és meg- 
szakítatlan folytonosságba köti össze a titokzatos multat 
a még titokzatosabb jövővel. A vérrokonok a csírapályá- 
nak ugyanarról az ágáról szakadtak le, ki előbb, ki 
később. Ugyanannak a sejtnek megszámlálhatatlan  osz- 
tódása, majd egyesülése vezetett létrejöttükhöz és ugyan- 
azt a sejtet adják tovább újakkal keveredve utódaiknak. 

A csirapálya azonban nemcsak puszta, meghatáro- 
zatlan életet ment át az elődökből az utódokba, hanem 
az — elődökhöz hasonló hajlamokkal jellemzett életet. 
Ezért az utód nem akármilyen, hanem az elődökhöz 
hasonló lény. Ezt az ősidők óta ismert tényt úgy szoktuk 
kifejezni, hogy az utód elődeitől bizonyos hajlamokat 
örököl Ez átöröklés alapján mindannyian már létünk 
első pillanatától kezdve különbözünk, más és más átörök- 
lési anyag, hajlamok hordozói vagyunk. 


Az utódban mindkét szülő csírasejtje él tovább és 
így mindkettőnek átöröklési anyagából részesül. Ha a 
szülők átöröklési anyaga, genotípusa teljesen egyforma 
volna, akkor az utódok is mind egyformák volnának. 
Ámde teljesen egyforma genotípusú emberpár nincs, 
ezért nincs teljesen homogén átöröklési anyagú, szigo- 
rúan vett homozigóta egyén sem, hanem minden utód az 
elődök  átöröklési anyagának más és más keveréke. 
Ebből érthető, hogy a vérrokonok, még az ugyanazon 
emberpártól származó testvérek is sok hasonlóság mellett 
többé-kevésbbé " különböznek. Az utódok mindenesetre 
csak azt örökölhetik, ami az elődök átöröklési anyagában 
már megvolt, de nem öröklik mindkét szülő teljes átörök- 
lési anyagát, hanem mindkettőtől csak egymást egésszé, 
teljessé kiegészítő részt. Az egyén ugyanis nem adhatja 
át utódainak az elődöktől nyert teljes átöröklési anyagot 
— hiszen akkor ez nemzedékek során át mérhetetlenül 
megnövekednék — hanem felét mindig kiselejtezi, így 
nemzedékeken át a régebbi elődök átöröklési anyagából 
mind kevesebb marad, egyeseké véletlen alapján, telje- 
sen  kiselejteződhet, másoké viszont ugyancsak  vélet- 
len folytán az utódok megszámlálhatatlan során keresz- 
tül fennmaradhat. Hogy azután az egyes utódok melyik 
szülőtől milyen részt örökölnek, az a bizonytalan, kiszá- 
míthatatlan véletlenen múlik. Tehát, bár nem közömbös, 
hogy kiktől születik valaki, mégis az utód örökölt hajla- 
maira az elődökből csupán bizonyos valószínűséggel lehet 
következtetni. — Ezért a modern  átörökléstan  törvény- 
szerűségei is a  valószínűségszámításon alapulnak, így 

biztosítja az ivaros szaporodás az utódok átöröklési anya- 
gának folyton váltakozó sokféleségét. 

Az átöröklés azonban nem csupán testi hajlamokra 
vonatkozik, hanem hasonlóképen érvényes a lelki haj- 
lamokra is. Ez már a test és a lélek szoros egységéből is 
következik, de az átöröklésre vonatkozó lélektani vizsgá- 
latok szintén igazolják. Az átörökles részletesebb ismer- 
tetésére e helyen természetesen nem térhetek ki és kény- 
telen vagyok e tekintetben az előszóban idézett régebbi 
munkáimra utalni. Legalaposabban pedig az átörökles 
biológiájával magyar nyelven Szabó Zoltán: Az átöröklés 
(1938) c. könyve foglalkozik. 

A vérrokonság tehát nemcsak közös életelv, közös 
csírapálya folytatódását, hanem megegyező testi és lelki 
hajlamok hordozását, a testi és lelki hasonlóságot is 
jelenti. E hasonlóság azonban nem azonosság, a vér- 
rokonság távolságával csökken a vérrokonok átlagos ha- 
sonlósága is. Tehát általában minél távolabbi az első 
közös ős, annál kisebb a vérrokonság jelentősége, mert 
hiszen minden nemzedéknél újabb és újabb idegen ele- 
mek keverednek a közös elődtől örökölt átöröklési anyag- 
hoz. Az átöröklési anyagnak ez a fokozatos elidegenedése 
legfeljebb csak akkor korlátozódik, ha közben vérroko- 
nok házasodása is előfordul. 

Meg kell azonban jegyeznünk, hogy az átöröklés 
útján nem kész, kifejlett tulajdonságokat, hanem mindig 
csak bizonyos diszpozíciókat, tehát fejlődésre képes és 
fejlesztésre rá is szoruló hajlamokat nyerünk. Az egyén 
tehát nem megvalósulva, hanem csak potenciálisan, lehe- 
tőség szerint örökli azt, ami belőle később kifejlődik. 
E lehetőség megvalósulásához azonban egyéb, alakító 
tényezőkre is szükség van, melyek bizonyos hajlamokat 
erősebben  kifejleszthetnek, másokat viszont kifejlődé- 
sükben meggátolhatnak. Ilyen fejlesztő tényezők a kör- 
nyezet, éghajlati viszonyok, táplálék, életmód, nevelés, 
önnevelés, gyakorlás, stb., amelyeket közös néven kör- 
nyezethatásnak szoktak nevezni. 

Nagyjelentőségű kérdés, hogy ilyen környezethatás 
következtében  módosul-e az egyén átöröklési anyaga, 
genotípusa is? Más szóval, öröklődhet-e a környezet 
hatása, lehet-e az utódok öröklődő hajlamait az elődöket 
ért környezethatással megváltoztatni? Minthogy az át- 
öröklési anyag továbbadói a csírasejtek, nyilván csak 
olyan környezethatás öröklődhet az utódokra, ami az elő- 
dök .csírasejtjeinek állományát módosítja. Ami azonban 
csupán a testsejtekre gyakorol hatást, az az utódok örök- 
lődő hajlamai szempontjából közömbös. 

Már pedig a legtöbb hatás csupán a testsejteket éri, 
amelyek mintegy védőburokként veszik körül a csírasej- 
teket. Ezért az egyén szerzett tulajdonságai általában nem 
öröklődnek. Nem öröklődik tehát az életmód, a testgya- 
korlás eredménye, valamint a szerzett tudás, a szokások, 
az anyanyelv, avagy az egyénbe nevelt világnézet sem. 

Mindamellett nem állíthatjuk, hogy az átöröklési 
anyag teljesen független minden külső hatással szemben. 
Hiszen a csírasejtek mégis csak kapcsolatban vannak a 
testsejtekkel, legalábbis annyiban, hogy közös vérnedv- 
ből táplálkoznak. Már pedig a vérpályába bejuthatnak 
olyan anyagok is, melyek nem közömbösek a csírasejtek 
állományára nézve sem.  Hasonlóképen vannak olyan 
sugárzások is. melyek a testsejteken, szöveteken  át- 
hatolva eljutnak -a csirasejtekig és annak állományát mó- 
dosítják. 

Ezért legalábbis lehetséges, hogy a vérpályán keresz- 
tül vagy sugárzások útján állandóan érvényesülő hatások 
a nemzedékek hosszú során át szintén hatnak az átörök- 
lési anyagra, így az éghajlat, a talaj, valamint a velük 
összefüggő táplálék, légköri sugárzás stb. hosszú időn át 
jelentékenyen módosíthatják — az  átöröklési anyagot. 
Egyébként nem tudnók magyarázni az egyes ember- 
fajok, illetve fajták létrejöttét sem. Csakhogy itt termé- 
szetesen hosszú évezredeknek a nemzedékek százain 
keresztül gyakorolt állandó hatásáról van szó. A hatások 
egyébként, úgy látszik, nem annyira lassankint, folyto- 
nosan, hanem inkább ugrásszerűen, ú. n. mutációkban 

érvényesülnek. Végül az sem lehetetlen, hogy az  életelv- 
nek valamilyen belső, metafizikai törekvése is fejleszti, 
módosítja az átöröklési anyagot. 

Az öröklődő változások megszilárdítása, állandósítása 
a kiválasztás, illetve szoros beltenyésztés útján történhet, 
amikor a továbbszaporodó egyedek ugyanazon kevésszámú 
elődök átöröklési anyagát hordozzák, ami tehát csak az 
így megadott korlátok között variálódhat. A keveredés, 
idegen csírapályák beütése már az átöröklési anyag belát- 
hatatlan számú kombinációit hozhatja létre. 

Olykor fajon is tulajdonképen ezt a nemzedékek na- 
gyobb számának beltenyésztéséből származó szoros vér- 
közösséget értik, amelyben mindenki többé-kevésbbé kö- 
zeli vérrokona mindenkinek. Ilyen kialakulhat valamely 
elz-ártan szaporodó törzs, nemzetség körében, egy szűk 
völgykatlan, egy távoli kis sziget lakosai között, vagy olyan 
községekben, melyek a szomszédoktól népi, nyelvi vagy 
vallási tekintetben lényegesen különböznek, ami az 
idegenekkel való összeházasodást gátolja és  beltenyész- 
tésre kényszerít. De ugyanilyen beltenyésztés megy végbe 
hosszú évszázadok óta az arisztokrata családokban is, 
főleg pedig az uralkodóházakban. 


A beltenyésztésen alapuló szoros vérrokonság azon- 
ban önmagában még nem azonos az antropológiai érte- 
lemben vett fajjal, legfeljebb keverékfaj vagy fajkeverék 
keletkezik ilymódon, ezt pedig lényegesen más sajátságok 
jellemzik, mint a szorosabb értelemben vett, antropoló- 
giai fajt. Az ilyen fajkeverékben a keveredett antropoló- 
giai jegyek többé-kevésbbé mindvégig felismerhetők és 
ezeknek az átöröklésben történő sokféle véletlen össze- 
találkozása folytán az egyének között nagy különbségek 
lehetségesek. 

Egyébként ama viszontagságos másfél évezreden át, 
amelyet a népvándorlás kezdete óta Európa átélt, e föld- 
résznek úgyszólván minden lakosa valamilyen vérrokon- 
ságba került egymással. Hiszen Európa múltja akárhány- 
szor egy megbolygatott méhkashoz hasonlított, ahol em- 
berek milliói nyüzsögtek keresztül-kasul egymás között, 

egyének és népek, óriási vándorlásokat végeztek, kevered- 
tek, egyesültek, szétváltak, úgyhogy tartós nyugalom 
úgyszólván sohasem volt. Katonáskodás közben, esetleg 
háborútól, elemi csapásoktól űzve, vallási vagy politikai 
villongásokból menekülve, éhségtől, kalandvágytól hajtva, 
üzleti érdekből vagy jobb megélhetést keresve, esetleg 
közönséges bűntett miatt is minden évszázadban ezrek, 
sőt milliók szakadnak ki régi vérközösségükből és olvaszt- 
ják újba legitim vagy illegitim vérkeveredés útján elő- 
deik biológiai örökségét. Nincs olyan, a népvándorlás óta 
itt élő nép, melynek vére ne került volna nagy mennyi- 
ségben idegen népbe és ne vett volna fel ugyancsak 
nagyszámú idegen vért. Mondhatjuk tehát, hogy szinte 
mindnyájunkban egész Európa vére lüktet. Mindez azon- 
ban nem tüntetett el Európa lakói között minden faj- 
különbséget és nem alakított ki egységes európai fajt. 


2. AZ ANTROPOLÓGIAI FAJ VAGY RASSZ. 


Láttuk, hogy lényegesen eltérő viszonyok hosszabb 
időn át igen különböző öröklődő sajátságokat hozhatnak 
létre. E sajátságok pedig egy kisebb embercsoport szoros 
beltenyésztés mellett leszármazott utódain számos nemze- 
déken át állandósulhatnak és valamennyi utódra elter- 
jedhetnek. Az ilyen nagyobb embercsoportot, melynek 
tagjai közös leszármazás folytán többé-kevésbbé állandó- 
sult hasonló átöröklési anyagot hordoznak, ennélfogva 
egymáshoz hasonlók és egymás közt hasonló utódokat 
hoznak létre, antropológiai fajnak vagy rassznak nevez- 
zük. Az egyes fajok tehát öröklődő hajlamaik alapján 
különböznek. Ezért a faji jelleg örökölt, végzetszerű bioló- 
giai adottság, amitől az egyén nem szabadulhat és utó- 
daira is csak e jegyeket származtathatja át. 

Az antropológiai fajok jellegzetes sajátságai a bőr, a 
haj, a szem színe, a testmagasság, a koponya, az orr, az 
ajak, a csontrendszer alkata, a termet stb. De feltehető, 
hogy az egyes fajoknál a test minden része fajilag jelleg- 
zetes sajátságokat mutat. E sajátságok a fajon belül szoros 
kapcsolatot mutatnak, vagyis együttesen fordulnak elő. 
így pl. az egyik fajt jellemzi a magas, nyúlánk termet, 
szőke haj, kék szem, hosszú koponya stb., a másikat 
viszont az alacsony, zömök termet, barna haj, barna 
szem, kerek koponya és egyéb vonások. E faji vonások 
tisztafajúság esetén csak szűkebb egyéni változatot mu- 
tathatnak. Ezért nincs olyan faj, amelyben alacsony és 
magas, szőke és barna, hosszú- és kerekkoponyájú tiszta- 

fajú egyének egyaránt  előfordulnának. Amely  ember- 
csoportban ilyen eltérő egyének vannak, az csak keverék- 
faj vagy fajkeverék lehet, de semmi esetre sem egy meg- 
határozott tiszta faj. 

Az azonban lehetséges, hogy egyes antropológiai 
vonásokban bizonyos fajok közel állanak egymáshoz úgy, 
hogy az egyéni változatok egymásba átnyúlnak. Egy-egy 
vonás alapján tehát nem mindig lehet két fajt egymástól 
elkülöníteni, de nagyfokú eltérés, vagy több faji vonásban 
való különbözés már más és más fajhoz tartozásra vall. 
Tehát pl. barna, zömök, kerekarcú egyén más fajhoz tar- 
tozik, mint az ugyancsak barna, de nyúlánk és hosszúarcú. 

Minthogy pedig a testi átörökléssel kapcsolatban lelki 
hajlamok is öröklődnek, természetes, hogy az egyes fajok 
lelki hajlamaikban is különböznek egymástól. Minthogy 
pedig a faj testi és lelki jellemvonásai nem öröklődnek 
szükségképen együtt, keveredés esetén lehetséges, hogy 
valaki testileg inkább az egyik, lelkileg inkább a másik 
fajhoz hasonlít. Amellett a lelki vonások az egyénekben 
sokkal inkább módosíthatók nevelés,  környezethatás 
útján, mint a testiek. 

Hogy az emberi nem különféle fajokra, fajtákra osz- 
lik, az ősidők óta elismert szembetűnő tény. Legalábbis 
az egymástól lényegesen eltérő nagy fajkor ők különbsége 
kezdettől fogva benne van az emberiség köztudatában. 
A behatóbb embertani vizsgálatok pedig e nagy fajkörökön 
belül is számos fajt, fajtát különböztetnek meg. 

Annak a megállapítása, azonban korántsem egyszerű, 
hogy hány, milyen emberfaj létezik, mik jellemzik ezeket. 
Hiszen még a nem, faj, fajta, rendszertani fogalma is meg- 
lehetősen vitás, méginkább eltérőek a vélemények arra 
nézve, hogy mely embercsoportok tekinthetők külön fa- 
joknak, fajtáknak és melyek csak táj típusok, helyi válto- 
zatok. Az is vitás, hogy melyek az eredeti, tiszta fajok és 
melyek a két vagy több faj összekeveredéséből kialakult 
fajkeverékek. Az egyes fajok elnevezése is különböző. 
Ugyanazt a fajt gyakran más névvel említik, viszont 
ugyanazzal a névvel olykor más és más fajt jelölnek. 

Végül pedig megnehezíti a fajkutatást az is, hogy a sokféle 
faj idők folyamán bonyolultan összekeveredett, úgyhogy 
a tisztafajúság ma már nem szabály, hanem kivétel, sőt 
annyira ritka kivétel, hogy a teljesen tisztafajú egyén, 
legalábbis a kultúremberiség körében alig létezik. A leg- 
több ember két, három, sőt több fajnak sokszor kianalizál- 
hatatlan keveréke. Bár számos esetben az egyének 
nagyobbrészt vagy túlnyomóan egyik vagy másik faj 
bélyegeit hordozzák, azt azonban sohasem állíthatjuk 
határozottan, hogy valamely egyén egyetlen tiszta fajhoz 
tartozik és nincs benne semmi egyéb faj keveredése. A faj- 
tisztaság tehát csak ideális határeset. Mivel azonban min- 
den ember többé-kevésbbé más és más fajoknak, illetve 
ugyanazon fajok különböző arányának összetétele, faji 
sajátságaiban többé-kevésbbé minden ember különbözik 
egymástól. 

A különböző emberfajok jellegzetes antropológiai 
sajátságait abból próbáljuk megállapítani, hogy egyes 
vidékek lakosain bizonyos antropológiai jegyek, ha nem 
is állandó, de feltűnően gyakori együttességben fordulnak 
elő. Ezeket a szorosabb együttességben jelentkező ember- 
tani vonásokat tekintjük egy-egy faj jellegzetes vonásai- 
nak, még ha nincs is oly nagyobb embercsoport, melynek 
minden tagjánál ugyanezek a vonások együtt jelentkez- 
nének. 

Így Északnyugat-Európában főleg a magas, nyúlánk 
termet, rózsásfehér bőr, szőke, lágy haj, világos szem, 
hosszú koponya, keskeny arc, keskeny, egyenes orr mu- 
tatnak gyakoribb együttességet. Az így jellemzett fajt 
nevezik északi fajnak. A Földközi-tenger környékén a 
kissé alacsony, karcsú, mozgékony termet, barnás bőr, 
sötét haj, sötét szem, hosszúkás koponya, keskeny arc, 
egyenes, húsos orr, húsos ajak jelentkeznek gyakrabban 
együtt. Ezeket tekintik a földközitengeri vagy mediterrán 
Jaj jellemző vonásainak. Délkelet-Európában, a Dinári- 
Alpok környékén viszont a magas, csontos termet, barnás 
bőr, sötét haj és szem, rövid, magas koponya, gyakoriak. 
Ezek jellemzik a dinári-fajt. Közép-Európában, az Alpok 

környékén a zömök termet, szürkéssárga bőr, sötét haj és 
szem, kerek koponya, kerek arc, rövid, zömök orr és álta- 
lában a hízásra hajlamosság szoktak együttesen előfor- 
dulni. Ezek az ú. n. alpesi faj jellemző vonásai. Északkelet- 
Európában, a Balti-tenger vidékén a középmagas, széles, 
csontos testalkat, szürkésfehér bőr, hamuszürke haj, 
szürke szem, rövid koponya, széles, csontos arc, tömpe, 
pisze orr együttessége gyakori. Az ezekkel jellemzett faj 
a keletbalti faj. 

Az említetteket szokták a legfontosabb európai fajok- 
nak tekinteni, amelyek természetesen az említett legfőbb 
elterjedési területeken kívül még sokfelé, úgyszólván 
egész Európában feltalálhatók különféle gyakoriságban 
és keveredésben. Kívülök szerepel még Európában számos 
kisebb európai faj vagy alfaj sok egyéb, főleg mongol 
vagy mongolhoz hasonló, ú. n. mongoloid faj, melyek 
antropológiai ismerete azonban még meglehetősen hiá- 
nyos. Mindezeknek és egyéb fajoknak részletesebb ismer- 
tetése és lélektani jellemzése tekintetében helyszűke miatt 
kénytelen vagyok itt előző munkáimra utalni. Magyar 
nyelven antropológiailag a fajkérdéssel főleg a magyarság 
antropológiájával  Bartucz: A magyar ember (1939) c. 
könyve foglalkozik legbővebben. 

Egész Európa tehát sokféle faj bonyolult keverékének 
tarka mozaikja, amelyben csak itt-ott emelkedik ki egyik- 
másik faj nagyobb gyakorisága. Különösen földrészünk 
keleti fele bonyolult és nagyrészt még alig ismert faji 
összetételű. Ugyanis itt következett be legkésőbb a népek 
állandó letelepedése, itt tartott legtovább a nomád élet, 
itt hömpölyögtek legkésőbbi időkig a népvándorlás hul- 
lámai, amelyek folytonosan újabb, idegen faji elemeket 
hoztak magukkal a távol ázsiai vidékekről. De ugyancsak 
erősen kevert fajilag Európa déli partvidéke is, ahol főleg 
az afrikai fajok elemei szivárogtak át Európába. Egyéb- 
ként ugyanilyen f aj keveredést mutatnak a földön mind- 
azok a vidékek, amelyeken hasonlóképen nagyobb arányú 
emberi vándorlások mentek végbe, tehát főleg Ázsia egyes 
részei, továbbá Amerika, főleg Észak-Amerika. A fajok 

tisztaságát visszaállítani pedig már lehetetlen. Hiszen az 
emberiség, főleg a kultúremberiség túlnyomó része máris 
fajilag erősen kevert és így nem örökíthet tovább mást, 
mint saját kevert fajiságát, hacsak nem akar lemondani 
az emberi élet további propagálásáról. 

Ezért nem lehetséges az sem, — ami mellett egyesek 
kardoskodnak — hogy az emberiséget fajközösségekbe, 
fajilag egységes államokba tömörítsük és az államhatá- 
rokat a faji különbségek alapján vonjuk meg. Nemcsak 
a már szétszóródott fajok egybetelepítése jelentene le- 
küzdhetetlen nehézséget, hanem méginkább az a körül- 
mény, hogy a legtöbb családot, sőt a legtöbb egyént is 
2-3, vagy több határvonal vagdalna szét. Legnagyobb 
részükről azt is nehéz volna megállapítani, hogy mely faji 
határvonalak és milyen arányban szabdalják darabokra. 

Nyílván volt idő azonban, amikor az egyes emberfajok 
kialakultak és hosszabb ideig a maguk faji tisztaságában 
éltek. Hogy a ma ismert fajok kialakulása mikor és hol 
történt, pontosan nehéz volna megállapítani. Annyi azon- 
ban bizonyos, hogy sok, sok évezreddel, esetleg több tíz- 
ezer évvel ezelőtt ment végbe, tehát abban a korban, 
amikor a ma ismert népekről, nemzetekről vagy nyelvek- 
ről még szó sem lehetett. Ezek sokkal későbbi fejlődés 
eredményei, ami nem a fajfejlődéssel együtt ment végbe. 
Ezért is egy faj sincs szoros összefüggésben valamely 
néppel, nemzettel vagy nyelvvel. Vagyis nincs egy faj 
sem, mely csupán egy népre, egy nemzetre, egy nyelvre 
korlátozódnék, amiként nincs egyetlen nép, nemzet, vagy 
nyelvközösség sem, amelyet csak egy meghatározott faj 
képviselne. 

Minthogy azonban az emberiséget az antropológiai 
fajok ismerete előtt főleg népek, nemzetek, majd a nyelv- 
tudomány kialakulásával a nyelvrokonság szerint csopor- 
tosították, , a közvéleményben érthetően elterjedt az a hie- 
delem, hogy a népi, nemzeti, illetve nyelvi és a faji közös- 
ségek fedik egymást, így vált szokássá a román, germán, 
szláv stb. fajok elnevezése. Ezek azonban antropológiailag 
éppoly tarthatatlanok, mint amilyen nyelvészeti abszur- 

dum volna pl. a szőke vagy barna, hosszúkoponyájú vagy 
rövidkoponyájú nyelv. Itt tehát nyilván különböző alapú 
felosztások összekeveréséről, illetve a faj kifejezés több- 
értelműségéről van szó. 

A mai viszonyok között, vagyis sűrűn lakott föld- 
részek, szorosan egymás mellett élő, sőt egymásra több- 
szörösen rátelepedett fajok és egymással folyton keveredő 
népek esetén, új tiszta fajok kialakulása nem lehetséges, 
sőt nyilvánvaló, hogy ily viszonyok között a már valami- 
kor kialakult fajok is elkerülhetetlenül mindinkább össze- 
keverednek, a fajtisztaság mindjobban megszűnik. A fajok 
teljesen egyenletes elkeveredése azonban mégse várható, 
mert a különböző klimatikus viszonyok más és más fajok- 
nak, illetve fajkeverékeknek kedveznek. Bizonyos szelek- 
ciót az emberiség faji alakulása terén tehát a természet 
ma is végez. 

A fajok kialakulása idejének azt a kort kell felven- 
nünk, amikor a földet az emberiség még igen ritkán lakta 
és e kevés ember egymástól messze szétszórt és teljesen 
elzárt csoportokban, szigorú beltenyésztés mellett igen 
különböző éghajlati viszonyok között szaporodott. Ezért 
szokták a fajok kialakulását a jégkorszakok idejére tenni, 
amikor a ma még ismeretlen okokból bekövetkezett világ- 
kataklizmák rendkívül nagy éghajlati különbségeket idéz- 
tek elő és amikor a még bölcsőkorát élő emberiség kisebb 
csoportokban igen különböző éghajlatokra szétszóródva 
és egymástól áthághatatlan jégövekkel elkülönítve sza- 
porodott sok-sok évezreden vagy évtizezredeken keresztül. 
E korszakok több tízezer évvel ezelőtt zajlottak le. Ekkor 
szilárdultak meg a kezdetben talán csak néhány családnak 
szigorú beltenyésztés mellett elszaporodott leszármazot- 
tam azok az öröklődő sajátságok, amelyek a mai fajokat 
15 jellemzik. 

A jégkorszakok elmúltával a már elszaporodott, fajok 
bölcsőikből kirajzottak, vándorlásaik közben egymással 
érintkezésbe jutottak, egymásra rátelepedtek és megkez- 
dődött a fajok keveredése. Másrészt a nagyobb fajkörök- 
ből további elkülönüléssel és eltérő körülmények hatására, 

illetve bizonyos mutációknak beltenyésztés útján való 
kitenyésztődése alapján további fajok, illetve alfajok, táj- 
típusok alakultak ki. Más fajok viszont elégtelen szaporo- 
dás miatt kihaltak vagy keveredés közben eltűntek, fel- 
szívódtak. Míg eredetileg az egy faj nemcsak antropoló- 
giailag volt homogén, hanem bizonyára egy nyelvet is 
beszélt és általában egy kultúrát képviselt, a fajnak később 
egymástól elszakadt és különféleképen keveredett törzsei 
már más és más nyelvet, különböző kultúrát vettek fel. 
Megkezdődött az emberiségnek nyelvek, kultúrák, népek, 
majd politikai közösségek, nemzetek szerinti elkülönülése. 

A fajrokonság tehát kétségtelenül bizonyos vér rokon- 
ságon, leszármazási közösségen, közös ősökön alapul. 
Csakhogy a fajrokonság önmagában még nem jelent fel- 
tétlenül közeli vérrokonságot, közeli közös ősöket is. 
Hiszen a mai fajok, mint említettem, már sok-sok évezred- 
del, esetleg több évtizezreddel ezelőtt alakultak ki. Faj- 
rokonság tehát fennállhat azok között is, akiknek legköze- 
lebbi közös ősük évezredekkel vagy évtizezredekkel ez- 
előtt élt. Ennél sokkal közelebbi vérrokonok, sőt testvérek 
lehetnek olyan egyének is, akiknek faji jellege lényegesen 
különbözik. Mivel pedig a fajok szétrajzása és keveredése 
óta — tehát számtalan évezred óta — az emberiség tulaj- 
donképen nem faji közösségekre, hanem népi és nemzeti 
közösségre tagolódva él és szaporodik, az egy nép vagy 
nemzet esetleg különböző faji jellegű tagjai között is 
átlagban sokkal szorosabb vérközösség tételezhető fel, 
mint a fajrokonok között általában. Ha tehát pl. valamely 
honfitársunkon ma is kiütnek annak az ősének mongoloid 
vonásai, aki valamikor, talán másfél évezreddel ezelőtt 
vándorolt a kínai falak árnyékából a Duna völgyéig, e 
keleti faji jelleg ellenére is bizonyára sokkal közelebbi 
vérrokonságban áll számos, mongoloidnak semmikép se 
mondható honfitársával, mint az egykor keleten hagyott 
fajrokonokkal. 

Ezért a , fajközösség ápolása", amit ma nemzetmentő 
jelzőként gyakran hangoztatnak, antropológiai szempont- 
ból is értelmetlen. Mert ugyan miként ápolhatják fajközös- 

ségüket a világ úgyszólván minden részére szétszóródott 
és a legkülönbözőbb népek és nemzetek körébe elkevere- 
dett egyes fajok? És főleg hogyan szolgálhatná a nép, a 
nemzet javát, egységét, ha különböző faji jellegű tagjai- 
nak mindegyike a saját fajának közösségét kezdené ápolni? 
És vajjon milyen alapon dönthetem el, hogy a bennem 
talán egyforma arányban keveredett 3-4 faj közül me- 
lyik közösséget ápoljam? Különösen pedig mit csináljanak 
azok, — kiknek körébe pedig az emberiség zöme tartozik 
— akikről még az antropológiai szakemberek se tudják 
megállapítani, hogy mely fajok, milyen arányú keverékei? 

Avagy annyit jelentsen a fajközösség ápolása, hogy a 
faji jegyek alapján állítsuk szembe egymással ugyanazon 
nép, nemzet, sőt sokszor ugyanazon család tagjait is? Azt 
mondjuk pl.: , Nézd, ezek a (faji vonások leegyszerűsíté- 
sével szólva) zömök barnák mind a te véreid, barátaid, 
jóakaróid, míg azok a magas szőkék egytől egyig idegenek, 
ellenségeid?" Avagy: ,Nem ezek a te igazi testvéreid, 
akiket egy anya szült, de más faji jelleggel, hanem pl. a 
kamcsatkai tunguzok, akikkel faji jelleged jobban meg- 
egyezik"? Jelentse talán ezt a fajközösség ápolása: , Mi a 
kiváló magas szőkék (természetesen mindenkinek a saját 
faja kiváló) össze ne házasodjunk az alacsonyabbrendű 
zömök barnákkal!"? Ugyan mi biztosít a felől, hogy a ma- 
gas szőkék valóban mind kiválóbbak, mint a zömök bar- 
nák, vagy hogy a magas szőkék egymás közötti házassága 
mindig jobban sikerül, mintha zömök barnával házasod- 
nak össze? És végül is mit csináljanak azok, akik zömök 
szőkének vagy magas barnának születtek (mert hiszen 
kevert fajúak is szép számmal vannak)? 

És végül is mi haszna van mindebből a népnek, nem- 
zetnek, a közjónak? Bizonyára inkább csak kára. Hiszen 
pl. a magyarságban képviselt fajok zöme is mind a ma- 
gyarságon kívül él. A fajközösség ápolásának eszméje 
tehát idegenek felé számos darabra szaggatná szét a ma- 
gyarságot. Ellenben sokkal megfoghatóbb és magátólérte- 
tödőbb, ha ápoljuk a vérközösséget, oly értelemben, hogy 
lehetőleg kerüljük, hogy abba bármily szempontból káros 

átöröklési elem bekerüljön vagy benne  elszaporodjék! 
Ámde ez nem azonos a fajközösség vagy fajkülönbözőség 
kérdésével, minthogy a faj- és vérközösség sem azonosak. 
És ha ennek mégis a kevésbbé szerencsés ,,fajvédelem" 
nevet adjuk, tisztában kell lennünk a , faj" kifejezés több- 
értelműségével, különben a , fogalmak  négyességének" 
(guaternio terminorum) és egyéb, a logikában jólismert 
téves következtetésnek tesszük ki magunkat. 

Az is kétségtelen, hogy kinek-kinek származása a 
vérközösség szempontjából, vagyis örökléstani szempont- 
ból éppen nem közömbös. A származás kutatásának azon- 
ban csak akkor van igazán örökléstani jelentősége, ha az 
elődöket mint egyéneket vizsgáljuk öröklődő értékeik 
szempontjából. Ehhez pedig az elődök faji jellegének meg- 
állapítása még nem elegendő. Hiszen egyrészt az egyes 
fajok viszonylagos átlagértéke legtöbbször nagyon vitás, 
nehezen eldönthető, másrészt úgyszólván minden fajon 
belül vannak értékes, valamint káros átöröklési anyago- 
kat hordozó egyének. Hogy valamely egyén kedvező vagy 
kedvezőtlen irányban tér-e el a faj átlagától, azt csak 
egyéni vizsgálat döntheti el. A faji hovatartozás különben 
is, mint említettük, legtöbbször nem egyértelmű, vitás, 
nehezen megállapítható adottság. 

Egyéb adatok híján a többé-kevésbbé tisztafajú egyé- 
neknél valószínűbb, hogy a faj átlagához állnak közel. 
Ezeknél kétségtelenül alsóbbrendű fajból származás tehát 
örökléstanilag komoly aggályt jelent. Minél vegyesebb 
azonban valakinek faji összetétele, annál kevésbbé lehet 
abból önmagában örökléstani értékére következtetni. 


3. A MAGYAR FAJ KÉRDÉSE. 


Ezek után vizsgáljuk, van-e magyar jaj antropológiai 
értelemben? Minthogy minden antropológiai fajt meg- 
határozott vonások jellemeznek, azoknak, akik a magyar 
faj létezését állítják, elkerülhetetlen kötelességük, hogy 
azt is megadják, milyen ez a magyar faj. Ámde akármelyik 
eddig ismert faj kereteit próbáljuk a magyarság előttünk 
élő testére alkalmazni, vagy akármilyen újabb, de hatá- 
rozott jegyekkel megkonstruált fajba próbáljuk a magyar- 
ságot beleilleszteni, minden esetben a magyarság túlnyomó 
része kimarad e faji keretekből. Hiszen akár a magyarság 
egészét tekintjük, akár legkiválóbb képviselőit vagy éppen 
az ú. n. törzsökös magyarokat vesszük figyelembe, egy- 
aránt találunk közöttük magas és alacsony termetűeket, 
szőkéket és barnákat, kerek és hosszúkás arcúakat, tömpe- 
és sasorrúakat, amik semmikép sem férnek meg egy 
antropológiai faj keretében. 

Nincs egyetlen olyan faj sem, amelynek csak a magyar- 
ság körében akadnának képviselői, valamint olyan sincs, 
amelybe az egész magyarság beleilleszthető volna. Minden 
fajnak csak egy kis töredekét képviseli a magyarság, ami- 
ként bármely fajhoz is a magyarságnak csak egy töredéke 
tartozik. Hogy mely fajok és milyen arányban szerepelnek 
a magyarság körében, azt pontosan megállapítanunk ter- 
mészetesen nem lehet. Annyi azonban bizonyos, hogy a 
magyarságban fellelhetők az összes európai fajok elemei, 
sőt egy sereg nemeurópai fajé is, különböző arányban. 

De az eddigi általánosan elfogadottnak mondható antro- 
pológiai becslések szerint még a legerősebben képviselt 
faj arányszáma sem haladja meg a 25-3090-ot. Vagyis 
bármelyik fajt foglalnánk le magyar fajnak, a magyarság 
túlnyomó része, legjobb esetben is 70-7590-a ezen kívül 
maradna. Természetesen még a magyarságnak bizonyos 
fajhoz sorolható része sem képviseli tisztán e fajt, hanerr 
többé-kevésbbé egyéb fajokkal keverve. A zöméről pedig 
bajos volna megállapítani, hogy melyik fajhoz tartozik 
inkább, vagy egyáltalán milyen fajok keveréke. 

Nem lehet-e azonban szó a magyar fajról, mint a 
magyarság ősi, eredeti faji jellegéről, amit eleink valami- 
kor tisztán hordoztak, de az elkorcsosult utódok már sok 
idegen elemmel szennyeztek be? Ámde kiket vegyünk 
ezen igazi, eredeti, ősmagyarság képviselőinek? És honnan 
tudhatjuk meg ezek faji jellegét? Annyi bizonyos, hogy a 
fajok kialakulásának és tiszta szaporodásának idején, a 
jégkorszakok táján magyar népről, nemzetről, nyelvről 
még korántsem lehetett szó. Ezek sokkal később alakultak 
ki, amikor már a tiszta fajok régen keveredtek. Hogy az- 
után az előmagyarok és a honfoglalás előtti ősmagyarok 
milyen fajhoz vagy fajokhoz tartoztak, arról a magyarság 
e korából való antropológiai adatok híján nem sokat tud- 
hatunk. 

Az első szilárd pontokat e tekintetben a honfoglalás- 
kori magyarságról való antropológiai leleteink nyújtják. 
Honfoglaló őseink faji jellegének tanulmányozására — 
sajnos — alig 100 megbízható koponya és csontváz áll 
rendelkezésünkre, sokkal kevesebb, mint amennyit hazánk 
némely előző lakosságából ismerünk. E kevés számú adat- 
ból az egész honfoglaló magyarság faji jellegéről pontos 
képet nem alkothatunk. Annál kevésbbé lehetséges ez, 
mert az eddigi leletek között is egyaránt szerepelnek 
hosszú és rövid koponyák, magas- és alacsonytermetű 
csontvázak, általában különböző fajok jellemző vonásai. 
Hogy azután milyen fajok és milyen arányban szerepel- 
tek az egész honfoglaló magyarságban, arra nézve leg- 
feljebb találgatásokat kockáztathatunk meg. 

Végeredményben tehát biztosan csak annyit tudunk, 
hogy mar a honfoglaló magyarság, miként a mai is, fajilag 
kevert volt. Ebben a számottevő antropológusok és tör- 
ténetírók véleménye egyaránt megegyezik. Bartucz, a 
honfoglaló magyarság kiváló antropológiai kutatója ezt 
számos helyen megerősíti, valamint ugyanezt hangsúlyozza 
honfoglaló őseink nagynevű történetírója, Hóman Bálint 
is: , A honfoglalók testi maradványain különböző race- 
sajátságok ismerhetők fel" (Magyar történet I. 93. L). 

A Kárpátok medencéjében letelepedett magyarság 
itt egy sereg különböző fajú nép töredékeire telepedett rá. 
Hiszen a Kárpátok hegykaréja idők folyamán igen sok- 
féle népnek adott vándorlása közben hosszabb-rövidebb 
időre otthont, menedékhelyet. Ilyenek voltak a túlnyomó- 
részt mongol vagy mongoloid hunok, avarok, valamint a 
hasonlóképen  mongoloid  bolgár-török népek, továbbá 
különféle, főleg északi jellegű germán törzsek, valamint 
bizonyára nagyobbrészt keletbalti és dinári fajú szláv né- 
pek, végül jazygok, szarmaták, dákok és egy sereg egyéb 
nép, melyeknek faji jellege csaknem teljesen ismeretlen, 
sőt talán nevüket se tudjuk. Tartósan azonban a magyar- 
ság előtt egyik sem tudott itt magának hazát teremteni. De, 
ha e népek mint népek el is tüntek hazánk területéről, 
emberanyaguk, faji jellegük mégse veszett ki nyomtala- 
nul. E népek kisebb-nagyobb csoportja ugyanis, bizonyára 
itt maradt és beleolvadt az utánuk jövő, rájuk települő 
népekbe, végül a magyarságba. Hiszen a magyarság itt, 
bár csak gyéren lakott, de mégsem teljesen lakatlan terü- 
letet talált. 

A letelepülő magyarságnak az új haza megerősítésé- 
hez és gazdasági kihasználásához rengeteg emberre volt 
szüksége. Ezeket főleg nyugati rablóhadjárataikon szerez- 
ték, ahonnan rengeteg foglyot hurcoltak magukkal. Később 
szívesen vásároltak is foglyokat. Nőket is bizonyára nagy- 
részt ily módon szereztek maguknak. Mert az ősmagyarok 
aligha éltek szigorúan endogám életet. Hiszen még a 
magyarság eredetéről szóló monda is nőrablásból származ- 
tatja népünket. A kalandozó, harcias népeknél egyébként 

a rablás volt a nőszerzés egyik legszokottabb és legtisztes- 
ségesebb formája. 

Első szent királyunkról közismert, hogy örömmel te- 
lepítgette országába az idegeneket, sőt ezt hagyta utódai- 
nak politikai hagyományként. Egyébként a nyugati ke- 
reszténységhez csatlakozás is döntő lépés volt a magyar- 
faji — jellegének további alakulására. — Ezzel —— ugyanis 
nemcsak a kulturális, hanem a vérségi kapcsolatok szem- 
pontjából is kelet felé nagyrészt lezárta kapuit és nyugat 
felé tárta ki. Vagyis a nyugati kereszténységgel a magyar- 
sag kultúrájában és vérében egyaránt fokozatosan euró- 
paiasodott. 

A tatárjárás után a megritkult lakosságot ismét töme- 
ges betelepítéssel iparkodott IV. Béla kiegészíteni. Majd a 
török idők a magyarságot fajilag és etnikailag is gyökere- 
sen átalakították. Mindez a sokféle, fajilag is nyilván kü- 
lönböző jellegű elem nagy többsége idővel teljesen bele- 
olvadt a magyarságba, úgyhogy abból többé nagyrészt 
ki sem elemezhető, tőle el nem választható. 

Természetesen többé-kevésbbé ugyanez a helyzet 
minden népnél, legalábbis minden kultúrnépnél. Hiszen 
a népek története folytonos összekeveredés, szétszóródás, 
kölcsönös átszivárgás. Minden nép fajilag állandóan haso- 
nul szomszédaihoz. Az ellenkező folyamat nem igen megy 
végbe, így az európai népek többé-kevésbbé ugyanazon 
fajok különböző arányú keverékei. A népeket tehát nem 
annyira egy bizonyos faj, mint inkább a fajok bizonyos 
aránya jellemzi. Legfeljebb akkor mondhatunk valamely 
népet megközelítőleg bizonyos fajúnak, ha e faj az illető 
nép összetételében határozott többséget ér el. A magyar- 
ságnál azonban ezt egyik fajról sem állíthatjuk. 

Vannak ugyan, akik a keletbalti fajt, esetleg mellette 
még a kaukáusi-mongoloid fajt tekintik az igazi, jellegze- 
tes magyar fajnak azon az alapon, hogy a honfoglaló ma- 
gyarság faji összetételében is valószínűleg ezeknek volt 
legnagyobb szerepe. Bármilyen volt is azonban a honfog- 
laló magyarság faji összetétele, az kétségtelen, hogy sem 
a keletbalti faj egésze nem tartozott a honfoglaló magyar- 

sághoz, sem ez nem tartozott teljesen a keletbalti fajhoz. 
A mai magyarságban pedig e faj aránya aligha emelke- 
dik lényegesen a 2090 fölé, amint ez Bartucz becslése alap- 
ján ma már általánosan elterjedt vélemény. Tehát a 
többé-kevésbbé  keletbalti jellegünek "mondható magya- 
rok száma 2-3 millió között lehet. Ezzel szemben a nem 
magyar keletbalti jellegűek száma ennek talán tíz-húsz- 
szorosára is tehető. Hiszen ide sorolható a Baltikum kisebb 
népein kívül a lengyelek és az oroszok jelentékeny része 
is. Tehát pusztán abból, hogy valaki keletbalti fajú, leg- 
feljebb — csak /A0- sb valószínűséggel  — következtethetünk 
magyarságára. Viszont a más faji jellegű magyarok az 
előbbi szám mintegy ötszörösét teszik ki. Vagyis valaki- 
nek magyar voltából legfeljebb V5 valószínűséggel követ- 
kezik a keletbalti fajhoz tartozása. E szerint a magyarság- 
nak és a keletbalti fajnak szoros összekapcsolása leg- 
alábbis túlságosan erőltetett. 

Hasonlót mondhatunk a kaukázusi-mongoloid fajról 
is, amely faj egyébként antropológiailag még kevéssé tisz- 
tázott és erősen vitás az is, hogy vajjon egy külön faj-e 
vagy pedig valamilyen keverék. 

Az sem indokolható, hogy a magyar faj normájának 
éppen a honfoglaló magyarságot vesszük. Hiszen a ma- 
gyarság már jóval előbb is létezett, létezik azóta is és bizo- 
nyára létezni fog még beláthatatlan hosszú ideig. Közben 
faji jellege folyton változott és változni fog ezután is. 
Amily joggal tehát honfoglaló őseinket tesszük meg a 
magyar faj normájának, éppúgy tehetnénk a századokkal 
előbbi előmagyarokat vagy az ezer évvel későbbi, mai 
magyarságot. Hiszen néhány évezred múlva már mi is 
bizonyára ősmagyarokként szerepelünk. 

Legkevesebb tudományos alapja azonban a ,, turáni 
Jaj" elméletének van, ahova egyesek nagy lelkesedéssel 
sorolják a magyarságot. A határozatlan jelentésű , turáni 
népek" elnevezéssel szűkebb értelemben a törökös népeket, 
majd az ural-altaji nyelvű népeket szokták jelölni. Tá- 
gabb értelemben azonban ide számítják Európának és 
Ázsiának úgyszólván összes nem árja és nem sémi nyelvű 

népeit. A turánizmus a múlt században a törököknél mint 
Ppánturcizmus talált lelkes hívekre. Az a védelem azonban 
amit a törökök nyújtottak Kossuthnak és emigráns tár- 
sainak, nálunk is erős baráti érzelmeket váltott ki Ma- 
gyarországnak egykor a legtöbb kárt okozó ellenségével 
szemben. Ez volt a kezdete a turáni illúzióknak is. (V. ö. 
Szekfü: Magyar történet VII. 317. 1.) 

Ahhoz természetesen nem sok kellett, hogy a turaniz- 
mus rajongói közölt kialakuljon a turáni faj fikciója. Ide 
szeretnének sorolni egyesek a magyarságon kívül még 
legalább 600 milliónyi népet, amilyenek az ural-altaji, 
török, tatár népeken kívül a japánok, koreaiak, mandzsu, 
mongolok, kínaiak, sziámok, annamiták, birmaiak, tibe- 
tiek stb. A multbul ide számítják a szumirokat, etruszko- 
kat, pelazgokat, szkithákat, masszagétákat, parthusökat, 
hunokat, avarokat stb. 

Talán felesleges részletesebben bizonyítgatnunk, hogy 
e rendkívül heterogén néptömegeknek egy antropológiai 
fajhoz sorolása,  fajrokonsága teljesen igazolhatatlan. 
A magyarság az itt felsorolt távolkeleti népektől fajilag, 
vérségileg, valamint kultúra, vallás és történeti múlt 
szempontjából legalább oly távol áll, mint földrajzilag. 
Lehet és helyes is e népekkel — mint minden néppel — 
ápolnunk a barátságot, ennek azonban faji alapot vajmi 
kevéssé adhatunk. A magyarságot ezeknél sokkal köze- 
lebbi faji és vérségi kapcsolatok fűzik a földrajzilag szom- 
szédos népekhez. 

Végeredményben tehát a  , magyar  faj"-nak — semmi- 
féle antropológiai értelmezést sem adhatjuk. Ez csak 
divatos bálvány, aminek ma sokan tiszteletreméltó rajon- 
gással hódolnak, de amire a magyarságnak, mint látni 
fogjuk, tulajdonképen semmi szüksége sincs. Helyébe 
olyan összetartó eszmét keld állítanunk, ami mind a tudo- 
mánynak, mind a magyarság érdekeinek jobban megfelel. 
Semmi esetre sem szabad azonban azt vélnünk, hogy a 
magyarság vagyi faj ,, vagy semmi. Tehát a , magyar faj" 
tagadása nem a magyarság tagadása. A magyarság lehet 

más is, mint faj; hogy mi, arra később próbálunk fele- 
letet adni. 

A magyarság faji jellegéről igazolhatóan — mindössze 
annyit állapíthatunk meg, hogy a maygarság a többi népek- 
től eltérő arányú fajkeveredés, minthogy — a magyar- 
ságban szereplő fajok más népekben is megvannak ugyan, 
de mindegyikben más és más arányban. Most azután fel- 
merül az a további kérdés, vajjon a magyarság faji össze- 
tételének mai aránya oly változatlan, szoros kapcsolatban 
van-e a magyarsággal, hogy ezt, ha nem is magyar fajnak, 
de legalábbis magyar fajkarakternek nevezhetjük? Lehet-e 
tehát szó olyan értelemben , faj védelemről, hogy ezt a spe- 
ciális magyar faji arányt óvjuk, tartsuk fenn? 

Amíg a népek egymás közott keverednek, természe- 
tesen az őket bizonyos időben jellemző faji összetétel sem 
állandó jellegű, hanem folytonosan változik, így pl. a mai 
görög vagy olasz nép egészen más arányú fajkeverék, mint 
az ókori görög vagy római volt. De ugyanígy más fajkeve- 
rék jellemzi a magyarságot is ma, mint pl. a mohácsi vész 
idején vagy a honfoglaláskor. 

Azonban még a külső keveredés teljes megszűntetésé- 
vel sem akadályozhatjuk meg a faji összetétel megváltozá- 
sát. Hiszen a keveredés aránya lényegesen módosulhat 
akkor is, ha bizonyos elemek erőteljesen, míg más elemek 
csak gyengén szaporodnak, vagy éppen fogynak. Már pe- 
dig a népek különböző elemei távolról sem egyforma sza- 
poraságúak. Így pl. az egyke, sőt egyse szokásának hódoló 
baranyai magyarság jelentékenyen más faji összetételű, 
mint a szabolcsi, ahol viszont 8-10 gyermek sem ritkaság. 
S míg az utóbbiak évi természetes szaporodása 20.5 ezre- 
lék körül mozog, addig a más faji összetételű pécsi vagy 
bajai magyarságnál már csak negatív szaporodásról, vagyis 
fogyásról van szó. Mivel pedig a szaporodás a mértani 
haladvány vagy a kamatos kamatok arányában történik, 
könnyen belátható, hogy ily nagy szaporodási különbségek 
mellett a nép vagy nemzet faji összetételének aránya már 
néhány nemzedéken belül is jelentékenyen megváltozhat. 
Ha tehát a fajok mai aránya a magyarság lényegéhez 

szorosan hozzátartoznék, akkor az utódok nemzedékről 
nemzedékre kevésbbé magyarok lennének pusztán a fajok 
arányának ilyen belső eltolódása következtében is. Sőt a 
múlt magyarsága hasonló alapon mind kevésbbé volna 
magyarnak mondható, legkevésbbé éppen az ősmagyarok. 
Ahhoz, hogy a fajok mai arányát megőrizzük, pontosan 
kellene tudnunk, hogy a magyarságból ki milyen faji jel- 
legű, sőt szabályoznunk kellene, hogy kinek hány utóda 
szülessék, illetve mennyi haljon meg. Ilyen , fajvédelem" 
pedig már a mindenhatósággal volna határos. 

A magyarság faji összetételét "megmerevíteni tehát 
lehetetlenség. Legfeljebb arról lehet szó, hogy a benne 
még nem, vagy alig képviselt, igen távoli, nagy mértekben" 
, idegenszerű faji elemek lehetőleg a jövőben se kerüljenek 
a magyarság vérébe. Ilyen elemeket hordozhatnak a zsi- 
dók, cigányok, négerek és általában a színes fajok. Ezek- 
nek távoltartása azonban nég nem jelenti a magyarság 
faji összetételének állandósítását, legfeljebb fimitálását. 

A magyarság érdeke, a közjó tisztán az antropológia 
és az örökléstan szempontjából azt kívánja, hogy a ma- 
gyarság átlagánál határozottan kisebb átlagértékű fajokkal! 
általában ne keveredjék, illetve ezekből esetleg csak a 
határozottan nagyobb értékű egyének juthassanak egyéni 
elbírálás alapján, kivételesen a magyarság vérközösségébe. 
De ugyanez az érdek szól amellett is, hogy csökkent ér- 
tékű, degenerált egyének akár a legmagasabb átlagértékű 
fajból se kerüljenek a magyarságba. A közérdek tehát az 
egyéni elbírálás és az egyéni kivételek mellett szól, mert 
hiszen az emberi értékek és a faji jelleg, az átöröklési 
anyag hordozója is mindig az egyén. 

Az idegen népi, nemzeti elemekkel való keveredés 
kérdése, minthogy itt nem csupán öröklődő sajátságokról 
van szó, már az antropológia és az örökléstan illetékességi 
körén kívül esik, ezért később fogunk rá visszatérni. 


4. A SZÜLETÉSVÉDELEM. 


Primum vivere... Mindenekelőtt élni kell —  hang- 
zik a klasszikus bölcs mondás. Minthogy pedig a fajok, 
népek, nemzetek élete a nemzedékváltás, a szaporodás 
formájában megy végbe, rájuk nézve az alapvető köve- 
telmény így hangzik: mindenekelőtt szaporodni! 

A fajok, népek, nemzetek igazi élet-halál harca a 
szaporodás frontján megy végbe. Lehet egy nép, nemzet 
mérhetetlenül gazdag, művelt, hatalmas, kezében tart- 
hatja a világ legjelentősebb jövedelmi forrásait, uralkod- 
hat a kultúra terén, nyerhet sorozatos háborúkat, mindez 
csak pünkösdi királyság és napjai meg vannak számlálva, 
ha a legfontosabb téren, a szaporodás frontján követke- 
zetesen vesztes marad. Viszont érhet egy népet, nemzetet 
bármily nyomor, megaláztatás, hadi balszerencse, a jövő 
mégis csak az övé, ha a szaporodásban a többiek fölé 
kerekedik. Mindez szinte matematikai szükségszerűség, 
amit a történelem is számos példával igazol. 

Talán meglepő, hogy az ókor hatalmas kultúrnépei 
csaknem mind rég letüntek a történelem színpadáról vagy 
legalábbis erősen háttérbe szorultak, viszont a most ve- 
zető népek, nemzetek legtöbbje sokkal fiatalabb múltra 
tekint vissza. Vajjon mi okozta e különös történelmi sze- 
repcseréket? Első sorban bizonyára a szaporodás terén 
fellépő aránytalanságok, eltolódások, mint ezt különösen 
a két legkiválóbb és legismertebb ókori kultúrnép, a görög 
és a római Sorsa igazolja. 

Nem a háborúk, járványok vagy természeti csapások 
pusztították ki e népeket. Mindezeket egy különben egész- 
ségesen szaporodó nép néhány nemzedéken át kiheverheti. 
A görög nép is a legvéresebb háborúk századaiban népesí- 
tette be virágzó gyarmatokkal a Földközi-tenger partvidé- 
két és szigeteit. Ellenben ijesztően pusztult akkor, amikor 
a római uralom alatt aránylag békés időket élt. A római 
nép sem a szörnyű pun háborúban vagy a többi véres had- 
járatokban ment tönkre, hanem azokban a századokban, 
amikor Itália a háborítatlan, biztos jólét minden örömét 
élvezte és a távoli limeseken is már nem a római ifjak, 
hanem barbár zsoldosok vére folyt. 

Mi idézte hát elő e két nép bukását, akik az európai 
kultúra alapjait vetették meg? Egy szörnyű, népirtó morá- 
lis betegség, ami elsősorban épp a gazdag, művelt, hatal- 
mas népeket fenyegeti, a gyermekiszony. Mert minden 
nép sorsa meg van pecsételve, mihelyt az utódokban már 
nem örömmel fogadott gyermekáldást lát, hanem rette- 
gett és mindenkép kerülendő csapást. 

A görög nép, mint egyes történetírói (pl. Polybios, 
Dión Chrysostomos) igazolják, már a Krisztus előtti szá- 
zadoktól kezdve nagy gyermekhiányban szenvedett, mert 
az emberek önzésből, kényelemből nem házasodtak, vagy 
ha házasodtak is, nem neveltek fel többet 1-2 gyermek- 
nél, így egykor virágzó városok és hatalmas területek 
néptelenedtek el. Ez a nemzetgyilkos erkölcsi vész csak- 
hamar elterjedt a rómaiak között is, ahol a természetelle- 
nes nemi élet legválogatottabb fajai már szinte magától- 
értetődő szokásokká fejlődtek, miket nyíltan űztek, sőt 
egyes költők (Catullus, Tibullus) még dicsőítettek is. 
A római nők pedig, mint ezt egyes írók (luvenalis, Minu- 
cius Félix) tanúsítják, már nagyszerűen értettek ahhoz, 
hogy miként menekülhetnek meg a nemi élet nem kívánt 
természetes következményeitől. 

E szokások, melyek kezdetben csak a vezető osztá- 
lyokat pusztították, nemsokára elterjedtek a nép köré- 
ben is és mind szélesebb körökben irtották a birodalom 
lakosságát. Az elnéptelenedés ijesztő veszedelmét a római 

nép vezetői is észrevették és a legkülönbözőbb intézkedé- 
sekkel, jutalmakkal, kiváltságokkal (ius trium liberorum), 
törvényekkel (Lex luilia, Lex Papia Poppaea), illetve a 
gyermektelenek fokozott megterhelésével iparkodtak a 
népet nagyobb szaporodásra serkenteni. Mindez hiába, 
mert nem tudták orvosolni a baj igazi gyökerét, a morális 
oldalát. E nélkül pedig minden egyéb csak tüneti kezelés, 
ami legfeljebb enyhíteni képes a bajt, de meg aem szün- 
tetheti. 

Így a birodalom határain belül mindinkább ritkult 
a lakosság, amikor a limeseket már döngették a barbár 
germán népek, kiknél a természetes szaporodás gátlása a 
legfőbb bűn volt. , Numerum liberorum finire aut guem- 
guam ex adgnatis necare flagitium habetur" — írja róluk 
Tacitus (Germania, 19.). Végül is a birodalom határai elég- 
séges belső támasz híján beomlottak, megindult a népek 
vándorlása, mely új, egészséges vért, élni és szaporodni 
akarást hozott az öngyilkos kéjelgések helyébe. Az új bar- 
bár vér, a klasszikus kultúra és a kereszténység egyesü- 
léséből alakult ki azután Európa és a nyugati műveltség. 

A történelemnek ez a jó másfél évezred távlatába 
vesző tragédiája azonban most megismétlődik Európának 
nemrégen még legnagyobb, leggazdagabb, legműveltebb, 
leghatalmasabb népén, a francián. Franciaország dicsősége 
tetőpontján, a XVII-XVIII. században lélekszám tekin- 
tetében is Európa vezető hatalmassága. Sokkal több a la- 
kosa, mint  Anglliának, Ausztriának,  — Poroszországnak 
vagy bármelyik lehetséges ellenfelének, sőt még Orosz- 
országot is meghaladja lélekszámban. Azonban a francia 
forradalom, majd az utána következő 22 éves napóleoni 
háborúk hosszú vérveszteségei szörnyen megnyirbálták a 
francia nép életerejét. A francia nép egyik legnagyobb 
szerencsétlensége volt Napóleon lelkiismeretlen, önző ha- 
talomvágya, aki szinte egész Európát és Egyiptomot tele- 
szórta fiatal, életerős franciák csontjaival és megindította 
a francia nép pusztulását. A másik, talán még nagyobb 
szerencsétlensége volt e nagy népnek az a forradalom, 
mely a vallást és az erkölcsi természettörvényeket le- 

döntve, a nép morális erejét ásta alá. A liberalizmus és 
individualizmus önző jólétideálja után futó franciában 
már nem volt meg a kellő áldozatkészség ahhoz, hogy a 
háború vérveszteségeit egészséges szaporodással pótolja. 
Megkezdődött a dénatalité, a születések rohamos csökke- 
nése. Franciaország végleg elvesztette számbeli fölényét 
és a fÍrancia nép lélekszámban mind jelentéktelenebbé 
zsugorodik össze. 

Az 1870-71-i háborúban már a számbelileg is vala- 
mivel erősebb német nép győzi le a franciákat. Ezóta pe- 
dig úgyszólván az egész nemzetközi helyzetet első sorban 
a franciáknak a németek állandóan fokozódó számbeli 
fölényétől való rettegése jellemzi. Ezt iparkodott Francia- 
ország ellensúlyozni a legbonyolultabb szövetségi rendsze- 
rekkel, nemzetközi sakkhúzásokkal, ennek adott nyíltan 
is kifejezést a világháború után Clemanceau ama hírhedt 
mondásával, hogy a kelleténél 20 millióval több német él 
Európában. Mert kb. ennyivel múlta fölül még mindig a 
legyőzött Németország a győztes Franciaországot. És a 
hatalmas számbeli fölény még gúzsbakötve is lehetetlenné 
tette, hogy Franciaország nyugodtan élvezze győzelme 
gyümölcsét. Egyébként Európában már nemcsak Német- 
ország, hanem Oroszország, Anglia, sőt Olaszország is meg- 
haladták lélekszámban a másfél századdal előbb még ve- 
zető helyen álló Franciaországot, így az az ország, mely 
a múlt század elején még egymaga harcba mert szállni 
egész Európával, nem érezte magát többé biztonságban 
egyedül. 

Egyébként Franciaország a világháborúban közel egy 
és félmillió fiatal francia életét áldozta fel, ami egy gyen- 
gén szaporodó nép számára már szinte pótolhatatlan vesz- 
teség. Hátborzongva gondoltak tehát a franciák arra, hogy 
egy esetleg közeli újabb háború hasonló véráldozatot fog 
majd követelni, amit semmi győzelemmel sem lehet többé 
pótolni. Hiszen Franciaország a szaporodás terén már 
hosszú évtizedek óta az utolsó államok között szerepel és 
így a franciák száma a többi népekéhez viszonyítva min- 
den háború nélkül is évről-évre kevesebb. 

A saját életfáját öngyilkos módra tépázó francia né- 
pet azonban semmiféle paktum és szövetségrendszer sem 
mentette meg az újabb háború szerencsétlenségétől, s né- 
hány heti kétségbeesett küzdelem után megtörtén kidőlt 
a harcolók sorából. Ezzel beteljesedtek a francia forrada- 
lom és a napóleoni háborúk. Isten malmai lassan őrölnek, 
de biztosan. 

Pétain tábornagy 1940 június 20-án tartott történelmi 
jelentőségű beszédében az összeomlás okait fejtegetve, 
többek között ezeket mondta: , túlságosan kevés gyerme- 
künk volt... A győzelem óta az élvezet felülkerekedett 
az áldozatkészség szellemén. Többet követeltünk, mint 
amennyiért megszolgáltunk. Takarékoskodni akartunk a 
fáradozással. Ma elért bennünket a szerencsétlenség." 
E szavak mementóként állhatnak Európa népeinek leg- 
többje előtt. Ma nekem, holnap neked! Mert hiszen a leg- 
több európai nép szaporodási viszonyai sem sokkal rózsá- 
sabbak. 

A szaporodás két tényezőtől függ, a születések és a 
halálozások számától. Ezek közül azonban kétségtelenül 
az előbbi a fontosabb. A halálozások számát az egészség- 
ügy fejlődése mindenesetre csökkentheti, de csak egy vé- 
ges határig és nem a halhatatlanságig. És a halálozások 
számának csökkenésével még semmit sem szaporodik a 
népesség; ahhoz születésekre van szükség. A születések 
száma azonban minden határon túl, elméletileg akár a 
nulláig is csökkenhet. Elérhet tehát olyan minimumot, 
amelyen alul már nem képes kiegyensúlyozni a halálozást, 
ahol tehát már megkezdődik a nép lassú fogyása, össze- 
zsugorodása, még ha ez a felszínes tünetekben nem is 
mutatkozik mindjárt. Ez a határ a német statisztikusok 
szerint a németországi viszonyok mellett a /7-4 születési 
szám, vagyis az egy év alatt 1000 lakosra eső születések 
száma. A többi államokban pedig a minimális születési 
szám az ottani egészségügyi viszonyok szerint e körül inga- 
dozik. Ez tehát az a vörös vonal, amely minden népet 
figyelmeztet, hogy ha lejjebb süllyed a születések száma, 

fejére a halál már rátette csontos kezét és rövidesen ki- 
ragadja az élők sorából. 

Tekintsük át most az előbbiek figyelembevételével a 
kultúrnépek születési táblázatát, amit a múlt század utolsó 
évtizedeitől 1937-ig, az újabb határeltolódásokat megelőző 
utolsó évig állítottam össze. Láthatjuk, hogy a múlt század 
végén a születések száma még minden államban kielégítő, 
sőt egyesekben határozottan bőséges volt. Különös figyel- 
met érdemel ránk nézve, hogy az élen éppen hazánk 
vezetett 44: l születési számmal. Századunk elején azon- 
ban már általános és jelentékeny csökkenés mutatkozik 
(az egyetlen Japánt kivéve), amely csökkenés a világ- 
háború után, főleg az utolsó 10 év alatt tovább folytatódik 
és 7 államban már mélyen a kritikus 17-es szám alá 
süllyed. Ezeket haldokló népek lakják. 

De söpörjünk csak a magunk portáján! A táblázatból 
láthatjuk, hogy az utolsó félszázad alatt a születések bő- 
ségét számítva, az első helyről a tizedikre sülyedtünk, 
születési számunk kereken 24-gyel csökkent. Ha a szüle- 
tések kiesésének ezt az arányszámát abszolút számokra és 
a történelmi Magyarbirodalom adataira átszámítjuk, közel 
félmillió évi emberveszteséget kapunk, sőt az azóta bekö- 
vetkezett szaporodást tekintetbevéve e szám bizonyára 
eléri a hatszázezret, vagyis ama hősi halottak számát, aki- 
ket hazánk a világháborúban vesztett, mikor 4 éven át az 
emberek minden kigondolható módon egymás . irtására 
törekedtek. Más szóval a félszázaddal ezelőtti születések- 
hez viszonyítva, minden esztendőben egy 4 éves világ- 
háborút veszítünk a szaporodás frontján. 

Nem vigasztalhatjuk magunkat azzal sem, hogy 14 
kultúrállam születési viszonyai a miénknél is kedvezőtle- 
nebbek. Ezek ugyanis nagyobbrészt távoli északi és nyu- 
gati államok, amelyek szaporodási viszonyai közvetlenül 
nem érintenek bennünket. Ellenben a közeli, a szomszé- 
dos államokban a születési szám csaknem mindenütt lé- 
nyegesen nagyobb a miénknél. Északról, keletről és délről 
sokkal erősebben szaporodó népek vesznek körül bennün- 
ket. Elég egy pillantást vetnünk az előbbi táblázat alapján 

összeállított . térképre, hogy meglássuk a körülöttünk 
sötétlő veszedelmet és az egész Európát fenyegető szláv 
rémet. 

Két magyar gyermek születésére átlag mintegy három 
román és szerb, továbbá négy orosz születés esik, de még 
a lengyelek születése is jelentékenyen meghaladja a mien- 
ket. Mindehhez azt is meg kell jegyeznünk, hogy e népek- 
nél általában a házasságkötés is korábban történik és így 
a nemzedékek is sűrűbben következnek egymás után. Ha 
most tekintetbe vesszük, hogy a szaporodás a mértani 
haladvány, illetve a kamatos kamatok arányában megy 
végbe, egy kis számítással rájöhetünk arra, hogy még lát- 
szólag csekély szaporodási különbség mellett is a népes- 
ségi arány eltolódása néhány évszázad alatt egyenest 
katasztrofális, mint ezt az alábbi táblázat mutatja (Lenz). 


I. csoport ( II. csoport 


Két népcsoport számarányának eltolódása, ha az 
egyikben családonként átlag 33 évenként 3, a másik- 
ban 25 évenként 4 utód jut továbbszaporodáshoz. 


Mindezekből, ha a szaporodási viszonyok így marad- 
nak, aggodalommal tekinthetünk hazánk, sőt egész Európa 
jövője elé és nem nehéz földrészünk jövő faji és népi meg- 
oszlását megjósolnunk, főleg ha éppen a gyengébben sza- 
porodó népek ezen felül még tűzzel-vassal is irtják egy- 
mást. 


Ez tehát minden faji, népi, nemzeti törekvésnek elen- 
gedhetetlen, legfőbb alapja, a legsürgősebb , fajvédelem": 
mindenekelőtt szaporodni! Mert vagy életerősen szaporo- 
dunk és urak maradunk őseink földjén, vagy pedig, mint 
összezsugorodó nép, elkerülhetetlenül másodrendű kisebb- 
ségbe, szolgaságba jutunk és eltűnünk az erősebb szaporo- 

dású népek között. És ma már minden nép mindinkább 
kénytelen csupán önmagából biztosítani életerejét. Azért 
is ezt minden nép féltékenyen őrzi és nem szívesen tűri, 
hogy életállományából más népek beolvasztással, natura- 
lizálással gyarapítsák életerejüket. 

Ebből az igazi élet-halál harcból pedig mindenkinek 
végső erejéig, arányosan ki kell vennie a részét, különösen 
most, amikor a magyarság újjászületését éli, amikor dacos 
elszántsággal harsogjuk világgá a ,, Mindent vissza!" jel- 
szót és amikor a Gondviselés különös kegyelméből évről- 
évre jelentékeny területekkel közeledünk a szentistváni 
határok felé. Igen. ,.Mindent vissza!", de mindenekelőtt 
vissza a mi régi 44 ezrelékes születési számunkat. Ez pe- 
dig nem függ sem ellenségeink áskálódásától, sem jóbará- 
taink kedveitől, hanem egyedül tőlünk függ, és ha ez meg- 
valósul, bizonyosan minden visszakerül és mienk is marad. 
De lehet-e egy szándékosan összezsugorodó,  öngyilkos- 
ságra haj ló népnek elég fizikai ereje, sőt akár csak erkölcsi 
jogosultsága is ahhoz, hogy életterének tágítását köve- 
telje? Hiszen az a nép, mely szaporodásáról önként le- 
mond, hallgatólagosan önként átengedi életterét szom- 
szédainak. 

Naiv ellenvetés volna ezzel szemben: adjanak előbb 
nagyobb életteret, aztán lesz egészségesebb szaporodás is! 
A sorrend éppen fordított: egy nép csak erőteljes szapo- 
rodással képes magának gazdagabb életteret kiküzdeni. 
És itt önkéntelenül is arra kell gondolnunk, hogy a haza- 
fias jelszavakat harsogok közül sokan nem tudják, mit is 
követel igazán a hazaszeretet és a nagy nemzeti célok 
megvalósítása, vagy pedig szavaik nem őszinték. Mert 
lehet-e őszintének, lehet-e következetesnek mondanunk, ha 
valaki szent célokért fegyvert, hadsereget követel, de vét- 
kesen megtagadja a hazától a fegyvert viselő fiákat, ha 
valaki a régi határokat követeli vissza, de természetellenes 
mesterkedéssel útját állja annak, hogy e határokat a ma- 
gyarság számbeli súlyával is kitöltse?! És van-e követke- 
zetesség abban, hogy, míg egvre-másra gvártjuk a bölcs 
nemzetvédelmi törvényeket, közben nyugalommal tűrjük, 

hogy a magyarság életerejét végzetesen aláásó fogamzás- 
ellenes szerek époly közömbös, ártatlan adásvételi cikkek- 
ként kerüljenek forgalomba, mint akár a cipőkrém vagy 
a körömkefe?! És, ha vannak kiváló detektívjeink a va- 
lutasíbolás megakadályozására, miért ne lehetne megfe- 
lelő szervünk az ellen, hogy évi 180.000 magyar születés- 
sel szemben 150.000 magyar magzatot és 1600 magyar 
anyát (Doros) pusztítsanak el évente szándékos magzat- 
elhajtással?! 

Tudom, sokan a nyomorra, a nehéz gazdasági, szociá- 
lis viszonyokra hárítják a felelősséget. Igaz, a nyomor, 
főleg a relatív nyomor, vagyis a sokgyermekeseknek hát- 
rányosabb anyagi helyzete a gyermektelenekkel szemben 
lélektanilag sok mindent érthetővé tesz. Ámde az abszolút 
jólét kevés összefüggést mutat a szaporodással, sőt inkább 
fordítottan arányos. Hiszen közismert, hogy régebben még 
rosszabb volt a szociális helyzet és hogy átlagosan legna- 
gyobb a gyermekáldás a legszerényebb viszonyok között 
élő családoknál és leggyengébb a szaporodás a legnagyobb 
jólétnek örvendő társadalmi osztályokban. Városaink, ahol 
aránylag nagyobb a jólét és ahonnan a nagy hazafias moz- 
galmak kiindulni szoktak, szaporodás terén éppen nem 
példaadók. Doros szerint 1938-ban 56 városunkból mind- 
össze ötöt lehetett jó szaporaságúnak minősíteni. Pest- 
szentlőrincen 3.2, Rákospalotán 3.8, Pestszenterzsébeten 
4.8 ezrelék született csak a helybeli anyáktól, é. i. t. A 
140.000 lakosú Szegeden 1938-ban a halottak száma 
145-tel haladta meg az újszülöttekét, a 70.000 lakosú 
Pécsett pedig 127-tel. Ezzel szemben Pécsett ugyanez év- 
ben a napilapok adatai szerint megittak közel 4 millió 
liter bort, ezenkívül rengeteg sört, pálinkát, likőrt, és el- 
füstöltek 2 millió pengő értékü dohányt. Hány ezer kis 
magyarral lehetne évenkint szaporítani e nélkülözhető, 
sőt ártalmas költségeknek csupán egy részéből is a város 
és a nemzet életerejét! És, ha minden családban sok gyer- 
mek van, a relatív nyomor is eltűnik. 

A nehéz anyagi helyzet tehát sokszor csak gyenge 
spanyolfal, ami mögé bújni szoktak, ha a szaporodás kér- 

déséről van szó. Sokan a gyermeket már csak felesleges 
fényűzésnek tartják, amiről első sorban mondanak le, 
hogy bővebben teljék egyéb fényűzésre. És mennyi, soha 
meg nem született gyermek élete az ára a csillogó éksze- 
reknek, elegáns ruháknak, előkelő lakásoknak, fényes 
vacsoráknak! Pedig minden nép legnagyobb, legkockáza- 
tosabb fényűzése az egészséges szaporodásról való lemon- 
dás. És mi, maroknyi magyarság a legkevésbbé engedhet- 
jük meg magunknak e fényűzést, különben mi is rövide- 
sen érett gyümölcsként hullunk a ránk leselkedő szom- 
szédok ölébe, vétkes, önző meddőségünk természetes bün- 
tetéseként. Különösen  intelligenciánk képtelen magát 
saját gyenge szaporodásával regenerálni. Ezért is oly hete- 
rogén, különféle társadalmi és népi rétegekből összesze- 
dett, gyökértelen, tradíciónélküli e vezetőrétegünk. 

Mindezzel azonban távolról sem akarom azt mondani, 
hogy nincsenek gazdasági és szociális feladataink a szüle- 
tésvédelem terén. Sőt, minden módon oda kell hatnunk, 
hogy minél jobban csökkenjen az a sokszor kiáltó különb- 
ség, ami ma a sokgyermekes és az egykés családok anyagi 
helyzete között fennáll. Ez irányban már történtek ugyan 
törvényes intézkedések, de még távolról sem elégségesek. 
Bizonyára többet remélhetnénk, ha honatyáink nemcsak 
a honnak, de még legalább 4-5 gyermeknek is atyái len- 
nének. 

Mindezek felett azonban hatalmas erkölcsi propagan- 
dával bele kell vernünk a köztudatba, hogy a gyermek- 
áldás nem csupán teher, nem szégyen, hanem sok öröm, 
büszkeség és elsőrendű hazafias kötelesség is. Divattá kell 
tennünk ismét a sok gyermeket, első sorban épp a példát 
adó, vezető rétegek körében. Helyre kell állítanunk a 
gyermek utáni természetes vágyat, mely nem a legnagyobb 
csapásként fél egy kis új élettől, hanem inkább attól ret- 
leg, hogy egyszer mégis eljön az idő, amikor már nem 
lehet több gügyögő apróság körülötte. Ki kell alakítanunk 
olyan áldozatos lelkületet, mely az életre, a megszületésre 
váró gyermekről legfeljebb csak utoljára, csak a végső 
esetben mond le. Legyen a gyermek minden családnak 

legirigyeltebb ékszere, amivel első sorban dicsekedhet! 
Ez minden honvédelmi törvénynek is ki nem mondott, de 
magától értetődő első paragrafusa, ami nélkül minden 
hazafiság csak céltalan hangoskodás. 

A természetes szaporodást legerélyesebben a katolikus 
egyház védelmezi, amely a legsúlyosabb büntetéseivel 
sújtja azokat, kik az új élet létrejöttét mesterségesen meg- 
akadályozzák. Ha a világi hatóságok hasonló eréllyel jár- 
nának el, bizonyára nem csökkenne évről-évre a születések 
száma. Igaz, hogy az egyház magasabb érdekekből fenn- 
tartja a cölibátus intézményét is, de a cölibátus és a sok- 
gyermekes család morális szempontból édes testvérek. 

A szaporodásban azonban nemcsak a mennyiség, ha- 
nem a minőség is fontos. A jövő nemzedéknek nemcsak 
minél nagyobb számúnak, hanem már születésénél, örökölt 
hajlamainál fogva minél értékesebbnek is kell lennie. 
Ezért a nép, a nemzet fenntartásának feladatából az orosz- 
lánrészt éppen a legkiválóbb, legegészségesebb, legtehet- 
ségesebb családoknak kell vállalniuk, viszont a degene- 
rált, önmagának és a közösségnek is terhet jelentő ember- 
anyagot a szaporodásból lehetőleg ki kell küszöbölnünk. 
Erre törekszik a minőségi szülétésvédelem, amint az eugé- 
nikat magyarul leghelyesebben nevezhetjük a gyakran 
ilyen értelemben használt ,.fajvédelem"? helyett. Ennek 
problémáira vonatkozólag itt helyszűke miatt az előszóban 
jelzett régebbi munkáimra utalok. 

Mind a mennyiségi, mind a minőségi születésvédelem 
terén minden támogatást megérdemlő munkát végez ná- 
lunk a Magyar Családvédelmi Szövetség (v. Öö. Doros: 
Házassággondozás. A M. Cs. Sz. kiadványa, Budapest, 
1940). 


5. A SZELLEMI KÖZÖSSÉG. 


A vérnek, a fajnak, az átöröklési anyagnak kétség- 
kívül igen fontos szerepe van az emberiség életében. Még- 
sem szabad e szerepet túlbecsülnünk, mert hiszen nem 
ez az egyetlen, sőt nem is a legfontosabb közösségalkotó 
tényező. Ha az emberiség csupán vérét, faját, átöröklési 
anyagát hagyományozná tovább nemzedékről nemzedékre, 
az emberi kultúra semmivel sem emelkednék az állatok 
színvonala fölé, amelyeknél minden nemzedék csupán 
örökölt hajlamaira hagyatkozva ott kezdi és ott fejezi be 
működését, ahol elődei, minden haladás, fejlődés nélkül. 
Ami tehát az emberben kulturális fölényt jelent az állat- 
tal szemben, illetve ami a kultúrát egyáltalán lehetővé 
teszi, az éppen ama szellemi örökségből fakad, amelyet a 
véren felül származtat át az emberiség nemzedékről nem- 
zedékre folytonos gyarapítás közben. Az átöröklési anyag, 
a biológiai örökség évezredek alatt vajmi keveset módosul, 
a szellemi hagyaték azonban néhány évezred folyamán a 
kőbaltától és a faekétől a rádióig és a repülőgépig fejlődött. 

A vér- és fajközösség nem az egyetlen, sőt önmagá- 
ban nem is a legfőbb közösségi kapocs. Pusztán biológiai 
közösség alapján az emberiség körében is legfeljebb csak 
ama legszűkebb közösségek alakulnának ki, amelyek a 
magasabbrendű állatok között szintén megtalálhatók. Nép, 
nemzet közösségéről szó sem lehetne, amint ilyenek az 
állatok között sincsenek. A puszta fajrokonok szellemi 
közösség nélkül teljesen idegenként élhetnek egymás 
mellett vagy éppen ellenségeket láthatnak egymásban. 

Ma a nagyobbrészt északi fajú poroszok pl. a legnagyobb 
ellenségüket éppen a szintén nagyobbrészt északi fajú 
angolszászokban látják, ellenben testvéri szeretettel ölelik 
magukhoz a lényegesen különböző fajú délnémeteket, sőt 
a mediterrán olaszokkal vagy a mongol japánokkal is sok- 
kal szorosabb kapcsolatot tartanak fenn, mint saját faj- 
rokonaikkal. A japánok szintén a rokon fajkörhöz tartozó 
kínaiakkal folytatnak már évek óta engesztelhetetlen har- 
cot. És még számtalan példát sorolhatnánk fel annak iga- 
zolására, hogy az emberek közötti barátságnak, közösségi 
érzelemnek vagy az ellenségeskedésnek nem a fajrokon- 
ság vagy fajkülönbség a legfőbb alapja. Ha valóban a faj- 
közösség volna a legerősebb kapocs az emberiség körében, 
akkor az emberiség népi és nemzeti közösségek helyett 
már régen tiszta faji közösségekbe tömörült volna, illetve 
az egyszer kialakult fajok nem bomlottak volna fel egyéb 
közösségekre. 

Ha a nép, a nemzet lényege, legfőbb eleme a faj volna, 
akkor közömbösnek kellene tekintenünk a nyelvet, a kul- 
túrát, sőt a politikai függetlenséget is. Hiszen mindezek 
nem érintik a fajt, nem öröklődő faji sajátságok. Hogy a 
népek, nemzetek mindeddig faji jellegük helyett sokkal 
többet harcoltak nyelvükért, kultúrájukért, vallásukért, 
politikai függetlenségükért, egyszóval szellemi javaikért, 
szintén azt mutatja, hogy az emberiség sorsát első sorban 
szellemi, és nem a faji eszmék irányítják. 

Ezzel természetesen nem állítjuk, hogy a fajrokonság- 
nak vagy f íj Különbségnek nem lehet szintén szerepe a 
rokonszenv vagy ellenszenv, közösség vagy elkülönülés 
kialakulásában, de semmiesetre sem ez az egyedüli, sőt 
nem is a legfontosabb alap. A nagyfokú fajidegenség, az 
egész távoli fajkörbe tartozás mindenesetre jelentékenyen 
megnehezíti a szorosabb közösség kialakulását, de lehetet- 
lenné nem teszi. Viszont a fajrokonság lényegesen meg- 
könnyítheti a szorosabb közösséget, de önmagában még 
egyáltalán nem biztosítja. 

A puszta biológiai rokonságnál sokkal fontosabb kő- 
zosségalkotó, egységbefűző erő a szellem közössége. Ezért 

az igazi emberi közösségek mindig első sorban széllé 
közösségek. Már a gyermekkorban is egy iskolaosztályba 
a legszorosabb közösségi szellem alakulhat ki olyanok kö- 
zött, akik egymással egyáltalán nincsenek közeli vér- va 
fajrokonságban. Egy szerzetesrend tagjait minden bioló- 
giai kapcsolat nélkül pusztán a szellemi rokonság, a kői 
szellemi hagyományok a legszorosabban egymáshoz fűz 
a nemzedékek egymásban szellemi elődeiket és utódaik 
látják nem a test és a vér, hanem pusztán a szellemi h 
gyományok alapján. A szellem szempontjából elődei 
mindazok, akiktől szellemi javakat örököltünk, rokonai 
mindazok, akikkel közös szellemi örökséget hordozunk 
továbbszármaztatunk. 

Ezt természetesen csak erősíti az esetleg hozzájáruló 
vérközösség. És a legtöbb természetes emberi közösségben, 
mint a családfában, a népek, nemzetek körében többé- 
kevésbbé mind a vérnek, mind a szellemi hagyományok- 
nak közössége szerepel. A vér, a biológiai közösség azon- 
ban legfeljebb csak alap, csak eszköz, csak feltétel bizo- 
nyos szellemi közösségek kialakulásához, erősödéséhez, 
míg a szellem közössége minden emberi közösség nélkülöz- 
hetetlen eleme. Ennek hiányában minden közösség szét- 
hull. Ez különbözteti meg még a leginkább biológiai jel- 
legű emberi közösséget, a családot is az állatoknak hasonló, 
a párzás és az utódok felnevelésének idejére szóló, pusztán 
biológiai közösségétől. 

Ezért az emberi társadalom túlságos elbiológizálása, 
tisztán a vérre, fajra, átöröklési anyagra építése, amire a 
mai közfelfogás hajlamos, éppoly téves, szélsőséges irány- 
zat, mint ama régi, mely egyáltalán nem vette tekintetbe 
a biológiai tényezőket, az öröklődő hajlamokat. Míg a régi 
egyoldalúság nem számolt kellően az ember animális jel- 
legű alkatrészével, a modern túlzás elhomályosítja azt a 
mozzanatot, ami az embert az állattól megkülönbözteti. 

Az ember természeténél fogva közösségi életre terem- 
tett lény. Egyéni célját is legkönnyebben, legtermészete- 
sebb úton valamely közösségben éri el. Főleg emberi kul- 
túra és kultúrember nem alakulhat ki közösségi élet nél- 

kül. A különböző javak megszerzését, igazságos elosztását, 
zavartalan élvezetét az ember csak szervezett közösségek- 
ben tudja biztosítani. Mindez vonatkozik nemcsak az 
anyagi javakra, hanem — sőt fokozott mértékben — a 
szellemi javakra is. És a javak megszerzése terén az em- 
ber nemcsak kortársaira, hanem elődeire, azok anyagi és 
szellemi hagyatékára is rászorul, így értelmezve az ember 
nemcsak kortársaival, hanem rég elhunyt elődeivel is 
közösségben él. 

Minden közösség rendeltetése, célja, létalapja az ál- 
tala megvalósított közjó. Az ember éppen azért rendel- 
tetett közösségi életre, mert az egyéni javak mellett köz- 
jóra is rászorul, illetve az egyéni javakat is legkönnyebben, 
legbiztosabban a közjó által nyerheti el. Ezért, minél 
inkább szolgálja valamely közösség a közjót, annál na- 
gyobb a létjogosultsága, viszont, amely közösség a közjó- 
val ellentétbe jut, elveszti létjogosultságát is. 

A közjó a közösséghez, mint ilyenhez tartozik. Csak 
a közösség által valósítható meg s csak közösségben birto- 
kolható. A közjó azokból a javakból áll, amelyek a közös- 
ség minden tagját segítik, támogatják boldogulásában, 
egyéni céljának elérésében. Az állam, a nemzet által biz- 
tosított közjó pl. a védelem a külső és belső ellenségekkel 
szemben, az előnyös külpolitikai, külkereskedelmi szer- 
ződések,  igazságszolgáltatás, — közművelődés magasabb 
intézményei, az egyének által meg nem valósítható, fenn 
nem tartható, hatalmas közüzemek stb. 

Minthogy a közjó végcélja, rendeltetése a közösség 
tagjainak tárni gátasa olyan eszközökkel, amit külön-külön 
képtelenek megvalósítani, ezért minden egyén a közjó 
érdekében kifejtett közreműködésével közvetve egyúttal 
saját javát is szolgálja, valamint közjóellenes cselekede- 
tével közvetve saját magának is árt. A közjó azonban nem 
csupán a közösség egyik vagy másik tagjáért, hanem vala- 
mennyiért van. Valamennyinek java pedig egyesektől 
sokszor lemondást, áldozatot követel. Ezért a közösségnek 
joga van tagjaitól bizonyos közreműködést, sőt a szükség- 
hez mérten áldozatot is megkövetelnie, amely áldozat 

olykor egyesek részéről igen súlyos lehet, ha ez a közjó 
érdekében elkerülhetetlen. Az osztó igazságosság viszont 
azt kívánja, hogy közjóból az egyesek ne egyformán, 
hanem arányosan, azaz mindenki érdemei, illetve rászo- 
rultsága arányában részesüljön. Az igazságosan berende- 
zett közösségben tehát mindenki a közjóért végzett szol- 
gálatokkal arányosan munkálja saját javát is. 

A közösségért munkálkodást és az érte hozandó áldo- 
zatokat nagy mértékben megkönnyítik az ember termé- 
szetes közösségi érzelmei, amelyek szinte ösztönösen is 
közösségi életre késztetik az egyént. Akik huzamosabban 
együtt élnek, kölcsönhatásban, élet- és sorsközösségben 
vannak, azok között természetszerűen kialakul bizonyos 
közösségi,  ,,mi"-tudat és a szolidaritás érzelme. Egy 
nagyobb egész tagjainak érzik magukat, egynek azok 
közül, akikre együttesen vonatkozik a , mi" kifejezés. Ez 
viszont magával hozza másokkal, a kívülállókkal szemben 
az elkülönülés! hajlamot, az ,, ők"-tudatot, a , más", az 
, idegen" érzelmét. A , mi" és az , ők" köre természetesen 
a szerint módosul, hogy milyen közösségről van szó. 
Ugyanaz az egyén ugyanis különböző szempontból más és 
más, szűkebb vagy tágabb közösségekbe tartozik és e 
különböző közösségek szempontjából mások és mások lesz- 
nek számára a hozzátartozók vagy az idegenek. Természe- 
tes, tartósan megalapozott közösségeknek azonban csak 
azok tekinthetők, melyeket ily természetes közösségi érze- 
lem tart össze. 

Érzelmi kapcsolatok azonban nemcsak az egy közös- 
ségben levő személyekhez füznek, hanem a közösségünk- 
höz tartozó tárgyakhoz is. Kialakul a , mienk" tudata és 
érzelme a , másé"-val, az idegen"-nel szemben. Amint 
ragaszkodunk kisebb-nagyobb közösségünk személyeihez, 
éppúgy ragaszkodunk családi otthonunkhoz, házunkhoz, 
városunkhoz, szülőföldünkhöz, hazánkhoz is. Még ha ob- 
jektíve szerényebb értéket képviselnek is ezek, érzelmileg 
számunkra többet, értékesebbet jelentenek, mint a má- 
soké, csupán azért, mert a mienk, mert hozzánk tartozik. 
Ezért rajong Petőfi szülőföldjéért, a másnak talán sivár, 

unalmas Alföldért, ezért a finnek éppoly kedves az ő ko- 
mor, hideg hazája, mint az olasznak a verőfényes Itália. 
EZ a ,mi"- és , mienk"7-érzelem nem jön azonban 
hirtelen és nem is változhat meg egy csapásra. Bizonyos 
idő, huzamosabb együttélés, sorsközösség, emlékek, ha- 
gyományok szükségesek kialakulásához. Minél hosszabb 
együttélés, , sorsközösség kapcsol össze, annál erősebb, 
szilárdabb közösségi érzelem fejlődik ki és annál nehe- 
zebben változik ez meg. Magát a közösséget lehet ugyan 
rövidesen változtatni, de a közösségi érzelmet nem lehet 
tetszés szerint máról holnapra csereberélni, nem lehet 
törvénnyel, parancsszóval, erőszakkal irányítani. 

Ez a természetes közösségi érzelem az alapja a haza- 
fiságnak, a hazaszeretetnek, a patriotizmusnak is. Mint 
érzelmi adottság nagy mértékben irányítható, fejleszthető, 
nevelhető ugyan, koronkint, nemzetenkint különböző vál- 
fajai és fokozatai jelentkeznek, más és más színezetet 
vehet fel, amint mások lehetnek feladatai, problémái is. 
Valamilyen formában azonban mindig fennállott és fenn 
is fog maradni. Legintenzívebben a lokálpatriotizmusban, 
a szülőföld, a lakóhely szeretetében szokott megnyilvá- 
nulni, amelyhez legtöbb emlék fűz, amely mintegy énünk- 
nek részévé vált. Ennek a szülőföldnek és iránta való sze- 
retetnek kitágulása legtágabb birtokunk, tulajdonunk ha- 
táráig a haza és a hazaszeretet. 

A  hazaszeretethez nem tartozik  természetszerűleg 
ellenszenv vagy gyűlölet más országok iránt, sem azok 
megkívánása. Söt, az érzelmi, a szubjektív haza határai 
lezártak, maradandóak. Nem tágíthatok és szűkíthetők egy- 
könnyen, még akkor sem, ha a politikai határok tágulnak 
vagy szűkülnek is. Érzelmi hazánktól nem lehet megfosz- 
tani, amint az érzelmi szülőföldtől sem. Lehet ugyan a 
haza politikai határait megcsonkítani, de az érzelmi hatá- 
rokat nem. Ugyanígy a hazához politikailag hozzácsatolt 
új, idegen területek érzelmileg továbbra is idegenek 
maradnak, legfeljebb hosszabb idő, esetleg több nemzedék 
után alkalmazkodnak teljesen az érzelmi határok is a 
politikai határokhoz, vagyis a szubjektív, az érzelmi haza 

legfeljebb lassan, csak nehezen követi a politikai hazának 
olykor szeszélyesen változó határait. 

Ezért mi, az ezeréves határok között felnőtt magyarok 
mindvégig ott érezzük hazánk határait a Kárpátok gerin- 
cén, a történelmi határokon, minden megcsonkítás ellenére. 
Viszont bármily területekkel bővülnének is az ezeréves 
határok, az új területek számunkra sokkal hidegebbek, 
közömbösebbek maradnának, elvesztésük kevésbbé fájna. 
Az igazi, a természetes patriotizmus kielégül a hazával. 
Ezt védi végső leheletig, ragaszkodik hozzá a legnagyobb 
áldozatok árán is, de többet, idegent nem kíván. Honvéde- 
lem, de nem terjeszkedési vágy, nem imperializmus. Ez 
utóbbi inkább a modern nacionalizmus terméke, kinövése. 
Míg az imperializmus könnyen kárpótolva érzi magát 
egyik uralom helyett másikkal, a patriotizmust a hazáért 
nem lehet kárpótolni. Ez- csak egyetlen, örök és nem lehet 
cserebere tárgya. 

A hazához való természetes ragaszkodás rendszerint 
annál erősebb, minél régibb sorsközösség, emlékek, családi 
hagyományok fűznek valakit a hazához. Ez azonban nem 
jelenti, hogy nem lehetne teljes értelemben hazát változ- 
tatni bizonyos idő múlva, főleg több nemzedéken át, ami- 
kor az elődök régi hazája már teljesen feledésbe vész, 
hozzá semmi sem köt többé. Hiszen talán egy család sincs, 
amelyiknek valamelyik őse hazát ne cserélt volna. A kü- 
lönbség csupán az, hogy az elődök közül hányan és mikor 
jöttek idegenből. 

A tartós együttélés, sorsközösség, közös környezet- 
hatás, a közös javakban való részesedés a közösség tagjait 
többé-kevésbbé hasonlóakká is teszi, rokon jellemvoná- 
sokat fejleszt ki bennük. Egy család, bizonyos táj, vala- 
mely hivatás, egy nép, nemzet, sőt még a világrész is a 
hozzá tartozó egyének átlagán jellegzetes nyomokat hagy- 
nak. E hasonlóság is elősegíti a közösségbe való harmo- 
nikus beilleszkedést, a közös érdekek egységes szolgálatát. 

Ez azonban nem annyit jelent, hogy a közösség telje- 
sen uniformizálja tagjait. Amit valamely közösség, nép, 
nemzet, hivatás vagy vallásközösség jellegzetes vonásai- 

nak tartunk, az mindig csak a közösség átlagára vonatko- 
zik, de sohasem érvényes minden egyes tagjára egyformán. 
A teljes egyformaság nemcsak az örökölt hajlamok egyéni 
különbségei miatt, hanem már azért sem lehetséges, mert 
hiszen minden egyén nemcsak egy, hanem egyúttal szá- 
mos más közösségnek is tagja, és pedig minden egyénben 
más és más közösségek körei metszik egymást. Vajmi 
kevés ugyanis az olyan egyének száma, akik egyszerre 
ugyanazon családnak, ugyanazon táj lakosságának, ugyan- 
azon népnek, nemzetnek, ugyanazon hivatás- vagy vallás- 
közösségnek stb. tagjai. Már pedig e közösségek mind- 
egyike nyomot hagy a hozzátartozókon, így érvényesül 
azután minden egyénben a benne találkozó közösségek 
hatásának tarka keveréke. 

Ebből érthető, hogy ugyanazon nép vagy nemzet kö- 
zösségén belül is sokszor igen különböző jeJlemvonású 
csoportok találhatók pl. táj vagy hivatásközösség szerint, 
így a magyarságon belül más a székely, a palóc vagy a 
dunántúli magyar, más a földmíves, az orvos vagy a pap, 
, bár lehetnek bennük a magyarságot jellemző közös voná- 
sok is. A magyar, német, olasz vagy lengyel földmívesek 
hivatásukból folyó sajátságokban nagyrészt hasonlók egy- 
máshoz, a népi közösségből folyó sajátságok tekintetében 
Viszont a magyar földmíves inkább hasonlít a magyar 
iparoshoz, kereskedőhöz, tisztviselőhöz stb. Ennek tekin- 
íetbevétele fontos minden összehasonlításnál és ezért az 
összehasonlításhoz lehetőleg olyan csoportokat kell ven- 
nünk, amelyek az összehasonlítandó szemponttól eltekintve 
minél inkább megegyező közösségekhez tartoznak. Ha 
azonban pl. egyik nép katonáit egy másik papjaival hason- 
lítjuk össze, nem tudhatjuk, hogy a közöttük megállapít- 
ható különbség mennyiben származik a népi és mennyiben 
a hivatásközösségi különbségből. Ez teszi rendkívül nehézzé 
az egyes közösségek jellemzését különösen a fejlettebb, 
sokféle, kisebb-nagyobb közösségekre tagolódó társada- 
lomban. 


De nem is kívánatos a fejlettebb társadalomban tagjai- 
nak teljes uniformizálása. Hiszen a közösség nem szervezet- 

len halmaz, hanem szerves életközösség, ami sok tekintet- 
ben hasonlít az élő organizmushoz. Már pedig a fejlettebb 
organizmus sem épülhet fel homogén sejtekből, mert az 
izomsejtek nem végezhetik el az idegsejtek feladatát, sem 
ezek a csont vagy a kötőszövet sejtjeinek feladatát. 
Ugyanígy a fejlettebb emberi közösségek is a különböző 
feladatokhoz más és más egyéniségeket igényelnek. És 
minél erősebb egyéniség valaki, annál nagyobb, pótolha- 
tatlanabb érték a közösség számára, ha egyéniségét a kö- 
zösség érdekében használja fel. Viszont, minél értékesebb 
tagja valaki a közösségnek, annál inkább kiválik egyénileg 
is a közösség átlagából, a könnyen pótolható, egyforma, 
tucatemberek közül. 

Ami áll az egyén és a közösség viszonyáról, nagyrészt 
áll a kisebb közösségek és az ezeket magasabbfokú szerves 
egységbe foglaló nagyobb közösségek között is. J7ehát 
minél tökéletesebben, jellegzetesebben teljesíti valamely 
kisebb közösség a maga speciális hivatását, annál nagyobb, 
pótolhatatlanabb értéket jelent a nagyobb közösség sza- 
mára. És viszont, minél értékesebb tagja valamely kisebb 
közösség a nagyobb közösségnek, annál jellegzetesebben 
domborodnak ki sajátságai, így annál értékesebb, pótol- 
hatatlanabb valamely nép, nemzet, minél jellegzetesebben 
tölti be sajátos hivatását az európai közösség vagy az egész 
emberiség érdekében és viszont, annál jellegzetesebben 
nyilvánulnak meg valamely nép, nemzet különös sajátsá- 
gai, minél értékesebb, pótolhatatlanabb tagja a nagyobb 
emberi közösségnek. A szürke, egyforma népek, tucat- 
nemzetek, minthogy különleges hivatást kevésbbé teljesí- 
tenek, kevésbbé igényelhetnek önálló létet is. 


6. A NÉPKÖZÖSSÉG. 


Az egymásra utalt, együtt élő, egymással állandó 
szellemi kölcsönhatásban levő közösség, főleg a primití- 
vebb ,,mélykultúra" fokán nemzedékről nemzedékre sok 
olyan szellemi hagyományt örökít át, amely nincs írásban 
lerögzítve, nem tanulják iskolás módon, amelyet nem irá- 
nyít valamely központi hatalom, tekintély, nem tudatos, 
tervszerű, hanem szinte ösztönös, spontán megnyilvánu- 
lása a közösségi szellemnek. Személytelen és kortalan, 
mert nem fűződik hozzá annak tudata, hogy egyes elemei 
kitől vagy mely korból származnak. Messze, távoli múlt 
és sok, sok egyén közreműködésének élő, szerves egysége 
ez, amelyben számos nemzedék egymásra rakodó, folyto- 
nos kiegészüléssel, csiszolódással, de mindig szerves egység- 
ben és óvatos konzervativizmussal gyarapodó élettapasz- 
talatai, szellemi termékei öröklődnek tovább. Megvan 
benne a felelet a primitívebb, mélykultúrájú élet minden 
kérdésére, nem észszerű, tudományos érvekkel, de az elő- 
dök tekintélyének és a közvéleménynek szuggesztív ere- 
jével indokolva, íratlan törvényei ezek az életnek, ami 
ellen véteni sokszor súlyosabb következményekkel jár, 
mint az állam törvényeinek áthágása. 

E hagyomány tartalmazza az egyszerűbb gazdasági 
és szellemi kultúra szerves egészét, az emberi érintkezés 
legfontosabb eszközét, az anyanyelvet, megadja a gazda- 
sági élet, az építkezés, lakás, öltözködés, táplálkozás, az 
egészségügy szabályait, a vallási élet, a szórakozás módo- 
zatait, az egész közösség által ismert dalokat, táncokat, 

játékokat, meséket, mondákat, balladákat,  babonákat, 
megvan a maga szigorúan kötelező illemtana, erkölcstana, 
jogszabályai, amelyek a nemzedékek hosszú sorának éle- 
téből alakultak ki és amelyek élnek sokszor a tételes törvé- 
nyek ellenében is. Ezeket látja, hallja, tanulja, tapasztalja 
a közösség minden egyes tagja kicsiny gyermekkora óta. 
Beidegződnek, vérébe átmennek, szinte levetkezhetetlen 
természetévé válnak. Azért e hagyománykörben biztosan, 
öntudatosan, határozottan mozog, de félszeggé, tanácsta- 
lanná, gyámoltalanná lesz, ha hirtelen egy más, idegen 
hagyománykörbe kerül át. Szinte csak tengődik, mint a 
megszokott talajból idegenbe átültetett növény. Ily szoro- 
san összeforrhat az egyén az elődök szellemi múltjával, 
szellemi örökségével. 

E hagyományos mélykultúrában az egyén szinte tel- 
jesen felolvad a közösségben. A hagyományos kultúra a 
közösséget teljes önellátásra, autarchiára képesíti, meg- 
szabja az összes teendőket a bölcsőtől a sírig, de el is várja, 
hogy e szabályokhoz mindenki szigorúan alkalmazkodjék, 
Aki a hagyományos szabályok ellen vét, egyénieskedik, 
azt a közösség, mint közéjük nem valót, kiközösíti. 
A mély kultúra fokán ugyanis kötöttebb az egyén élete; 
sokszor legapróílékosabb egyéni ügyeit sem végezheti saját 
tetszése, hanem csak a hagyományos szabályok szerint. 

Ebből következik az is, hogy az ilyen hagyomány- 
kultúrában élő közösség tagjai egymás között nagy mér- 
tékben hasonlóakká lesznek. Bármi legyen is elsődleges, 
velükszületett, biológiailag Örökölt hajlamuk, jellemük, 
ezt a hagyományos közösségi élet ellenkezést nem tűrő 
kényszere nagy mértékben egységes fedőréteggel, másod- 
lagos, szerzett jellemvonásokkal vonja be. 

Az ilyen közösség normális viszonyok között nemcsak 
életformájában, hanem biológiailag is nagy mértékben 
zárt, túlnyomórészt önmagából szaporodik, szorosabb vér- 
közösséget is alkot, bár lehetnek benne merev törzsi, kaszti 
elkülönülések, amelyek között a vérségi keveredést a ha- 
gyomány szigorú törvényei tiltják. De még az ilyen elzár- 
kózások ellenére is, a hagyományok, az életmód közössége 

a közös eredet gondolatára vezetnek. Hiszen a primitív 
gondolkodás a hasonlóságot legkönnyebben a közös szár- 
mazásból tudja magyarázni. A közös eredet tudatát a 
hagyomány sokszor mondákban őrzi, melyek rendszerint 
valamilyen hőstől vagy istentől, olykor a totemizmusra 
emlékeztetőén állattól származtatják a közösséget. 

Ezt a közös hagyományokon, a kultúra, a szokások, 
az életstílus hasonlóságán alapuló közösséget nevezzük 
szűkebb értelemben népnek, bár mindjárt meg kell jegyez- 
nünk, hogy e fogalomnak is többféle és még nem eléggé 
tisztázott jelentése van. 

A népi hagyományok csak a primitív, mélykultúra 
fokán álló és tartós, szoros életkapcsolatra utalt közösség- 
ben élhetnek, ahol külső befolyások, keveredések, az élet- 
mód, életstílus szeszélyes változásai kevésbbé lehetségesek. 
Ezért a hagyományok leghívebb őrzője a társadalmi 
tagoltság szempontjából is népnek nevezett réteg, a föld- 
míves, földhöz kötött, falusi parasztság. 

A magasabb kultúrájú, városi, vezető réteg művelt- 
ségében, életstílusában már kevesebb az öröklődő, élő 
hagyomány és több az iskolás, irodalmi, idegen, nemzet- 
közi elem, több benne á racionális és személyekhez fűződő 
mozzanat, a változatosság, nagyobb a változás- és fejlődés- 
képesség, de éppen ezért kevésbbé egységes, kevésbbé 
szerves, kevésbbé teljes. Ez a réteg már nem oly szoros, 
zárt életközösségben, hanem elszórtabban, individualisab- 
ban él, mozgékonyabb, többet utazik, költözködik, köny- 
nyebben keveredik, gyakrabban érintkezik idegenekkel, 
hamarabb vesz fel idegen hatásokat. Ebbe a rétegbe sorol- 
hatjuk a kevésbbé földhöz kötött városi polgárságot, az 
iparos, kereskedő osztályt, az intelligenciát és általában 
a szellemi felsőbb, vezetőréteget. 

A hagyományok azonban itt sem hiányozhatnak tel- 
jesen. Hiszen az egész életstílus, az emberi életnek sokféle 
mozzanata a bölcsőtől a sírig nem alapulhat tisztán iskolás, 
irodalmi műveltségen. Mindig sok van benne az íratlanul, 
tervszerűtlenül nemzedékről nemzedékre öröklődő hagyo- 
mányból. Az ú. n. magas kultúra nem ad feleletet az élet 

minden kérdésre, nem nyújt egységesen elfogadott és így 
megnyugtató szabályokat a különféle helyzetekben való 
magatartásra. E sokféle hiányt a hagyományokból vagyunk 
kénytelenek pótolni. E hagyományos műveltségi elemek 
népi jellege adja meg a vezető réteg népi hovatartozását. 
Ezen keresztül érzi magát a néphez tartozónak, ahonnan 
rendszerint származik, amelyből kinőtt. A népi hagyomány 
viszont nagyrészt a vezető réteg közvetítésével vesz át 
és dolgoz fel szervesen újszerű, idegen elemeket, fejleszti, 
gyarapítja óvatos konzervativizmussal saját népi kultú- 
ráját. 

A leggyökértelenebb,  legingadozóbb,  legkiegyensú- 
lyozatlanabb a városi proletárság félművelt vagy sokszor 
egész műveletlen rétege. A falusi, népi kultúrából kisza- 
kadva nem élvezi már annak minden életmozzanatra ki- 
terjedt gondviselő támogatását, viszont a magasabb, nem- 
zetközi jellegű műveltségből sem sajátított el annyit, hogy 
határozott, megalapozott egyéni nézetekkel tudjon meg- 
felelni az élet változatosan eléje vetődő kérdéseire. Ide- 
gennek, gyökértelennek érzi magát mind a népi réteg, 
mind a vezető réteg körében, amint ezek egyike sem te- 
kinti maguk közül valónak. Saját társadalmi osztálya 
pedig nem szerves egység, hanem heterogén, rendkívül 
különböző eredetű halmaz, amelyben nem szilárdult ki 
nemzedékek egységes állásfoglalásával szentesített szerves 
hagyomány. 

A fejlődés azonban differenciálódással jár a kultúra 
terén is. Alacsonyabb műveltségi fokon lehetett még egy 
nagyobb kiterjedésű népnek is többé-kevésbbé egységes 
hagyománya. Ez azonban a fejlődés folyamán tájak szerint 
különféleképen differenciálódik, majd társadalmi  osztá- 
lyonkint is mindjobban módosul, úgyhogy végül minden 
családnak külön hagyománya, sőt szinte minden egyénnek 
saját kultúrája alakul ki. Ezekben már mind gyérebb, mind 
határozatlanabb a népi hagyomány, de még mindig meg- 
van legalábbis a legfontosabb közösségalkotó elem, a közös 
anyanyelv, a közös múlt tudata, az összetartozás érzelme, 
több-kevesebb vérségi kapcsolat, amelyek elegendőek 

ahhoz, hogy egy szorosabb közösségi érzelem és , mi"-tudat 
alakuljon ki. Az ilyen közösséget is szokták népnek 
nevezni, és a mai kultúra és civilizáció mellett a népi 
közösség mindinkább csak ilyen lazább értelemben 
szerepel. 

A népet az ő hagyományos kultúrájával együtt egé- 
szen az utóbbi századokig általában lenézték, megvetették, 
nem tartották érdemesnek arra, hogy vele közelebbről 
foglalkozzanak, tanulmányozzák. Csak a XVIII. század 
vége felé kezd feléje irányulni a közérdeklődés és a régi 
magatartás  ellenhatásaként sokszor szertelen, alaptalan 
romantikával. Különösen a német idealizmus a kor roman- 
tikus irányzatával párosulva hajlandó volt a népet, népi- 
séget, népi lelket, szellemet valami metafizikai elvnek, 
önálló szubstanciának, örök, változatlan abszolútumnak, 
szinte valamilyen istenségnek tekinteni, benne látni az 
emberi lét minden célját, értelmét. Ilyen önálló, szubstan- 
ciális léte azonban nincs a népnek, népiségnek, mint 
ilyennek, hanem csak az ezt alkotó egyéneknek. Ugyan- 
így nem örök, változatlan abszolútum a népiség, népi kul- 
túra, hanem, mint az újabb etnográfiai kutatások kétség- 
telenül igazolják, állandó és sokszor jelentékeny változás 
megy benne végbe. 

Az újabb, biológiai beállítottságú irányzat viszont a 
népet és a jajt hajlandó egymással azonosítani, az egyes 
népek helyett fajokról beszél. Erre csábít az a körülmény 
is, hogy valamely néphez való tartozás nemcsak az élet- 
stílus és hagyományok rokonságát, hanem rendszerint a 
szorosabb vérközösséget is jelenti, így keletkezett azután 
a magyar, német, olasz stb. faj elnevezés, amelyek helye- 
sebben népiséget vagy nemzetet jelentenek. Vannak 
viszont, akik érezve az antropológiai faj és a népiség lé- 
nyeges különbségét, ez utóbbit történeti jajnak nevezik. 

önmagában nincs nagy jelentősége annak, hogy 
különböző dolgokat azonos névvel, ekvivok kifejezéssel 
jelölünk mindaddig, míg az összetévesztés és a belőle 
fakadó téves következtetések közeli veszélye nem áll fenn. 
Esetünkben pedig ez, mint számtalan példa igazolja, nem- 

csak a nagytömeg közvéleményében, hanem még a tudo- 
mányos körökben is ugyancsak fenyeget. Ezért tekintik 
egyesek a népet tisztán biológiai adottságnak, holott annak 
lényege, mint rámutattunk, a biológia körén kívül eső, 
szellemi örökség, hagyomány. Ugyancsak e téves azonosí- 
tás következtében tartják sokan a népeket külön, önálló 
antropológiai egységeknek, amelyek mindvégig megőrzik 
sajátos, biológiailag öröklődő antropológiai jellegüket. 
Ennélfogva a népiséget, népi hovatartozást öröklődő bio- 
lógiai  végzetnek hirdetik, amitől szabadulni biológiai 
lehetetlenség. Éppígy biológiai lehetetlenségnek tartják a 
más népbe való beolvadást, az asszimilációt. Ebből követ- 
kezik a már többé-kevésbbé beolvadtak  disszimilációs 
törekvése is a , vér szava" alapján. Ez sokszor éket ver a 
már egységbe kovácsolódott nép tagjai közé, bomlási folya- 
matot indít meg, rég elhagyott, megszakadt, már idegenné 
vált hagyományok felélesztésére késztet, megzavarja a 
hagyomány egységét, szervességét, a világnézet határo- 
zottságát, a kétfelé vagy sehová se tartozás érzését kelti, 
nem a biológiai kevertség, hanem a szellemi hagyományok 
összekeveredése, kiegyensúlyozatlansága alapján, amiben 
a biológia, az antropológia nem is képes eligazítást adni. 
Mert hiszen a népiség nem a biológia, nem az antropológia, 
hanem egy egészen más tudomány, az etnológia, illetve 
etnográfia körébe tartozik, amelynek az antropológia leg- 
feljebb csak segédtudománya. 

Az valószínű, hogy az emberfajok kialakulása után 
egy ideig az egyes fajok nemcsak antropológiai, hanem 
etnikai egységet is alkottak, vagyis kultúrájuk, szellemi 
hagyományuk is azonos volt. Mikor azonban már a törté- 
nelem színpadára léptek, nem az antropológiai vonások 
egysége, hanem a szellemi közösség, a hagyományok kö- 
zössége tette őket egy néppé, amihez rendszerint hozzá 
tartozott a politikai közösség is, mely szintén nem antro- 
pológiai, hanem szellemi kapcsolat. Mindezekkel termé- 
szetesen az is megfér, sőt legtöbbször együtt járt a szoro- 
sabb vérközösség, esetleg az antropológiai vonások hason- 
lósága is, de nem ez, hanem a szellem közössége a népi 

közösség lényege. Ez utóbbi nélkül ugyanis nincs népi, 
etnikai egység és lehetetlenség volna pusztán a faji vagy 
vérrokonság alapján népileg, etnikailag is egybetartozóak- 
nak venni oly közösségeket, melyekben teljesen más szel- 
lemi hagyományok, más anyanyelv, más szokások, más 
életstílus uralkodnak, amelyeket ezért semmi szorosabb 
közösségtudat sem kapcsol össze. Mert hiszen ez utóbbiak 
a népi közösség kritériumai, mellettük a vérközösség sok- 
szor csak bizonyítatlan feltevés, hiedelem. És az előbbi 
kritériumok mellett semmit sem változtat a népi közösség- 
hez való tartozáson az a körülmény, hogy vérközösség 
jeltételezése, hiedelme helyes-e vagy téves. 

Így lehetséges, hogy az endogám törzsközösségben 
élő, kezdetben teljesen idegen törzsek egymással törzs- 
közösségre lépve továbbra is megtartják ugyan endogám 
szokásukat, vérségileg tehát nem igen keverednek egymás- 
sal, mégis a szoros életközösség, a gazdasági kapcsolatok, 
az állandó, mély szellemi kölcsönhatás, a szokásoknak, 
életstílusnak, művészi termékeknek, vallási kultuszoknak 
kicserélődése folytán népi, etnikai egységgé kovácsolód- 
nak. Ugyanígy az egyes kasztoknak vérségi elkülönülése 
vagy az előkelő osztály, az uralkodó család idegenből 
való házasodásának szokása nem jelenti egyszersmind a 
népi közösségből való kiválást is. 

A népközösség nem valami merev, lezárt, hermeti- 
kusan elszigetelt rendszer, ezért a népek között mindig 
van vérségi és kulturális ki- és beszivárgás, sőt olykor 
nagyobb arányú átáramlás, keveredés is. Az elzárkózás 
minden népre végzetes következményekkel járhat. 

A történelem a népek összeolvadása, szétválása, egye- 
sek eltűnése, felszívódása, mások újonnan keletkezése. 
Régi jelentős népek, mint a kelták, trákok, szkiták, hunok, 
avarok, kazárok, gótok, gepidák, vandálok stb. ma már csak 
történelmi emlékeink sorában élnek, korunkban viszont 
számos olyan nép szerepel, amelyek az ókorban ismeret- 
lenek voltak, mint pl. az angolok, franciák, spanyolok, 
portugálok, hollandok stb. Számos germán törzs romani- 
zálódott, a frankok franciákká, a longobardok olaszokká 

lettek a nyugati gótok a spanyol népbe, a varégok és egyéb 
germán törzsek pedig az orosz népbe olvadtak. Viszont az 
eredetileg balti-szláv poroszok és egy sereg más szláv 
törzs felszívódott a németségbe, a török népiségű bolgá- 
rok pedig teljesen elszlávosodtak. Az angol, francia, spa- 
nyol, olasz, német és általában minden európai nép több, 
kevesebb, részben már eltűnt néptörzs keveréke, így ala- 
kult ki kelta, angolszász, normann stb. törzsekből az angol 
nép, rómaiak, kelták, frankok és egyéb germán törzsek 
összeolvadásából a francia, különféle germán és szláv tör- 
zsekből a német, a rómaiak és a Római Birodalom minden 
részéből összesereglett rabszolgák, valamint a később be- 
tört barbár törzsek utódaiból az olasz nép stb. 


Nem szabad ugyanis elfelednünk, hogy már a törté- 
nelmi idők kezdete óta a különböző népek nem csupán egy- 
más mellett, hanem nagyrészt egymásra telepedve éltek. 
Ezért éles határ sem területileg, sem időben nem vonható 
közöttük. Sokszor egy egész sereg nép vagy néptöredék 
telepedett rövid időközben egymásra. Ezek mind vérségi- 
lég, mind népi hagyományaik tekintetében egymásra ré- 
tegeződtek, kölcsönösen hatást gyakoroltak egymásra, 
esetleg teljesen összeolvadtak. Általában egy kultúrnép 
se eredeti, autochton, ősréteg a földjén, hanem hordalék- 
talaj, amely különböző korok és vidékek összehordott és 
keveredett néptörmelékeiből alakult ki. 

Éppúgy tévesnek bizonyult a régebbi, romantikus 
etnográfusoknak ama hiedelme, hogy egy nép kultúrája 
valami eredeti, ősi, adottság, amely évezredek óta válto- 
zatlanul él a népben, mint annak önálló, sajátos szellemi 
terméke. A népi hagyomány, mint a nép történetének élő- 
emléke, műveltségének élő hordozója nem valami halott, 
merev, statikus adottság, nem egy változatlanul megrög- 
zített portré, hanem folytonos változásban levő, dinamikus 
valóság, állandóan változó, fejlődő dráma, mely mind- 
addig alakul, míg a nép él. E hagyomány különböző korú 
és sokféle eredőjű rétegekből áll. Vannak benne a nép 
önálló, eredeti szellemi termékei mellett általános emberi 
elemek, amelyek úgyszólván minden népnél megtalálha- 

tok, vannak egy szélesebb műveltségi kör (pl. az európai 
kultúrkör) általánosan jellemző vonásai, továbbá a fog- 
lalkozásból, a paraszti hivatásból származó elemek, ame- 
lyek többé-kevésbbé minden nép földmívesrétegénél meg- 
találhatók.  Felismerhetjük benne a földrajzi környezet, 
a tájék hatását, amit hasonló környezetben minden nép 
kénytelen átvenni, így a síkságon, a hegyvidéken vagy a 
tengerparton élő népek hagyományos kultúrájában más 
és más tájékadta közös vonások vannak. Ezen kívül meg- 
található a népi hagyományban a szomszéd népek hatása, 
amelyekkel története folyamán valamely nép érintkezett. 
És végül minden népi kultúra jelentékeny részét alkotják 
azok az elemek, melyek a vezető réteg magasabb kultú- 
rájából szálltak alá a nép körébe. 

Általában a hagyomány a nép történeti sorsának és 
földrajzi környezetének olykor évezredekre menő sokféle 
emlékeit hordozza folyton selejtezve és újabb, frissebb 
elemekkel gyarapítva. Ilyen változások nélkül a nép idő- 
vel élő anakronizmussá, életképtelen, ásatag lénnyé vál- 
nék.  Többé-kevésbbé minden nép változtatta nyelvét, 
kultúráját, faji jellegét, vérségi kapcsolatait, sőt olykor 
még nevét is a múltban, és ilyen változások lehetségesek 
a jövőben is. Ez teszi sokszor nehézzé a népiség kérdését, 
így nehéz megállapítanunk azt is, hogy hol kezdődik és 
hol végződik térben és időben valamely nép. A változás 
azonban nem szervetlen rárakódás formájában, hanem 
mindig szervesen feldolgozva, a népnek idővel szintén 
módosuló egyénisége, vérmérséklete, biológiai, faji ösz- 
szetétele szerint és a már meglévő hagyományokhoz 
hozzáillesztve történik. Ezért ugyanazok az elemek és ha- 
tások is népek szerint sajátosan alakulhatnak, ezért bizo- 
nyos hatásokat az egyik nép felvesz, a másik visszautasít. 

Másrészt figyelembe kell vennünk azt is, hogy az 
egyes néprajzi vonások elterjedési köre igen különböző 
lehet. Vannak olyanok, amelyek csak egy szűk tájközös- 
séget, esetleg csak egy falut jellemeznek, mások pedig 
igen széles körben, esetleg világrészeken keresztül elter- 
jedtek. Hiszen mindegyik más és más korból származhat, 

különböző eredetű, különféle hatások eredménye lehet. 
Ezért egy népen belül is a néprajzi sajátságoknak igen 
tarka sokfélesége lehetséges, melyek közül egyik ezt, 
másik amazt a tájat vagy falut jellemzi és sokszor át- 
nyúlnak a szomszédos vagy esetleg távoli, idegen népek 
hagyományaiba is. Különösen áll ez a fejlettebb és ezért 
differenciáltabb kultúra korában, amikor egy népen belül 
is társadalmi osztályok, hivatásközösségek, vagyoni álla- 
potok, vallási megosztottság és táji adottságok szerint 
sokféle és lényeges különbségek alakulnak ki, a mellett 
az igazi népi kultúra csak töredékekben mind gyérebb, 
mind szűkebb szigeteken él már a folyton terjedő városi, 
irodalmi, iskolás, magas kultúrával szemben. A fejlődő 
civilizáció, iparosodás mind nagyobb tömegeket mozgat 
ki ősi otthonukból és tesz többé-kevésbbé gyökértelen 
vándorokká. 

Így a népi hagyomány ma már csak az egymástól el- 
szigetelt falusi közösségekben él és szinte falunkint külön 
alakul, fejlődik. Egy-egy néprajzi egységnek egy falu, 
legföljebb egy táj mondható, amennyiben csak ezen belül 
található meg nagyobb számú néprajzi elem közössége. 
Ezért a néprajz is ma már inkább tájrajznak volna ne- 
vezhető. Az egykor esetleg nagyobb egységben összefüggő 
népi kultúra töredékei sokszor igen különböző tájakon 
találhatók meg. Egy egész népet néprajzi sajátságai alap- 
ján meghatározni és a többiektől elkülöníteni azonban 
nehéz, szinte lehetetlen. Minél nagyobb számú, minél el- 
terjedtebb és fejlettebb népközösségről van szó, annál 
nehezebb közöttük olyan néprajzi vonásokat megállapí- 
tani, amelyek az egész népet és csakis ezt jellemzik. Hi- 
szen a néprajzi vonások a szellemi kölcsönhatás, asszimi- 
láció folytán észrevétlenül átszivárognak idegen népek- 
hez is. 

Ma rendszerint az anyanyelvet szokták a népi hova- 
tartozás legfőbb kritériumának tekinteni. Ámde talál- 
ható-e egy nagyobb népközösségen belül egységes anya- 
nyelv, ha ezen valóban a családban beszélt, szorosabb ér- 
telemben vett anyanyelvet értjük? Vajjon meddig terjed 

a nyelvkülönbségek terén a dialektus és hol kezdődik 
más nyelv? Jogosan mondhatjuk-e pl. a Budapest-kör- 
nyéki svábokat és a westfaliai németeket egyformán , né- 
met" anyanyelvűeknek, viszont a  westfaliaiakat és a 
szomszédos — hollandokat — különböző  anyanyelvűeknek, 
mikor a nép által valóban beszélt, élő nyelv az előbbi eset- 
ben szinte az érthetetlenségig különböző, míg az utób- 
biak sokkal jobban megértik egymást? 

A legnagyobb válságot azonban az újabb népfogalom 
terén a modern — hogy úgy mondjam — mesterségesen 
terjesztett kultúra idézte elő, mely többé már nem a nép 
megörökítetlen, élő hagyományából táplálkozik, hanem 
a központi politikai hatalom és a technika sokféle eszkö- 
zének segítségével terjed. A népi műveltség nagyon ké- 
nyes virág. Mihelyt a népi hagyományok misztikus ho- 
mályából napvilágra kerül, mihelyt nem személytelenül, 
természetesen, spontán fejlődik, hanem tanulmányozzák, 
mesterségesen irányítják, terjesztik, fejlesztik, mihelyt 
azt a népre rátukmálni igyekeznek, már elbágyad, elszín- 
telenedik, műkultúra lesz belőle. 

Míg a nép művelődése, magára a népre, illetve az 
egyes családok szabad tetszésére volt bízva, amíg az tisz- 
tán és teljesen a nép körében fejlődött és senki nem 
akarta magát beleártani, nem akarta azt irányítani, meg- 
maradt tiszta népi kultúrának. Amióta azonban a műve- 
lődés is politikummá vált, amióta felülről irányítják, sőt 
kötelezően előírják, hogy a népnek is mit kell meg- 
tanulnia, amióta az óvoda, az iskola, a népművelődési elő- 
adások, a sajtó, újságok, könyvek, közkönyvtárak, rádió, 
mozi, az általánosan kötelező katonáskodás, levente-intéz- 
mény, munkaszolgálat alakítják a nép hagyományos mű- 
veltségét, sőt újabban egyes államokban a munkaszolgá- 
latos leány csapatok már a családi szentély legbensejét is 
átalakítani igyekeznek, azóta az igazi népi műveltségnek 
befellegzett. 

Ma már a kis gyermek nem otthon, szüleitől sajátítja 
el a régi hagyományos gyermekverseket, meséket, éneke- 
ket, játékokat, hanem az óvodában, az iskolában tanulja 

a kultúra központi irányítóitól kiagyalt vagy összeállított 
és kötelezően elrendelt művelődésanyagként. Saját , csú- 
nya, parasztos" anyanyelvét irodalmi nyelvvé csiszolják, 
ami sokszor teljesen idegen, szinte érthetetlen a nép szá- 
mára, részben nem is természetes képződmény, hanem 
egy szűk, nyelvcsináló kör többé-kevésbbé mesterkélt al- 
kotása. (V. ö. pl. a mi svábjaink anyanyelvét az irodalmi 
német nyelvvel.) Hagyományos, népies gazdálkodását is 
iskolázással és rendeletekkel irányítják, hagyományos 
babonáit, egészségügyi eltévelyedéseit nyesegetik, népies 
hiedelmeiből, világnézetéből kiábrándítják. Talán az is- 
kolában tanúrnak valami népies művészetet, kézimunkát, 
éneket, sőt néprajzot is. De mindez az eredeti népi ha- 
gyományokhoz képest csak olyan, mint a préselt vagy 
művirág és sokszor minden népiessége mellett is távol 
esik az illető táj népi hagyományaitól. 

Maga a nép legtöbbször nem is tiltakozik ezek ellen, 
sőt saját maga is szinte menekülni igyekszik népies kul- 
túrájától. Szégyenli azt, mint egy alsóbbrendű, elmara- 
dottabb, — műveletlenebb társadalmi osztály bélyegét. 
A társadalmi felemelkedés első és legfőbb kellékének 
tartja a felsőbb társadalmi osztályok szokásainak, visele- 
tének, életstílusának utánzását, de mindjobban törtet a 
magasabb műveltség, a magasabb iskolázás, a magasabb 
társadalmi állások felé is, amelyek végleg elszakítják a 
hagyományos közösségtől, a falutól, az ősi rögtől. Hiába 
akarják rájuk tukmálni az , urak" azokat a népi hagyo- 
mányokat, amiket maguk se követnek. Sokszor már in- 
kább csak idegenforgalmi látványosságként vagy üzlet- 
szerűen ápolják a népi műveltség egyes elemeit. 

Nyugat-Európában az igazi népi kultúra már úgyszól- 
ván csak volt, keletebbre is mind elszórtabban, mind vé- 
konyabb rétegekben, csak a legöregebb nemzedéknél, a 
legtanulatlanabb, — legiskolázatlanabb körökben található 
még a maga teljességében. Egyébként pedig még a falu- 
ban is már csak töredékei találhatók. Talán még hordják 
a legények a népies viseletet, de vasárnap délutánonkint 
már csizmában is futballt rúgnak, nemzetközi slágereket 

énekelnek és a kocsma pajtájában a rádió vagy grammo- 
fon dzsessz-Zzenéjere táncolnak. Alig van fonákabb kép, 
mint egy-egy falu mai kultúrájának furcsa keveréke. 
A néprajzi gyűjtők valóban az utolsó pillanatokban kap- 
kodják már össze a kihaló népi kultúra emlékeit. De hát 
mesterségesen, — erőszakkal, törvénnyel, karhatalommal 
népi hagyományt fenntartani nem lehet. 

Ezzel bizonyára sok érték is pusztul, a népi művelt- 
ségnek sok olyan évezredes emlékei is végleg eltünnek, 
amelyeket sehol máshol nem találhatunk meg. Hiszen a 
népi hagyományok mutatják a nép széles rétegének éle- 
tét, múltját, azokét a milliókét, akikről a történetet ala- 
kító nagyságok vékony rétege mellett egész a legutóbbi 
időkig megfeledkeztünk, illetve akiket említésreméltók- 
nak sem tartottunk. A népi romantika rajongói tehát nem 
minden alap nélkül sajnálkoznak e hagyományok pusztu- 
lásán. 

Mindamellett ez a modern kultúrának, a fejlődésnek 
elkerülhetetlen következménye és józanul meggondolva 
több hasznot, mint kárt jelent. Hiszen a népies mélykul- 
túra csak lassan, nehézkesen fejlődik, csak a közvetlen 
környezeten keresztül szivárog tovább, nem tud lépést 
tartani a száguldva fejlődő modern kultúrával. A magas 
kultúra viszont gyorsan, széles körökben, ugrásszerűen 
terjed. És ha vannak is kinövései a modern kultúrának, 
a népi hagyománynak sem minden eleme érték (pl. a 
babonák), főleg nem mindig nagyobb érték, mint a he- 
lyébe lépő modern kultúra. Amely nép túlságosan ragasz- 
kodik hagyományos kultúrája teljességéhez, az végzetesen 
lemarad a népek nagy versenyében, és ha ki nem pusz- 
tul, legfeljebb mint néprajzi kuriozitás tengetheti kegye- 
lemből meghagyott életét valamilyen rezervációs ,,, terüle- 
ten, mint Amerika őslakó indiánjai. Tehát igenis szüksé- 
ges a nép minél szélesebb rétegét a magasabb kultúra kö- 
rébe felemelni, annak áldásaiban részesíteni. Nem küzd- 
hetünk az ősi, hagyományos kardokkal és faekékkel más 
népek tankjai és gőzekéi ellen. Amellett a népi kultúrá- 
hoz való túlzott ragaszkodás túlságos partikularizmusra, 

az egyes tájak nagyfokú elkülönülésére vezethet, holott 
a mai élet nagyobb közösségek minél szorosabb egységét 
kívánja. 

Mindez óriási változást idéz elő a népfogalomban, 
számtalan új feladat elé állítja a népet, amely feladatok 
mind nagyobb részét kénytelen átvenni a közjó legfőbb 
őre, az államhatalom. Ily értelemben áll ma a fasizmus- 
nak ama tétele, hogy az állam hozza létre a népet. E nép 
azonban már mindinkább közeledik a politikai közösség- 
hez, a nemzethez. 


7. A MAGYAR NÉP. 


Az eddigiek legalább nagy vonásokban sejtetik, hogy 
mily rendkívül bonyolult történeti képződmény a nép, 
így a magyar nép is. Ezt nem lehet a biológiának kisajá- 
títania, nem lehet lombikokkal, mikroszkópokkal, vérvizs- 
gálatokkal kimeríteni, mint egyes romantikus biológu- 
saink gondolják, kik a céhbeliek fölényével próbálnak 
mindenkit leinteni, aki nemcéhbeli biológus létére me- 
részkedik e fogalom boncolgatásához közeledni. 

Bár — mint jeleztük — mindenek előtt élni kell és 
így a nép élete terén természetesen a biológiának is van- 
nak feladatai, de, hogy ez az élet népi élet és éppen ma- 
gyar népi élet legyen, annak biztosítása már a szellem- 
tudományokra hárul és itt a biológia már illetéktelen 
területen mozog. 

Ugyanolyan biológiai adottságokkal lehet valaki fa- 
natikus magyar, de éppúgy lehet fanatikus magyarfaló 
is. Hogy ki a magyar, mi a magyar, attól függ, hogy a 
népi szempontból közömbös biológiai kereteket milyen 
szellemi tartalom, milyen lelkület tölti ki. És így ma- 
gyarnak kell mondanunk mindazokat, akiket magyar ha- 
gyományok, magyar szellem, magyar lelkület töltenek el, 
akiket ennélfogva szoros közösségi érzelem, ,,mi"-tuddt 
kapcsol a magyar néphez. 

E , mi"7-tudat kialakulásában mindenesetre nagy sze- 
repe var a származásnak, és pedig nem annyira biológiai- 
lag, mint inkább pszichológiailag, a származás-tudat kö- 
vetkeztében. Hogy itt tulajdonképen nem a tudattalan 
biológiai kapcsolat, hanem a származásnak tudata a lé- 
nyeges, mutatja az is, hogy e származás-tudatnak össze- 

kapcsoló hatásában közömbös, vajjon e tudat helyes-e 
vagy sem, hogy valaki valóban abból a közösségből szár- 
mazik-e, amelyikből hiszi, avagy tudtán kívül csak 
kakukkfiókként került oda. 

De igen nagy jelentősége van a származásnak a vele 
rendszerint együtt járó tartós környezethatás miatt is, 
amiben az egyén születésétől kezdve részesül. Ez a szár- 
mazásából folyó tartós életközösség alakítja az egyén má- 
sodlagos jellemét környezetéhez hasonlóvá, fejleszt ki 
szoros, szinte elszakíthatatlan érzelmi kapcsolatokat, köz- 
vetíti a hagyományokat, a szellemi örökséget. 


Minthogy pedig valamely néphez tartozásnál nem 
a származás biológiai ténye, hanem a közösség-tudat, a 
szellem, a lelkület a lényeges, nem lehet és nem is sza- 
bad a nép közösségéből kizárnunk azokat sem, akik 
többé-kevésbbé idegen származásúak ugyan, de közösség- 
tudatuk, szellemiségük,  lelkületük szempontjából nem 
különböznek a népből származóak átlagától. Ez súlyos 
vétek volna nemcsak az általános emberszeretet és az 
igazságosság törvénye, hanem magának a népnek érdeke 
ellen is, amely az erősödést, terebélyesedést kívánja. 


Ennél sokkal nagyobb probléma azonban az a kér- 
dés, hogy mi is a magyar népközösséget jellemző lelkü- 
let, szellem, hagyomány, vagyis, hogy mi a magyar? Hogy 
a magyarságnak valami sajátos tartalma is van, az két- 
ségtelen. Ezt főleg akkor érezzük, ha idegenben találko- 
zunk magyar szóvaly magyar dallal, zenével, tánccal, ma- 
gyar viselettel, magyaros étellel, általában valamilyen 
magyar néprajzi adottsággal, magyar történelmi emlék- 
kel, magyar vonatkozású könyvvel, színdarabbal,  fest- 
ménnyel. Mindez az idegeneknek legfeljebb érdekes, kü- 
lönleges, nekünk azonban a , mienk", egy darab a mi ma- 
gyarságunkból, amely néha megrázóan kelti életre ben- 
nünk népközösségi tudatunkat. Az idegen uralom alá került 
magyar testvéreink sokszor sírva fakadtak meghatottsá- 
gukban már a magyar zászló, a magyar színek láttára is. 
A magyar Himnusz, a Szózat vagy a Rákóczi-induló az 
idegennek csak egy a sok hasonló közül, mi beleérezzük 

egész magyarságunkat. Múltunk nagy eseményei másnak 
csak szürke történeti adatok, nekünk mámorosító vagy 
szívbemarkoló emlékek. A Kárpátok medencéjének he- 
gyei, völgyei, rónái, vizei, városai és falvai az idegennek 
legfeljebb turisztikai érdekességek vagy idegenforgalmi 
látványosságok, nekünk otthonunk, szülőföldünk, hazánk, 
mindenünk e földön. Jelen sorsunkkal vagy jövőnkkel 
ugyan mit törődik más? Mi eleven valóságként érezzük a 
közös balsorsot, a közös veszélyt, a közös sikert, a közös 
reményt, érezzük a nagy feladatokat, melyeket meg kell 
valósítanunk nemcsak magunk, hanem fiaink és unokáink 
érdekében is. És aki így érez, az magyar. 

Mindezek azonban csak szubjektív, érzelmi mozzana- 
tok, amit ki-ki átélhet egyénileg anélkül is, hogy az ki- 
felé kézzelfoghatóan megnyilvánulna, megrögzíthető, ta- 
nulmányozható volna. Ha pedig a magyarság, a magyar 
szellem jellegzetes objektív, tárgyi tartozékait, jellem- 
vonásait próbáljuk felsorolni, igen nehéz, szinte megpld- 
hatatlan feladat elé kerülünk. Még egy egyénről is nehéz 
élete folyamán pontos, részletes, lezárt jellemképet adni, 
ez inkább csak halála után, bizonyos történeti távlatból 
lehetséges. Hiszen az egyén, míg él, többé-kevésbbé foly- 
ton változik vagy legalábbis változhat. Ugyanígy változ- 
hat idők folyamán egy nép, mégpedig nem csupán másod 
lagos jellege, hanem elsődleges jellemvonásai, — örök- 
lődő hajlamai is változhatnak. Ezért a népet is inkább 
csak történeti távlatból, bizonyos történeti korban jelle- 
mezhetjük, amikor az egyes vonások a vizsgálódó szellem 
számára mintegy ideológiai egységgé, ideává szerveződ- 
nek. Mert hiszen ilyen egységbefoglaló szellem nélkül, 
önmagában nem is létezik népjellem, csak egyéni jelle- 
mek. Egyesek, egyéni kiválóságok pedig nem tekinthetők 
a nép átlaga képviselőinek, ugyanígy az egyes elszigetelt 
eseményekből se általánosíthatunk a nép jellemére nézve 
Minden népen belül vannak nagy ellentétek, vannak ha- 
ladó és konzervatív, kuruc és labanc egyéniségek. 


Hogy a nép jelleme a korral mennyire változhat, mu- 
tatja pl. az a lényeges különbség, ami Perikles korának 

és napjainknak görögjei, a pún háborúk és a császárság 
római népe, a világhódító szultánok és a ma törökjei, a 
középkori és a mai arabok, a vikingek és a mai skandináv 
népek között fennáll. Avagy helyes volna-e a múlt szá- 
zad dzsentrijét azonosítanunk a mai magyarsággal? Min- 
den nép jelleme és története egymáson csiszolódik, köl- 
csönösen alakítják egymást. Ezért történetével együtt jel- 
leme is fejlődő, lezáratlan. 

Nietzsche már a múlt században megállapította, hogy 
a németek örök levésben levők (die ewig Werdenden). 
Ugyanezt elismerik Goethe, Hölderlin, Fichte és mind 
többen a mai németek között is. De áll ez többé-kevésbbé 
pinden népre és minden korra. Ezért nehéz, sőt megold- 
hatatlan feladatra vállalkozik, aki valamely élő nép rész- 
letes jellemrajzát akarja örök ideaként megrögzíteni. Ne- 
héz ez már azért is, mert hiszen rendszerint még az is 
vitás, ingadozó, változó, hogy kiket tekinthetünk vala- 
mely néphez tartozónak. Talán könnyebb felsorolnunk 
azt, hogy mi nem jellemez egy népet, mi idegen tőle. 

Amit valamely nép saját legjellegzetesebb  vonásai- 
ként szokott emlegetni, az a legtöbb népnél nagyrészt 
megegyezik. Legtöbb nép hasonló erényekkel dicsekszik 
(hazaszeretet, . szabadságszeretet, — bátorság,  — lovagiasság 
stb.) és hasonló hibákkal vádolja magát (széthúzás, párt- 
ütés, fegyelmezetlenség, kitartás hiánya stb.). Ezek alap- 
ján nehéz volna jellemkülönbségeiket megállapítanunk. 
Egyébként az ilyen elszigetelt, sokszor ellentétes jellem- 
vonásokból egységes, teljes jellemképet nem is lehet meg- 
szerkeszteni, élesebben szembetűnnek valamely nép jel- 
legzetes vonásai az idegenek előtt, illetve az idegenekkel 
való összehasonlítás útján. Itt viszont a felszínes tapasz- 
talatokból származó téves általánosítás, valamint a kü- 
lönbségeknek, a kontrasztnak túlzott kiélezése fenyeget. 
Ezért az egyes népek egymásról sokszor karikatúrát raj- 
zolnak. Pedig gyakran hajlamosak vagyunk arra, hogy 
saját népünk jellemét az idegeneknek ilyen torzító vagy 
legalább is anakronisztikus szemüvegén át lássuk. Ezért 
mutatjuk be sokszor még ma is jellegzetes magyarként a 


71 


duhajon mulatozó, gondtalanul tékozló dzsentrit vagy az 
ázsiai nomádságban élő csikóst, akikkel pedig a mai ma- 
gyarság 90/(-a egész életében még csak nem is találkozik. 

Célravezetőbbnek látszik beható néprajzi tanulmá- 
nyok alapján megrajzolni a magyarság jellemképét. Ámde 
egyrészt a néprajz, mint jeleztük, tulajdonképen mindig 
csak tájrajz és a különböző magyar táj rajzi adatok kö- 
zött aránylag kevés közös van, ami tehát az egész magyar- 
ságot jellemezné, amiből a magyarság képét biztos kezek- 
kel lehetne megrajzolni. Másrészt azt is tekintetbe kell 
vennünk, amit már szintén említettem, hogy a néprajzi 
adottságok nemcsak térben, hanem időben is változnak és 
éppen korunkban az egész eddigi népi hagyomány omla- 
dozik és a népiség gyökeres átalakuláson megy keresztül. 
Gondoljuk csak végig, hogy csupán az utolsó évszázad 
folyamán mi minden változtatta meg lényegesen a ma- 
gyar nép hagyományait? Az ősi jobbágyság megszűnése, 
a nemesi, rendi kiváltságok eltörlése, a nép széles réte- 
geinek az addig elzárt politikai életbe való beözönlése, a 
városi élet, az ipar, a kereskedelem rohamos fejlődése, 
ezzel az egyének és családok mind általánosabb és mind 
állandóbb vándorlása, a földmívelés átalakulása, kötelező 
iskolázás, általános katonai szolgálat bevezetése, a tech- 
nika hatalmas fejlődése, a közlekedés, a hírszolgáltatás 
nagyarányú meggyorsulása, a sajtó, a mozi, a rádió el- 
terjedése stb., stb. E tényezők pedig tovább is rohamosan 
szaporodnak és fokozódnak. Ez nem hagyhatja gyökeres 
átalakulás nélkül a magyarság néprajzát és jellemét. 

A magas kultúrának, a tudományoknak és művésze- 
teknek termékei egyrészt csak néhány, az átlagból 
messze kiemelkedő egyén alkotásai, másrészt sok nemzet- 
közi hatást is mutatnak. Ezekből nehéz megállapítani, 
hogy mi bennük az egyéni vagy nemzetközi és mi a 
népre egyetemesen jellemző vonás. 


Mindezekből érthető, hogy a magyarságról írt rész- 
letes jellemrajzok általában nem találnak osztatlan el- 
ismerésre, mert más felfogások éppúgy lehetségeseknek 
és indokolhatóknak látszanak. Ezért váltottak ki annyi 

ellenvetés újabban Prohászka Lajosnak egyébként sok 
finomságot tartalmazó jellemrajza (A vándor és a buj- 
dosó, 1936) vagy a Szekfü Gyula szerkesztésében meg- 
jelent igen érdekes tanulmányok (Mi a magyar?, 1939) is. 

De hiszen nem is az a leglényegesebb, hogy mi a ma- 
gyar, hanem, hogy milyen legyen a magyar. E kérdés 
pedig a népvezetéshez, a népneveléshez tartozik. 

Minden nép, mint már jeleztem, annál inkább érde- 
mel önálló létet, minél inkább gyarapítja sajátos értékek- 
kel az emberiség kultúráját, az egyetemes közjót. A né- 
pek állandó kulturális kölcsönhatásban, csereviszonyban 
vannak egymással és nem is helyezkedhetnek a kulturá- 
lis autarchia álláspontjára. Nemcsak a gazdasági életben, 
hanem a kultúra terén is áll, hogy csak akkor adhatunk, 
ha át is veszünk valamit. Ezért egy nép sem dicsekedhet 
azzal, hogy egész kultúrája teljesen önálló, eredeti alko- 
tás. Ámde az a nép, amelyik kultúrát csak átvesz, de ön- 
maga nem termel és nem ad tovább, éppúgy a pusztu- 
lásra van szánva, mint a gazdaságilag csupán importból 
élő ország. Az sem elegendő, hogy a hagyományos népi 
kultúrát konzerváljuk és az ősöktől örökölt kincsekből 
próbálunk éldegélni, cserekereskedelmet folytatni. E kö- 
zös kincset állandóan és minél nagyobb mértékben gya- 
rapítanunk is kell. 

E gyarapítás azonban nem állhat minden réginek 
fölényes elvetésével egy merőben új, gyökértelen kultúra 
kialakításában. Az ősöktől megszentelt hagyományoknak 
nagy összetartó, közösségfejlesztő, fenntartó és nevelő 
értéke van, amit nem lehet máról-holnapra kitermelni. 
Ezért néz a friss kultúrájú parvenü mindig bizonyos 
irigységgel, alsóbbrendűség érzetével a gazdag hagyomá- 
nyok birtokosára és a parvenü népek is nagy hátrányban 
vannak az ősi kultúrájúakkal szemben. 

Hagyományt, múltat pedig nem lehet csinálni, legfel- 
jebb megőrizni. Ezért van nagy népi nevelő, öntudatot, 
önbizalmat fejlesztő hatása kultúremlékeink gyűjtésének, 
őrzésének, történelmi szemlélettel egybekötött tanításá- 
nak, ismertetésének. Itt azonban nem csupán a magasabb 

kultúrára gondolok, amit népünk egyes kiváló fiai hoz- 
tak létre, hanem a személytelen népi kultúrára, népi ha- 
gyományokra is. Hiszen az előbbiek rendszerint sokkal 
nemzetközibb jellegűek és csupán alkotójuk személye 
fűzi a néphez, viszont a személytelen népi kultúra inkább 
kifejezi a nép egyetemes szellemét. Ezért magasabb kul- 
túránkat is főleg azzal tehetjük sajátosabban magyarra, 
ha a maga helyén a népi kultúrából merítünk hozzá olyan 
elemeket, hatásokat, amelyek közismerten, jellegzetesen 
magyarok, amelyek sehol más népnél nem találhatók. 

Ez irányban már sok szép, nemes kezdeményezéssel 
találkozunk, de sok félreértéssel, fonáksággal, túlzással, 
tudattalan, sőt olykor tudatos hamisítással is, amik jó- 
szándékú lelkesedésből fakadnak ugyan, de a hozzáértő- 
ben lesajnáló mosolyt vagy bosszankodást keltenek és 
könnyen kompromittálhatják az értékes mozgalmat. A di- 
lettáns romantika, bár sokat használt a néprajzi kutatá- 
soknak, de sokat ártott is. 

Így tévedés volna azt vélnünk, hogy a népi hagyo- 
mány elemei mind ősmagyar eredetűek, népünk őskorá- 
ból származnak. Nagyon sok kimutathatóan alig egy-két 
emberöltőre tekint vissza és éppen a legismertebbek, leg- 
felkapottabbak között van a legtöbb új eredetű, így pl. 
a hímzett szűr- és  szűcsornamentikáról, amit egyesek 
honfoglaláskorabeli ősmagyar díszítő elemnek tartottak, 
kiderült, hogy tulajdonképen a természetes virágoknak az 
anyagtól megszabott elstilizálásából keletkeztek a múlt 
század elején (Győrffy). Ez azután fonák helyzetbe 
hozta azokat a rajongókat, akik szűrvirágdíszekkel akar- 
tak mindent turáni ősmagyar stílusúvá alakítani. A tuli- 
pánmotívum is csak a barokk-korig vezethető vissza 
(Rapaics Raymund) és sokszor nem is tulipán, hanem 
rózsa vagy más virág stilizált ábrázolása. Ugyanígy a ma- 
napság annyira divatos népi kézimunkák, népi viseletek 
is legnagyobbrészt néhány nemzedékkel ezelőtt alakultak 
ki az úri osztály művészetének a nép körébe alászállt ele- 
meiből. Természetesen a csárdást se ropták az ősmagya- 
rok. , Közismert formája — mondja Viski (Mi a magyar? 

360. I.) —, mint neve is, a múlt századi romantikából nőtt 
népiesség táncdivatjának magyarkodó kifejezése." Mindez 
azonban nem semmisíti meg a népnevelő hatást, ha mégis 
népünk jellegzetes és ma máshol meg nem található 
alkotásai. 

Másrészt azt sem szabad hinnünk, hogy ami népünk 
hagyományához tartozik, az mind és teljes egészében ere- 
deti magyar is. így a népdalok, népmesék, balladák, anek- 
doták, közmondások motívumai népről-népre vándorol- 
nak néha világrészeken keresztül, ezért sohasem lehetünk 
biztosak, hogy ezek közül mennyiben eredeti, illetve hon- 
nan ered valamelyik. A népmozgalmi tényezők, amilye- 
nek a népvándorlás, a keresztes hadjáratok, a kereskede- 
lem, katonáskodás, a vándorló hivatásos énekesek, ván- 
dorló diákok és mesterlegények ellenőrizhetetlen utakon 
terjesztették az elemeket szerteszét, így Európa csaknem 
minden népe szinte ugyanazokat a népmeséket ismeri, 
mint pl. a Hamupipőke, Három kívánság, Csipkerózsa 
stb. Kádár Katáról szóló híres népballadánk döntő motí- 
vuma, a véressé változó kendő már a többezeresztendős 
egyiptomi mesékben is megtalálható (Ortutay). Népdalaink 
között is van egy sereg nemzetközi dallam, pl. , Szeretnék 
szántani", , Debrecenbe kéne menni", , Pántlikás kalapom 
fujdogálja a szél" (Bartók). De a motívumok, a hatások 
idegen, nemzetközi volta mellett lehet a feldolgozásban 
sok eredeti, népünkre jellegzetes. Népies hagyományaink- 
kal egyébként legalaposabban A magyarság néprajza 
(Kir. Magy. Egyetemi Nyomda) c. négykötetes munka 
foglalkozik. 

Különösen óvatosaknak kell azonban lennünk a ma- 
gyaroskodó álnépiességgel szemben. Ilyenek pl. egyes 
iparművészek népieskedő mázzal bevont készítményei, a 
gyáraknak selejtes árui, nemzeti színekkel, zsinórokkal és 
flitterekkel agyondíszített vásári , magyar ruhák", a lát- 
ványosság céljából színpadiasán betanult népszokások. 

A népies elemekből nem kell erőszakoltan mindent 
átvennünk, hanem csak a válogatott értékeket. Ezeket is 
igyekezzünk a maguk helyén alkalmazni. A szűrornamen- 

tika szép lehet a ruhán, de komikus dísz a házak falán. 
A sarkantyú lehetett mindennapi viselete a lovon járó 
magyarságnak, de nem az autón vagy repülőgépen utazó 
utódainál. A csikósviselet helyénvaló lehet népünnepé- 
lyen, de nevetséges volna egy tudományos kongresszuson, 
a népies dialektus zamatossá tehet egyes szépirodalmi 
termékeket, de nem illik egy tudományos munkába. A túl- 
zott, mesterkélt, erőltetett népkultusz csak lejáratja, 
nevetségessé teszi a nemes törekvést. 

Míg a múltban a nép utánozta a felsőbb társadalmi 
osztályokat és iparkodott átvenni kultúrájuk elemeit, ma 
a nép kezd utánzandó mintaképpé válni nyelvben, tánc- 
ban, szokásban, viseletben, művészetben egyaránt. Míg 
régebben az elhagyott úri viselet vált népviseletté, ma a 
mindinkább elhagyott népviselet motívumai emelkednek 
úri viseletté. Ezzel együtt ma már kevésbbé szégyen a 
népi származás, sőt egyesek szinte kérkednek vele. Mind- 
ezeknél azonban az eszmény, a vezető gondolat ne az ál- 
talános elparasztosodás, egy primitívebb életstílusba süly- 
lyedés legyen, hanem ellenkezőleg, parasztságunk jeleme- 
lése és népi egybetartozásunk megerősítése, a felső és alsó 
társadalmi rétegeknek egymáshoz közelebb hozása. 

Mindamellett nem szabad elzárkóznunk az idegen, az 
általános európai kultúra elemei és hatása elől sem. Hogy 
nemcsak magyarok, hanem európaiak is vagyunk, ez 
ránk nézve nem szégyen, nem gyengeség, hanem inkább 
büszkeség és erőforrás. Népünk keleti származása mellett 
állandóan hangsúlyoznunk és kidomborítanunk kell ezer- 
éves európaiságunkat is. Ez évezred alatt mind vérünket, 
mind kultúránkat tekintve elszakíthatatlanul belegyöke- 
reztünk az európai talajba és nem lehet minket idegenek- 
ként kinézni az európai népek közösségéből. Népünk 
fennmaradásának egyik legfőbb követelménye magyarsá- 
gunk és európaiságunk helyes egyensúlyának megtalálása 
és fenntartása. 

Ez a népközösség ápolása, és aki esetleg ezt érti a 
fajközösség ápolásán, legalább is rosszul vagy  félre- 
érthetően fejezi ki magát. 


8. A NÉPI ASSZIMILÁCIÓ. 


Minden nép állandó asszimiláció és disszimiláció fo- 
lyamatán megy keresztül, vagyis folytonosan új eleme- 
ket olvaszt magába, miközben saját népi állományának 
egy részét átadja idegen népeknek. Ez éppoly természe- 
tes kölcsönhatás a népek között, mint az élő szervezet 
anyagcseréje. A nép érdeke azt kívánja, hogy minden- 
ünnen minél több értékes, derék, egészséges, tehetséges- 
egyént, illetve családot asszimiláljon, viszont az életkép- 
telen, degenerált, korlátolt, megbízhatatlan, bűnöző  haj- 
lamúakat, mint terhet lehetőleg eltávolítsa magától. 

Asszimiláció faji értelemben, vagyis az  átöröklési 
anyagot tekintve természetesen lehetetlen. Hiszen vala- 
mely egyén vagy család faji jellege, az átöröklési anyaga 
másokkal való bármily hosszú együttélés után sem válto- 
zik. Ellenben igenis lényegesen megváltozhatnak másod- 
lagos jelleme,  életstílusa, szokásai, műveltsége, hagyo- 
mányai, így asszimilálódhat népi jellege faji különbségek 
ellenére, viszont népileg disszimilálódhat faji közösség 
mellett is. 

Az asszimilációnak tehát csak mint népi hasonulás- 
nak, beolvadásnak van értelme, és a népek története bő- 
ségesen igazolja, hogy ez valóban lehetséges. Bizonyos fokú 
asszimiláció, főleg a politikai közösségben, egy államköte- 
lékben élő és így szorosabban egymásra utalt népek között 
nemcsak elkerülhetetlen, természetes folyamat, hanem 
egyúttal szükséges is. A népileg egységes állam sok tekin- 

tétben erősebb, szilárdabb, különösen ma, amikor a népi 
különbségek erősen kiéleződtek és elsőrendű politikummá 
váltak. Ezért minden államnak joga, sőt kötelessége is, 
hogy a határain belül élő népek természetes, önkéntes 
asszimilációját lehetővé tegye. Bizonyos fokú asszimiláló- 
dást pedig minden polgárától elvárhat, megkívánhat, 
amennyire ezt az állam érdeke, a közjó feltétlenül követeli. 

Az állam hivatásának teljesítése, a közjó biztosítása 
azonban nem tesz szükségessé teljes asszimilációt, teljes 
népi egységet. Hiszen ma is vannak teljesen életképes ál- 
lamok erősen heterogén népiséggel, mint pl. Svájc, Bel- 
gium vagy az Amerikai Egyesült Államok, és a ma nagy- 
mértékben homogén népiségű államok is hosszú százado- 
kon át virágoztak népi egység nélkül. Ezért az állam ter- 
mészetes hivatásából nem folyik az a jog, hogy erőszak- 
kal is szorgalmazza a minél teljesebb asszimilációt. Ez 
nem kevesebb veszélyt rejt magában, mint a heterogén né- 
piség. Hiszen az így keletkezett reakció, feszültség, súr- 
lódás nagymértékben zavarja az állam nyugodt életét, 
veszélyezteti a közjót, sőt nemzetközi bonyodalmakra is 
vezethet. 

Ha az asszimiláció folyamatának szabad, természetes 
folyást engednek, mint volt ez a múltban évezredeken át, 
ha sem belülről, sem kívülről nem avatkoznak bele mes- 
terséges, erőszakos asszimiláló vagy disszimiláló törekvé- 
sekkel, akkor jóformán csak idő kérdése, hogy a poli- 
tikai közösség, a nemzet népi közösséggé is váljék. Ez a 
természetes asszimiláció azonban kölcsönös, vagyis nem 
abban áll, hogy az egyik nép nyomtalanul felszívódik a 
másikban, hanem bizonyos mértékig tovább él benne. Át- 
viszi nemcsak vérét, fajiságát, átöröklési anyagát, hanem 
kultúrájának, hagyományainak, nyelvének,  viseletének, 
szokásainak egy részét is. Csak így képesek a tudomá- 
nyok évszázadok, sőt évezredek múlva is bizonyos mér- 
tékig kianalizálni egyes népi összetételeket. 

Vannak azonban bizonyos adottságok, amelyek két 
nép természetes asszimilációját elősegítik vagy megnehe- 
zítik, így az asszimilációt megkönnyíti a hasonló vagy 

legalábbis nem nagyon eltérő faji jelleg, amikor t. i. nem 
árulják el már az antropológiai vonások is az idegen ere- 
detet. Hasonlóképen elősegíti az asszimilációt a szellemi 
rokonság, a hasonló kultúrkör, a nyelv hasonlósága, főleg 
a vallási egység. A közös templom, közös ünnepek, közös 
szertartások, közös egyházi vezetők nagyban közelebb 
hozzák egymáshoz a? embereket. Ugyancsak megköny- 
nyíti az asszimilációt a két nép hagyományos barátsága, 
a történeti és kulturális kapcsolatok, a gyakori vérkeve- 
ledés, valamint az egyik nép számbeli jelentéktelensége, 
szétszórt telepedése, néprokonaitól, az anyaországtól való 
távolsága, az onnan való újabb bevándorlás, népi után- 
pótlás hiánya. Végül elősegíti az asszimilációt a sűrűbb 
érintkezéssel járó városi élet, ipar, kereskedelem, szellemi 
foglalkozás. 

Az alacsonyabb kultúra vagy alacsonyabb társadalmi 
réteghez tartozás is könnyebbé teszi az asszimilálódást, 
amikor ez kulturális, illetve társadalmi emelkedést is 
jelent. Ezért asszimilálódtak könnyen a rómaiakhoz a 
meghódított barbár népek tömegei. Viszont a görögség 
számbeli kisebbsége és politikai leigázottsága ellenére is 
magasabb kultúrájánál fogva megtartotta kulturális és 
népi önállóságát, sőt ezzel átitatta az alacsonyabb római 
kultúrát és hellenizálta az egész akkori kultúrvilágot. Ez 
mutatja a  kultúrfölény jelentőségét a népek  küzdel- 
mében. 

Viszont megnehezítik az asszimilációt az előbbivel 
ellentétes adottságok, a nagyfokú faji vagy szellemi kü- 
lönbség, a nyelvnek, főleg a vallásnak nagyfokú eltérése, 
a nagyobb lélekszám, az egységes tömbben való letelepü- 
lés, fejlettebb kultúra, magasabb szociális helyzet, az 
anyaállam közelsége, az onnan való folytonos népi után- 
pótlás vagy a hagyományos ellenszenv. Ugyancsak nehe- 
zebben asszimilálódik a nagyobbrészt gazdasági és szel- 
lemi autarchiában élő, őstermelő, falusi, földmíves la- 
kosság. 

Ebből érthető, hogy az Amerikai Egyesült Államok- 
ban, ahol az asszimilálódást előmozdító tényezők nagy- 


79 


része találkozik, az európai bevándoroltak gyermekei 
sokszor már szégyenlik szüleik idegen eredetét, az uno- 
kák pedig tudni sem akarnak róla. Hasonló természetes 
okokból olvadt a magyarságba is önként igen sok idegen 
a múlt század folyamán. A német, mint fajilag és művelt- 
sége tekintetében mindenféle európai elemmel erősen 
kevert, átlagos középeurópai nép, természete szerint 
könnyen asszimilálódik minden európai néphez. Viszont 
a zsidóság a sokszor antropológiai jegyekben is feltűnő 
idegen faji kevertsége, valamint idegen vérségi és kul- 
turális kapcsolatai, idegen vallása, idegen hagyományai 
és az évezredes kölcsönös ellenszenv miatt nehezen asszi- 
milálódik. 

Már most mi az asszimiláltság ismertető jele? Milyenné 
kell lennie valakinek, hogy asszimiláltnak mondhassuk? 
E kérdésre egyrészt azért nehéz felelni, mert hiszen az 
asszimilálódásnak sokféle foka lehetséges, másrészt azt 
sem tudjuk pontosan megmondani, hogy mik az asszimi- 
láló nép jellegzetes vonásai, amiket tehát az asszimiláló- 
dónak magáévá kell tennie, így bizonyára zavarba hozna 
mindenkit az a kérdés, hogy egy idegennek milyen saját- 
ságokat kell magára vennie, ha a magyarsághoz akar 
asszimilálódni? 

Általánosságban azt mondhatjuk, hogy az asszimilá- 
lódás annál nagyobbfokú, minél kevésbbé érez mind az 
asszimilált, mind az asszmiláló nép egymás között ide- 
genszerűséget, minél kisebb a lehetősége a disszimiláló- 
dásnak, az előző  népközösséghez való  visszatérésnek. 
Röviden, minél szorosabbá, ösztönszerűbbé vált a ,,mi"- 
tudat, a közösségi érzelem mindkét részről. Hogy e szem- 
pontból milyen külső feltételek lényegesek, az egyes ko- 
rok közvéleménye szerint többé-kevésbbé különböző le- 
het. Ma például e szempontból fokozottabbak az igények 
mint a múlt században. 

Az asszimiláció kezdődik a tudatos vagy tudattalan 
közösségi érzelem, ,,mi"-tudat jelentkezésével. A teljes 
asszimilációhoz azonban hosszabb idő, sok közös élmény, 
sok hagyomány átvétele szükséges, ami néha csak nem- 

zedékeken át következik be. Ezért az asszimilálódást 
nem lehet valamilyen rövid tanfolyamon elsajátítani, 
nem lehet egyszerűen megtanulni. 

Megnehezítik a teljes asszimilációt a nagymértékben 
idegen antropológiai, faji vonások. Ezért is nehezen asszi- 
milálódik teljes mértékben az európai népekhez a jelleg- 
zetesen zsidó, cigány, mongol vagy általában a színesbőrű 
egyén. Nem is a tudattalan biológiai tényezők, hanem 
inkább — az  eltörülhetetlen — különbség,  idegenszerűség 
tudata, tehát lelki tényezők gátolják kölcsönösen a tel- 
jes közösségi érzelem, a , mi"-tudat kialakulását. 


A tökéletes asszimilálódáshoz hozzátartozik az is, 
hogy a családnév se figyelmeztessen idegen eredetre. 
Az idegen családnevű lehet ugyan belsőleg teljesen asszi- 
milált magyar, aki talán nem is igen gondol már idegen 
eredetére, idegen családnevére és ezen nála a családnév 
esetleges megmagyarosítása sem sokat változtat. Sőt akár- 
hány idegen nevű egyén különb, értékesebb, hűségesebb 
magyar sok magyar családnevűnél (ami különben leg- 
feljebb csak az apai elődök magyar eredetére mutat). 
Mégis az asszimiláló közösség körében, főleg a mai ké- 
nyes igények mellett, az idegen név is valamelyes ,,ide- 
gen"7-tudatot, gyanakvást kelthet, még ha ez nem is in- 
dokolt. Ez pedig zavarhatja a tökéletes közösségérzetet. 
Utódainál pedig az idegen név bizonyos áramlatok, pro- 
paganda hatására valóban disszimilációs törekvést vagy 
legalább is ilyen irányú kísértést idézhet elő. Nem egy 
példa van arra, hogy valamely családban a megmagya- 
rosodott nevű ág rendületlenül kitartott magyarsága mel- 
lett, míg az idegen nevű ág disszimilálódott. Különösen 
fennáll a disszimilálódás veszélye az idegen nevű csalá- 
doknál az impériumváltozáskor. így a Trianon utáni ide- 
gen uralom alá jutott idegen nevű asszimiláltak közül 
sokkal több bizonyult , átmeneti magyarnak", mint a 
nevükben is megmagyarosodottak közül. 

Ez természetesen nem annyit jelent, hogy a meg- 
magyarosodott nevű családokban lehetetlen a disszimi- 
láció. Ilyen még az eredeti magyar név mellett is lehet- 

séges az anyai eredet hatására. De a magyar név minden- 
esetre nagyobb elkötelezettséget jelent a magyarság mel- 
lett és fokozott lelki gátlást a disszimilációval szemben. 
A névmagyarosításnak azonban természetesen csak akkor 
van igazán jelentősége, ha az minden nyomástól mente- 
sen önként történik az asszimilációs folyamat záróköve- 
ként, amivel az idegen eredet utolsó emlékét is el akar- 
juk tüntetni, az utolsó hidat is fel akarjuk égetni magunk 
mögött. A névmagyarosításnál legcélszerűbb a legköze- 
lebbi magyar nevű előd (ha van ilyen) nevét választani, 
mert ennek vérségi alapja is van. 

De kifelé, külső propaganda, hogy úgy mondjam, 
külpolitikai szempontból is kívánatos, hogy a magyarság- 
nak legalább reprezentatív elemei minél többen nevük- 
ben is magyarok legyenek. Ezek magyarságát kevésbbé 
lehet vitatni, értéküket kevésbbé lehet tőlünk elidegení- 
teni. Hiszen úgyis sokszor vágják fejünkhöz és iparkod- 
nak kihasználni ellenünk, hogy a magyarság jelentékeny 
része idegen nevű. 

Ugyancsak elmélyíti az asszimilálódást a magyarság- 
gal való szorosabb vérközösség felvétele, a magyar csa- 
láddal való összeházasodás. De természetesen csak akkor, 
ha ez is az asszimiláció végső fázisaként, éppen az idegen- 
tudat hiányában megy végbe. Egyébként az ilyen össze- 
házasodás kétélű fegyver, mert az idegen házastárs asszi- 
milálása helyett éppúgy vezethet a magyar házastársnak 
és az utódoknak disszimilálódására. 

Aki viszont teljesen asszimilálódott, akinél semmi 
különbség, semmi idegenszerűség, semmi disszimilációs 
alap sincs a magyarsággal szemben, annál őszinte disszimi- 
láció sem lehetséges, legfeljebb szándékos megtagadása, el- 
árulása népének, ami nem lehet jóhiszemű, ami ellen sa- 
ját érzülete, lelkiismerete is tiltakozik. Árulói azonban 
minden közösségnek lehetnek és népünk elárulása, cser- 
benhagyása ellen a legpatinásabb, törzsökös magyar ere- 
det sem teljes biztosíték. 

Az asszimiláció körül azonban nemcsak az asszimilá- 
lódni akaróknak, hanem az asszimiláló magyarságnak is 

megvannak a kötelességei a saját jól felfogott érdekében. 
Ez nem közömbös ügy sokkal nagyobb népek számára 
sem, annál kevésbbé a maroknyi magyarságnak, amelyet 
Herder másfél évszázaddal ezelőtt már elparentált. Hogy 
ez a herderi jóslat nem teljesült, azt nagyrészt a magyar- 
ság nagy asszimiláló erejének köszönhetjük, így vált 
lehetővé, hogy hazánkban a magyarság számaránya, mely 
a XVIII. század végén a lakosságnak csak kb. egyharma- 
dát tette ki, egy jó évszázad múlva a közben végbement 
sok idegen bevándorlás ellenére is mintegy a felére emel- 
kedett. Ma pedig vigyáznunk kell, hogy ezt a felgyara- 
podott állományt legalábbis megtartsuk, ne pedig saját 
oktalanságunk következtében veszítsünk abból a disszimi- 
lálódások elősegítésével. 

Így semmiesetre sem válik a magyarság javára az az 
éles különbségtétel, sőt lenézés, amiben egyes ,, törzsökös 
magyarok" részesítik az ú. n. , híg magyar" asszimilálta- 
kat. Egyébként, aki ilyent tesz, rendszerint vagy nem 
ismeri jól saját családfáját, vagy nem akar tudomást 
venni ugyancsak asszimilált elődeiről, akik legalábbis 
anyai ágon olykor bőségesen jelentkeznek. Mert olyan 
magyar, akinek vérében egyetlen asszimilált idegen csepp 
sincs, nem létezik, legalább is nem igazolható. 

Ugyanígy sokat árthat a magyarságnak a disszimilá- 
lódás elősegítésével a fajiság, a ,,nép-faj", a vér, általában 
a népjogalom túlságos elbiologizálása körül forgalomba 
hozott sok téves jelszó, amelyek minden asszimilálódást 
már eleve biológiai lehetetlenségnek tüntetnek fel. De 
veszélyt jelent az elődöknek ma dívó túlságos firtatása is. 
Sokan, akik addig tősgyökeres magyaroknak érezték ma- 
gukat, idegen őseik tudatára ébredve  megrendülnek, 
bizonytalanokká,  határozatlanokká, ingadozókká válnak 
magyarságukban. Azt hiszik, most már ők többé nem le- 
hetnek teljes magyarok. Egyik rádióelőadásomra érke- 
zett levél írja pl. a következőket: 

, Magamról csak azt tudtam eddig, hogy magyarnak 
születtem. Most a sokféle papír kissé megzavart hitem- 
ben. Azt mondják ezek a papírok, hogy bennem anyai 

ágról jász vér is van. A jász a legújabb bizonyságok sze- 
rint nem magyar, hanem indogermán néptörzs... Nézem 
tovább a papírokat s látom, hogy anyai nagyapám meg- 
gondolatlanságában bunyevác  menyecskét állított maga 
mellé életpárnak, így hát az én eddig magyarnak ismert 
vérembe az indogermán mellé egy kis délszláv vér is ve- 
gyült. S minderről csak most szereztem tudomást, amióta 
divatba hozták, hogy az ember saját vérét elemezze! 

De mi lesz a fiammal... az ő anyja meg egyenest tiroli 
származású germán... hogyan elemezzem hát a fiam vé- 


rét? ... Jaj, csak meg ne tudja a gyerek!... Most meg 
azzal a bizonyos magyar alapanyaggal nem vagyok tisz- 
tában ... A chabarowski fogolytáborban egy orosz tudós 


felmérte csontjaimat s örömmel közölte, hogy én tiszta 
,észak-szarmata-típus"? vagyok ..." 


És hány derék magyart ért manapság hasonló meg- 
zavarodás! Hányan vannak, akik addigi önérzetes ma- 
gyarságuk ellenére most már szinte csak lapítva bujkál- 
nak a magyarság között, attól félve, hogy egyszer csak 
őseik miatta, mint nem magyarokat, őket is kitagadják az 
eddig készséggel befogadó magyarság köréből. Pedig hát 
hány színmagyar maradna egy alapos vérelemzés után? 
Egyébként ne feledjük, hogy többé-kevésbbé hasonló a 
helyzet más európai népeknél is, egyik sem áll csupa , tör- 
zsökösökből". 

Meg kell nyugtatnunk tehát aggályoskodó, megzavart 
magyar testvéreinket, hogy idegen őseik ellenére is le- 
hetnek teljes magyarok, amint Hunyadi János és Mátyás 
is nem oláh, Zrínyi nem horvát, Petőfi nem szerb, Kossuth 
nem tót, Prohászka sem cseh, hanem mindannyian ízig- 
vérig magyarok, még pedig különb magyarok akárhány 
, törzsökös"-nél. Büszkén tartjuk számon őket, tőlük ta- 
nulunk igaz magyarságot és nem engedjük magunktól 
idegen nép javára elvitatni. Éppígy származásuk ellenére 
is Napóleon és Zola nem olasz, Sand George nem szász, 
Chénier nem görög, hanem francia, Tolsztoj nem német, 
Lermontov nem skót, hanem orosz, ugyanígy Kant nem 
skót, és Dürer sem magyar, hanem német, De Valero pedig 

nem spanyol, hanem ír és nagyobb büszkeségeik népük- 
nek, mint sok törzsökös. 

Mert az ember nem csupán biologikum, nemcsak 
test és vér, hanem szellem is. A népben pedig elsősorban 
e szellemi tényezők nyilvánulnak meg, nem pedig a vak, 
tudattalan biológiai kapcsolatok. 


9. A NEMZET. 


A , nemzet" kifejezés, valamint az ennek megfelelő 
nemzetközi natio, a szláv narod és a hasonló értelemben 
használatos gens, populus szavak is a nemzessél, születés- 
sel, szaporodással összefüggő tőből származnak. Ez arra 
mutat, hogy a nemzeten eredetileg leszármazási közös- 
séget értettek. A leszármazás közösségével azonban 
együtt járt az együttélés közössége és ebből folyó sok 
egyéb kapcsolat is. Idővel ez utóbbiak erősödtek, fejlőd- 
tek a nemzet közösségében, míg a közös leszármazás 
jelentősége háttérbe szorult és a közös eredet mindinkább 
csak hozzáképzeltté vagy hozzáköltötté vált. A történe- 
lem folyamán pedig a nemzet a legfinomabb, legbonyo- 
lultabb emberi közösséggé alakult, ami a nehéz, szinte 
megoldhatatlan problémák tömkelegét tartalmazza. Az 
első világháború óta, bár a győztesek a nemzetiségi kér- 
dések megoldását jelezték egyik legfőbb célukul, a problé- 
mák éppen nem tisztultak, sőt tovább bonyolultak. Ma 
valóban naivság volna a nemzetet a szó etimológiája alap- 
ján pusztán leszármazási vagy éppen faji közösségnek 
nyilvánítani. 

A nép tervszetűtlenül, szinte öntudatlanul kialakult, 
önmagában szervezetlen közösség, nyáj vezető, egységes, 
tudatos szervezet nélkül. Nem tartja tudatosan számon 
tagjait, terjedelmét, állományát, nincs benne uralkodásra, 
hatalomra, terjeszkedésre törekvés, nem tekint féltéke- 
nyen másokra. Egyszóval nem politikai közösség. Ezzel 
szemben a nemzet közös állami életre szervezkedett poli- 

tikai képződmény, amely az önálló politikai, állami együtt- 
élés kialakulásával jön létre és fennáll mindaddig, míg a 
közös állami élet akaratának, a politikai hagyományok- 
nak folytonosságát hordozza. 

Az államszervezet maga is rendkívül bonyolult kép- 
ződmény, amely idők folyamán sokféle változáson ment 
keresztül. Ennek megfelelően változott természetesen a 
nemzeti közösség is. A nemzetté válás, illetve az önálló 
politikai közösség kialakulása, az államalapítás csak terv- 
szerű, öntudatos szervezkedés útján jöhet létre. Ehhez 
tehát szükséges egy szervezni tudó és akaró nép, illetve 
egy vezető, szervező egyéniség, vezető család, törzs, álta- 
lában egy szervező központi hatalom, tekintély. Ez előbb 
a saját népének szervez államot, szerez hazát, amelyhez 
később más népek is csatlakozhatnak. 

Egyes nemzetek kialakulása a régmúlt mondái ho- 
mályába vész, másoké történetileg tisztázott tény. így a 
római nemzet a Város alapításától kezdődik, a magyar 
nemzet a vérszerződéssel alakult meg, a francia nemzet 
Klodvigtól, az angol Ekberttől számítható, a svájci nem- 
zet a kantonok szövetségével, az Egyesült Államok nem- 
zete pedig a szövetkezett gyarmatok függetlenségének 
kimondásával született meg, a román nemzet viszont csak 
Havasalföld és Moldva állami egyesüléséig (1859) vezet- 
hető vissza. 

Az egyes néptörzsek patriarchális közösségét már az 
első kezdetleges nemzeti és állami szervezeteknek tekint- 
hetjük. Majd a törzsszövetségekben a különböző népi ele- 
mek is egyesültek. Hiszen a régi szövetségeknél nem azt 
nézték, hogy melyik milyen származású, milyen nyelvet 
beszél, hanem hogy milyen ügyes a fegyverforgatásban, 
mennyi jószága, mekkora hatalma van. Ahol pedig a törzs- 
szövetség tartós maradt, abból idővel rendszerint állandó 
nemzet, sőt népi közösség is alakult. Ilyen volt a honfog- 
Taló magyarság is, mely eredetileg különböző ugor, török 
eb kazár törzsek szövetségeként lépett fel. 

Nemzetileg már meglehetősen egységes volt a Római 
Birodalom is. Egységes szervezete már legalább is meg- 

közelítette a modem nemzeti államszervezetet. Polgárai, 
bármily származásúak voltak, megkaphatták a büszke 
cívis Romanus" címet és a velejáró jogokat. Ha a Római 
Birodalom még néhány századig virágzik, lakói bizonyára 
túlnyomóan római  nemzetiségűekké, sőt  népiségűekké 
váltak volna. És ez teljesen kényszerasszimiláció nélkül, 
önként ment végbe a legtermészetesebb és legerősebb ösz- 
tönző erő, az önérdek hatására, mert római polgárrá lenni 
mindenki számára előny és dicsőség volt. 

A középkori államalakulatok általában dinasztikus 
jellegűek voltak, egy-egy uralkodócsaládnak szinte csa- 
ládi birtokaként szerepeltek. Egy nemzet itt tehát egy 
uralkodóház népét, alattvalóit jelentette. Az uralkodók 
pedig sokszor idegen származásúak voltak. De a lakossá- 
got is sokszor telepítették át ínséges, háború sújtotta 
vidékekről vagy a sűrűn lakott területekről bőségesebb, 
biztonságosabb vagy emberhiányban szenvedő államokba, 
nem sokat törődve a népi különbségekkel. A befogadó 
lakosság pedig az ellen sem tiltakozott, ha a jövevények 
esetleg autonómiát kaptak. A jogok, szabadságok és köte- 
lezettségek különben is nem a nemzeti, hanem a rendi 
hovatartozástól függtek. Az idegen lovag több jogot, na- 
gyobb szabadságot élvezett, mint az államhoz tartozó 
jobbágy. A különböző népi eredetű kiváltságosok egyen- 
rangúakként szerepeltek, de mély szakadék választotta el 
őket saját népük pórjaitól, akiket rendszerint nem is szá- 
mítottak a nemzet tagjainak. Valamely néphez tartozás- 
nak inkább csak akkor volt jelentősége, ha ez egyúttal 
valamilyen kiváltságot is jelentett. Ilyen volt pl. nálunk 
az erdélyi szászok egyeteme. Az uralkodók saját belátásuk 
szerint adományoztak kiváltságot, kitüntetést, nemessé- 
get, birtokot származásra való tekintet nélkül és általá- 
ban nem korlátozódott az uralkodónak ez a joga csak bizo- 
nyos néphez, nemzethez tartozóakra. A háborúk is nagy- 
részt dinasztikus jellegűek voltak, a harcoló csapatokban 
pedig nem csupán egy nép fiai vettek részt, valamint egy 
nép összes harcosai sem. Sőt, nem egyszer az ellenséges 
felek mindegyikénél küzdöttek ugyanolyan nemzetiségű 

zsoldosok. Az autokrata uralkodók rendszerint nem sokat 
törődtek azzal, hogy adófizetőik vagy katonáik milyen 
népiséghez tartoznak, amint a jogtalan nép sem tartotta 
fontosnak, hogy kinek fizet adót vagy teljesít katonai szol- 
gálatot. Inkább csak az érdekelte, hogy mi könnyít hely- 
zetén. 

Jellemzi továbbá a középkori államszervezetet a hű- 
bériségből folyó nagyfokú partikularizmus. A nagy biro- 
dalmak számtalan apró uralomra, kis szuverenitásra tago- 
lódtak és ezek mindegyikének külön hadserege, jogrendje, 
pénze, gazdasági szervezete, sőt sokszor más és más 
nyelve, dialektusa is volt. Mindezekből világos, hogy a 
középkorban a nemzeteszme is lényegesen más volt, mint 
ma. A középkor története elsősorban nem a nemzetek, 
hanem az uralkodók, a dinasztiák története és anakroniz- 
mus volna azt a mai nemzeteszme alapján elképzelni. 


A középkort inkább valamilyen kozmopolita, vagy 
egységes európai szellem hatotta át. A magasabb szellemi 
élet nyelve egységesen a latin volt és az akkor mindent 
uraló egységes vallás is szervesebb egységbe fűzte Európa 
népeit. A vallás ügye, mint pl. a keresztes háborúk, Euró- 
pát egységesen megmozgatták, a német lovagrend az egész 
keresztény világ támogatásával hódítja meg a pogány 
szlávokat a kereszténységnek és a németségnek. Magyar- 
országot is nagymértékben támogatta a keresztény Európa 
a pogány török elleni küzdelemben. A mai nacionalizmus- 
hoz hasonló tünetek a középkorban csak itt-ott jelentkez- 
nek, főleg akkor, ha a közös ellenséggel való tartós küz- 
delem szorosabb egységbe kovácsolta az állam lakóit. 
Ilyen volt pl. a 100 éves háború vagy a magyarságnak 
évszázados küzdelme a török, majd később a német ellen, 
már az újkor elején. 

Az újkorban a királyi hatalom erősödésével letűnik 
a hűbériség, kialakul az egységes államszervezet mint 
közigazgatásilag, gazdaságilag, katonailag, valamint jog, 
közoktatásügy és államnyelv szempontjából zárt közösség, 
mely a határain belül levők közös javát szolgálja a kívül- 

lövőkkel szemben. Ezzel együtt megkezdődött a demokra- 
tizálódás, vagyis szélesebb tömegek nagyobbmérvű oszto- 
zása az államhatalomban. Az utóbbi folyamatot elősegí- 
tette a népszuverenitás eszméje, amely a renaissance 
individualizmusából, majd a felvilágcsodás liberalizmu- 
sából kiindulva (Rousseau, Locke, Voltaire stb.) minden 
hatalmat a népből iparkodik levezetni. Az így öntudatra 
jutó nemzet a maga urának tekinti önmagát, a dinasztikus 
érdekek helyébe a nemzet érdeke lép, az uralkodó iránti 
hűség mellé a nemzethűség járul, a rendi kiváltságok 
megszűnnek, a hatalmas népi rétegekkel kibővült nemzet 
minden tagja egyenlő jogokat élvez. Mindenki sajátjának 
tekinti az államot, hazájának érzi annak földjét, védelme, 
felvirágoztatása mindenkinek személyes érdeke, szíveseb- 
ben hoz egyéni áldozatokat is érte. És akit valamilyen 
határok között talált a nemzeti államok kialakulása, ahhoz 
a nemzethez kapcsolódott népi eredetére való tekintet 
nélkül. 

A modern nemzeteszme kialakulása egyike a leg- 
nagyobb jelentőségű történeti eseményeknek, amely 
óriási lendületet adott a kultúra és civilizáció fejlődésé- 
nek. Milliós tömegek jutottak a puszta alattvalói sorsból 
jogokkal rendelkező polgárok sorába, akik a közjóért dol- 
gozva, államuk, hazájuk sorsát elősegítve a maguk egyéni 
érdekeit is szolgálják. A rendi kiváltságosak vékony ré- 
tege helyett most már az állam minden polgára édes- 
anyát láthat a hazában és testvért minden hazafiban. Ez 
új, eddig nem ismert vagy csak lappangó közösségi érzel- 
met, szolidaritást váltott ki, de egyúttal hatalmas versen- 
gést is keltett a különböző nemzetek között. A nemzeti 
önérzet, büszkeség, hiúság, dicsőségvágy pedig fanatikus 
alkotásokra képesített. Szinte a középkor vallási rajon- 
gásaihoz hasonló szellemmel töltötte el az emberiséget és 
nem egyszer túlzásokra, sovinizmusra, önző igazságtalan- 
ságra vagy alaptalan gyűlölködésre is vezetett. 

Ez az átalakulás annyira újszerű, radikális volt, hogy 
alig mehetett végbe forradalom nélkül, így robbant ki a 
francia forradalom, majd a többi forradalmak sorozata, 

melyek modern nemzeti államokká alakították Európa 
országait. 

Az így újjáalakult államok határain belül azonban 
gyakran igen heterogén népi csoportok éltek, amelyek 
most egyszerre teljes jogú tagjai lettek a nemzetnek. Ez 
nehéz problémák elé állította a modern nacionalizmust s 
a nemzetfogalom különféle meghatározásához vezetett. 
Az úű. n. , francia nemzetfogalom" szerint a nemzet azonos 
az állampolgárok összeségével és miként az állampolgár- 
ság, éppúgy a nemzeti hovatartozás is az egyén szabad el- 
határozásától függ. E nemzetfogalomban erősen kidom- 
borodik az emberi jogoknak, a szabadságnak eszméje. Az 
egyén nem rabszolgája születésének, fajának, nyelvének, 
népiségének, vallásának vagy születési helyének, hanem 
ezektől — függetlenül, — szabadon rendelkezik sorsával, 
szabadon vállal közösséget valamely nemzettel. Ez a 
nemzetfogalom azonban liberális volta mellett teret 
adott a szabad  akaratnyilvánítás külső  befolyásolá- 
sának, esetleg erőszakkal való elnyomásának. Hiszen 
befolyásolásnak, erőszaknak csak azzal szemben van 
helye, ami szabad akaratunktól függ. Érthető tehát, 
hogy e nemzetfogalom főleg azokban az államokban ter- 
jedt, ahol nem él az uralkodó népnek számottevő része a 
határokon kívül, hanem inkább a határokon belül is jelen- 
tékeny idegen népcsoportok laknak. 

Viszont azok a népek, amelyek idegen államokban 
élő nagyszámú néptagjaikat féltették az idegen nemzetbe 
való beolvadástól, szívesen fordultak olyan nemzetfoga- 
lomhoz, amely az egyéni akarattól független népi szár- 
mazáson alapul és így sem szabad akaratból, sem erő- 
szakkal nem változtatható meg. Ilyen az ú. n. , német 
nemzetfogalom", mely a nemzeti hovatartozást nem az 
államtól, hanem a népiségtől teszi függővé. 

Ez a német gondolkodóktól (Herder, Fichte, Hegel) 
származó nemzetfogalom a francia nemzetfogalmat túlsá- 
gosan üres, tartalmatlan, mesterséges formának találja, 
amelyhez nem tapad eleven élet, hús, vér, érzelem. Ezért 
tér vissza a néphez, mint az igazi természetes közösséghez, 

amelybe mindenki születése által végzetszerűen jut és 
amely a nemzedékek hosszú sorának vérségi és szellemi 
közösségét hordozza, mint valami misztikus élő organiz- 
mus. Ennek szétszórt tagjait akarja politikai közösségbe is 
egyesíteni és legalább lélekben egy államhoz kapcsolni, 
az idegen népcsoportokat pedig a nemzetközösségből is 
kizárni. Egyben romantikus ellágyulással fordul, a poli- 
tikai önállósághoz még nem jutott, vagy attól később meg- 
fosztott népcsoportok felé, mint amelyek nélkülözik a 
legfőbb javak egyikét, a legelemibb emberi jogot, az ön- 
állóságot, a függetlenséget, a szabadságot. Tehát végered- 
ményben ez a nemzetfogalom is tartalmazza a liberaliz- 
must, a szabadságeszmét, de ezt egyedül az egyes nép- 
csoportoknak, mint valami misztikus egységeknek tartja 
fenn. Az egyénektől azonban rögtön megtagadja a sza- 
badságot, mihelyt népiségüket, illetve nemzeti hovatar- 
tozásukat maguk akarják megválasztani. Ugyanígy meg- 
tagadja az államtól is azt a jogot, hogy egyes népcsopor- 
toknak az államközösségből való kiválását megakadá- 
lyozza. 

Érthető, hogy ez a gondolat a németeken kívül főleg 
Kelet- és Délkelet-Európában, különösen a szláv népek 
körében terjedt és a népszuverenitás eszméjével össze- 
kapcsolódva belőle kialakult, illetve kiéleződött a törté- 
nelem legbonyolultabb és legkényesebb kérdése, a nemzeti 
kisebbség, vagy a nemzetiség problémája. Népek és nép- 
csoportok, amelyek eddig önálló államalakításra nem is 
gondoltak, vagy erre elégteleneknek érezték magukat, 
lassankint elviselhetetlennek találták, hogy saját államuk 
nélkül éljenek. Oly népcsoportok pedig, amelyek eddig 
békés, lojális bevándoroltakként éltek valamely idegen 
országban, egyszerre a legtermészetesebb és legjogosabb 
követelménynek tartották, hogy az általuk lakott terüle- 
tekkel együtt anyaországukhoz csatoltassanak. Azzal aztán 
mái nem sokat törődtek, hogy az így keletkezett államok 
esetleg életképtelenek lesznek, sőt a régi, életképes államok 
is tönkremennek általuk. Megindult tehát a nemzetiségi 
államok szétbomlasztására irányuló törekvés, megkezdő- 

dött a nemzetiségi küzdelem, amely másfél század óta 
annyi vér, könny, szenvedés forrása lett Európában. Ez 
pecsételte meg ezeréves hazánk sorsát is Trianonban. 

A nemzeti önállósághoz és egyúttal nagyszámú ki- 
sebbséghez jutott népek viszont hamarosan a francia 
nemzetfogalom álláspontjára helyezkedtek és a bekebe- 
lezett . kisebbségektől megtagadták a  néptestvéreikhez 
való csatlakozást. Ez is mutatja, hogy egyik szélsőséges 
felfogás sem helyes, nem őszinte, hanem csak alkalom- 
szerű politikai jelszó a hatalmi törekvések palástolásához. 
Mindegyik mögött lappangó lényeg ugyanis az uralom, az 
Imperium. Ez vezet azután az igazságos államhatárok 
kérdéséhez. 

E kérdésnél pedig figyelembe kell vennünk, hogy az 
állam célja, létalapja nem a puszta uralom, amire a fran- 
cia nemzetfogalom hajlik. Az uralom csak eszköz, ami 
aszerint jó vagy rossz, igazságos vagy jogtalan, hogy mire 
és hogyan használjuk. De éppígy nem lehet az államnak 
egyedüli vagy legfőbb célja az azonos népcsoportoknak 
saját államban való egyesítése. Ez a múltban sohasem 
volt meg és a jövőben sem igen lehetséges. Hiszen, el- 
tekintve attól, hogy maga a népiség, illetve népi különb- 
ség megállapítása is sokszor nehézségekbe ütközik, a 
népiség elvének merev alkalmazása esetén nemcsak egyes 
területeket, hanem egyes családokat is olykor életkép- 
telen részekre kellene szaggatnunk. Különösen Közép- és 
Kelet-Európa hatalmas területein számtalan  kisebb-na- 
gyobb népcsoport keveredik egymással minden rendsze- 
resség nélkül. Jól megadható népi határvonal itt nem sza- 
bály, hanem csak ritka kivétel, amire országhatárokat 
építeni lehetetlenség. Nem egyszer ugyanabban a család- 
ban is az apa és az anya más és más népből való, a gyer- 
mekekről pedig maguk a szülők sem tudják, hogy melyik- 
hez tartoznak. 

A néprajzi határ csak egyik tényező lehet az igaz- 
ságos államhatárok megállapításában, amely egyéb, nyo- 
mósabb tényezők hiányában döntő szerepet játszhat, de 
nem lehet egyedüli és általános szempont. Sokkal fonto- 

sabbak lehetnek az egészséges földrajzi, gazdasági, straté- 
giai, történelmi határok, megfelelő nagyságú terület, tűr- 
hető népsűrűség, elegendő természeti kincsek, kielégítő 
közlekedési lehetőségek stb. Ezektől sokkal inkább függ 
az egyes államok életképes volta, a közjó, ami minden 
állam célja és létalapja. Es a hegyek, völgyek, folyók sem 
alkalmazkodhatnak a népekhez, hanem ezeknek kell hoz- 
zájuk alkalmazkodniuk. 

Miként az egyéneknek, éppúgy minden közösségnek, 
a népeknek is szabadságát, önrendelkezési jogát korlátozza 
a közjó, mint legfőbb norma. Ezért nem lehet általános- 
ságban megengedettnek mondanunk, hogy a véglegesen 
megszervezett és rendeltetésének teljesítésére, a közjó 
szolgálatára teljesen alkalmas államban joga volna vala- 
mely kisebbségnek magát az államtól függetleníteni, vagy 
attól elszakadni és más államhoz csatlakozni. Ez ugyanis 
állandóan veszélyeztetné az egyes államok belső rendjét, 
szilárdságát, bizonytalanná tenné a nemzetközi életet és 
mérhetetlenül ártana a közjónak. Pusztán a népi különb- 
ség tehát még nem elégséges ok az államtól való elszaka-- 
dásra. Ez csak kivételes, végső megoldási lehetőségként 
engedhető meg, amikor az állam hosszas küzdelmek után 
sem tudja vagy nem akarja teljesíteni a kisebbségeknek 
a közjóval összeegyeztethető jogos igényeit, biztosítani 
boldogulásukat és amikor ez egyedül a kiválással érhető 
el jobban. Amint ugyanis az állam nem rendelkezhet pol- 
gáraival közjó-ellenesen, éppúgy az állampolgárok sem 
igényelhetnek semmi olyat, ami a közjóval ellentétes. 

E tekintetben a népszavazásnak sem 6 lehet döntő 
jelentősége. Ezt ugyanis rendszerint mozgalmas, zavaros 
időkben, felizgatott kedélyállapotban szokták tartani, ami- 
kor nem nyilvánulhat meg őszintén, világosan a tömegek 
igazi, tartós akarata. Sokkal megbízhatóbban jelzi a ki- 
sebbség közakaratát az a körülmény, hogy több nemze- 
déken át milyen magatartást tanúsított. 

A kisebbségek körül a legtöbb félreértés abból szo- 
kott származni, hogy a kisebbségeket mint ilyeneket álta- 
lában egyformáknak tekintik és sorsukat is egy kaptafára 

húzva akarják megoldani. Pedig úgyszólván minden ki- 
sebbség más és más jellegű, ezért minden kisebbségi kér- 
dés is egyéni megoldást kíván, így nyilván egészen más 
a jellege az olyan kisebbségnek, amelyik valamilyen 
előnyért önként telepedett le idegen államban és más az 
olyané, amelyiket akarata, sőt tiltakozása ellenére, joy- 
talán erőszakkal szakítottak el anyaországától (Trianoni). 
Míg az előbbi részéről az elszakadási törekvés a legrútabb 
hálátlanság, az utóbbinál a legtermészetesebb önvédelem. 

Ha most a nemzetről helyes fogalmat akarunk alkotni, 
először is meg kell azt különböztetnünk a puszta állam- 
polgárságtól. Ez utóbbi csak egyszerű, hideg, külsőséges 
jogi kapcsolat, szorosabb közösségi érzelem, összetartozás 
tudata nélkül. A pusztán állampolgárnak az állam csak 
afféle törvényes gyám, akihez ügyes-bajos dolgaiban hiva- 
talosan fordul és neki, mint alárendelt engedelmeskedik, 
de érzelmi szálak nem fűzik hozzá. Ezért az állampolgárok 
összesége önmagában csak szervetlen halmaz. A nemzet 
tagjai számára azonban az állam egyúttal haza, édesanya 
is, akihez rajongó szeretettel és habozás nélküli áldozat- 
készséggel ragaszkodnak. Ez tehát nem csupán külső jogi 
kapcsolat, hanem az egyén egész lényét átható belső vi- 
szony. A nemzet ezért szerves közösség, tagjai egymásban 
testvért látnak, egy családba tartozóknak érzik magukat 
és e nemzetcsalád egész múltját és jövőjét saját egyéni 
ügyüknek is tartják. Az állampolgárság rövidesen és ismé- 
telten megváltozhat önként vagy erőszak útján, a nem- 
zethez tartozás, a hazafiság azonban csak hosszabb érdek- 
és sorsközösség alapján érlelődhet ki. 

A közös államban való tartós együttélés, a közös 
állam javakban való részesedés, az állam jó- és balsorsában 
való osztozás, a közös nemzeti ünnepek és gyásznapok, 
a kölcsönös és szoros kultúrhatások, a közös művelődési 
eszközök természetes úton mind egy közösségi érzelem, 
, mi7- és , miénk"7-tudat kialakítására vezetnek, hacsak 
ezt külső vagy belső mesterséges zavaró mozzanatok meg 
nem akadályozzák. A közös küzdelmekben, közös célokért, 
együtt ki ontott sok könny, verejték és vér a pusztán bio- 

lógiai vérközösségnél szilárdabb. ragasztóanyag. Ez hoz 
létre szoros  vérszerződést, átvitt értelmű  vérközösséget 
a nemzetnek vér szerint sokszor különböző tagjai között 
is És csak az ilyen, szerves nemzetközösség tudja fenn- 
tartani, megőrizni, gyarapítani az államot, nem pedig a 
puszta állampolgárok szervetlen halmaza. 

Ebből kitűnik, hogy a helyesen értelmezett nemzet- 
közösség közeledik a népközösséghez, főleg ahhoz a mai 
népközösséghez, amely már úgysem tisztán eredeti, ter- 
mészetes népi képződmény, hanem mind több szerepe van 
benne az állami beavatkozásoknak is. Viszont éppígy nem 
tekinthető természetes népközösségnek az a népiség sem, 
melyet szintén nem a nép természetes hajlamai, hanem 
egyes politikai agitátorok mesterségesen irányítanak oly- 
kor az államközösség hatásának ellensúlyozására és a nép 
természetes törekvései ellenére. 

Mindez viszont nem jelenti, hogy a nemzetnek népi- 
lég homogénnek kell lennie, vagy legalább is idővel fel- 
tétlenül azzá kell válnia, bár a természetes folyamat két- 
ségtelenül ebbe az irányba vezet. Lehetséges több népnek 
is közös hazája, főleg kis népeknek, néptöredékeknek, 
melyek így egységes nemzetet alkothatnak. És ha e népe- 
ket közös nemzeti érzés hatja át, akkor a népileg hete- 
rogén állam is lehet nemzeti állam. Az igazságos és egész- 
séges határok között pedig a külső és belső izgatástól 
megkímélt egyének és népek természetes eszük és ösz- 
tönük alapján mindig megtalálják a békés, eredményes 
együttélés lehetőségét, a nemzetközösségbe olvadás útját. 


10. A MAGYAR NEMZET. 


A magyarság a vérszerződés óta, vagyis a IX. szá- 
zadtól kezdve tekinthető nemzetnek, amikor a különböző 
törzsek vérüknek szimbolikus egybecsurgatásával, közös 
vezetés alatt egységes államba, nemzetközösségbe egye- 
sültek. Ez még abban a korban történt, amikor a mai 
európai nemzetek nagyrésze még korántsem létezett, vagy 
legfeljebb kialakulóban volt. 

A honfoglaló magyarságot a közös tekintély, közös 
vezetés fűzte egybe, mindannyian Árpád népe, az ő alatt- 
valói voltak. Hogy milyen volt a szövetségre lépett tör- 
zsek népi jellege, máig is vitás. Mindössze annyit tudunk, 
hogy az ősi hét magyar törzs mellé még egy (mások sze- 
rint három vagy hét) kazár eredetű kabar törzs is csat- 
lakozott. És bármily nyelven beszéltek is az egyes tör- 
zsek, a finn-ugor nyelv kiszorította a többit, magába ol- 
vasztva azoknak egyes elemeit. E korban még nem tekin- 
tették a nyelvet nemzetiségi szimbólumnak, hanem csak 
az emberek közötti érintkezés eszközének, így  cete- 
ris paribus a többség nyelvét idővel átvette a kisebbség, 
mivel ez volt a legegyszerűbb megoldása annak, hogy 
minél többen megértsék egymást. 

A Kárpátok medencéjében megtelepedett magyarság 
csakhamar olyan határokra tett szert, amelyek talán egész 
Európában a legtermészetesebbek, geopolitikailag, föld- 
rajzi, gazdasági és stratégiai szempontból egyaránt a leg- 
tökéletesebbek. Elég egy pillantást vetnünk Európa hegy- 
es vízrajzi térképére és kétségtelenné válik, hogy ezt az 

országot a Gondviselés is egy nemzetnek teremtette, egy- 
séges hazául. Nyilván ennek tulajdonítható, hogy e hatá- 
rok 1000 éven át kevésbbé változtak, mint talán bármely 
más középkori állam határai Európában. E határok közé 
idegen nemzet nem tudott tartósan befészkelődni, de a 
magyarság sem tudott ezeken túl tartósan ki terjeszkedni. 
A legtöbb európai állam csak később, hosszú bonyolult 
változás után alakult ki többé-kevésbbé állandó, illetve 
mai határai között. Mindez bizonyítja a magyarság egye- 
dülálló jogát ősi határaihoz. 

A Kárpátok medencéjében azonban már ősidők óta 
sokféle néptöredék lakott a nélkül, hogy ezek állandó, 
közös hazában egyesülni tudtak volna. Először a magyar- 
ság szervezett itt egységes nemzetet és adott neki geo- 
politikailag páratlanul egységes, tökéletes hazát. Ebben 
állott és ebben áll ma is a magyarság egyik legfőbb világ- 
történelmi szerepe, rendeltetése. 

Amióta Szt. István a magyarságot a nyugati keresz- 
ténységhez, a  germán-latin  kultúrközösséghez csatolta, 
kelet felé, a bizánci-szláv kultúra irányában a vérségi, 
gazdasági, kulturális és politikai kapcsolatok mindinkább 
gyengültek és nyugati irányban, a germán-latin népek 
felé erősödtek. A magyarság a régi, félázsiai, keleteurópai 
közösségből kiszakadt és a  nyugatihoz csatlakozott. 
A magyarságnak ezen az állásfoglalásán múlott, hogy nem 
a , Balkán? nyomult fel az Északnyugati-Kárpátokig, ha- 
nem a nyugati műveltség terjedt el a Délkeleti-Kárpátokig. 
A nyugati kultúra összes szellemi áramlatai, a renaissance, 
a reformáció, a felvilágosodás, a francia forradalom esz- 
méi hamarosan eljutottak hozzánk is, de mi voltunk ennek 
keleti végállomásai. Ez Szt. István óta mindmáig további 
fontos világtörténelmi szerepünk és hivatásunk. 

Szt. István utódai híven megtartották a nagy király- 
nak az idegenek szíves fogadására vonatkozó intelmét. 
A középkorban hazánkba állandóan nagy számban tele- 
pedtek idegenek, főleg olaszok, németek, észak-szlávok, 
kunok, — bessenyők, különösen a tatárjárás utáni 
A magyarság fejlett politikai érzékkel és nagy 

emberséggel kezelte kisebbségeit. Nem űzte el, nem fosz- 
totta ki őket, sőt sokszor nagy kiváltságokat adott nekik 
Ami különbséget tett, az nem nemzetiségi, hanem rendi 
szempontból történt. A nemesség körébe azonban magyar 
és nemmagyar származásúak egyaránt bejuthattak, amint 
a jobbágyság között is voltak magyarok és idegen erede- 
tűek. Ezért a magyarországi kisebbségek ezeréves elnyo- 
másáról szóló vád nem egyéb történelmi hazugságnál. 

Viszont a kisebbségek is lojálisaknak mutatkoztak, 
elszakadási törekvések nem jelentkeztek náluk. Nagy- 
részük rövidesen be is olvadt a magyarságba, úgyhogy 
a középkor végén hazánknak már túlnyomóan egységes 
magyar lakossága volt. Mátyás alatt Magyarország lélek- 
számban, politikai és katonai súlya, kulturális és gazda- 
sági szerepe tekintetében Európa vezető államai közé tar- 
tozott. Ha ezt a fejlődést a török pusztítása meg nem 
akasztja, bizonyára ma is a vezető európai államok között 
szerepelnénk. 

Ha lett volna is a múltban valamilyen faji vagy népi 
rokonság a magyarok és a törökök között, erről a XVI. 
század magyarsága már mit sem tudott és az oszmán törö- 
köt minden tekintetben távoli idegennek tartotta. Vele 
szemben Nyugat-Európával érzett testvéri közösséget, ezt 
védte a török ellen másfél évszázadon át a világtörténelem 
egyik legheroikusabb küzdelmében. A töröknek, miként 
előbb a tatárnak Nyugat felé hömpölygő hullámai a ma- 
gyarság testén törtek meg. Ez volt és marad továbbra 
is hazánk további fontos világtörténelmi rendeltetése: 
Európa délkeleti bástyájaként állni a támadásokkal szem- 
ben, a legfontosabb, legveszélyeztetettebb helyen, észak 
és dél, kelet és nyugat erővonalainak metszőpontján. 

A magyarságnak tehát ezer éven át igenis megvolt 
a maga fontos politikai, kulturális és katonai szerepe, ren- 
deltetése. Nemzeti létünk nem volt céltalan és ma sem 
lehet az. 

A török dúlás azonban szörnyű szenvedéseket zúdí- 
tott hazánkra és mérhetetlen veszteségeket okozott em- 
beranyagban, kulturális és gazdasági téren egyaránt. 

A magyarság önhibáján kívül, sőt hivatásának hősies tel- 
jesítése következtében fogyatkozott meg számban és erő- 
ben egyaránt. A nemrégen még nagyhatalmi szerepre 
hivatott nemzet ezer sebből vérző, vergődő, szánalmas 
roncs lett és az idegenből nyert vérátömlesztéstől remélt 
hamaros talpraállást. 

Már a török veszedelem kezdetén nagyobb számban 
kerestek menedéket hazánkban a török elől egyes nép- 
csoportok, amelyeket a magyarság testvéri szeretettel 
fogadott maga közé. Majd az emberpusztító török áradat 
nyomán a Balkán felől a nyugati kereszténységgel közös- 
séget nem érző népek tódultak fel, amelyek abbahagyván 
a török elleni harcot, megegyeztek vele, sőt zsoldjába 
állva együtt pusztították az élet-halál harcot vívó ma- 
gyarságot, mint félnomád martalócok. A török kivonu- 
lása után pedig Európa legkülönbözőbb részeiből, de ha- 
zánk sűrűbben lakott vidékeiről is, valóságos népvándor- 
lás indult meg a nagyrészt lakatlanul maradt területekre. 
Különösen a Balkán felől tódultak újabb tömegek, hogy 
az ott még uralkodó keserves török iga alól szabaduljanak. 
De igen sok német telepes is jött Európa legkülönbözőbb 
németnyelvű területeiről, hogy hazánkban jobb megélhe- 
tést találjon. Ennek eredményeként a testileg, lelkileg 
kimerült magyarság saját hazájában kisebbségbe jutott. 

A magyarságra most ugyanaz a feladat hárult, mint 
a honfoglalás után: egységes nemzetté szervezni az or- 
szágnak rendkívül vegyes népi eredetű lakosságát. Ha ez 
a munka 1-2 századdal előbb kezdődik, bizonyára 
ismét nagyobb akadályok nélkül, hamarosan sikerült 
volna és ma már talán nyomát is alig találnák e nagy 
keveredésnek. Ezzel bizonyára az egész magyar törté- 
nelem is másként alakult volna. Hiszen ugyancsak 1—2 
évszázaddal előbb ment végbe erős központi hatalom irá- 
nyítása mellett más európai népek egységbe szervezése. 
A XVIII. századtól kezdve azonban a magyarság nagy 
szerencsétlenségére új mozgalom lángolt fel Európaszerte, 
a nepiseg eszméje és a modern nacionalizmus, amely erő- 
sen megnehezítette a nemzeti egység újjáalakulását. 

További akadály volt, hogy nálunk az idegen érzelmű 
központi hatalom nem a nemzeti egység kialakulásán 
fáradozott, hanem ellenkezőleg, a nemzetiségeket állan- 
dóan izgatta a magyarság fékentartása végett. És betetőzte 
a tragikumot, hogy ekkor vált aktuálissá az új államnyelv 
kérdése, a már Európaszerte elhagyott, középkori latin 
nyelv helyébe a magyarnak egységes államnyelvvé tétele. 

A magyarság eleinte remélte, hogy a francia forra- 
dalom vívmányaival, a szabadság, egyenlőség, testvériség 
megvalósításával sikerül lecsillapítania a forrongó kisebb- 
ségeket. Eltörölte a rendi kiváltságokat, az állam minden 
polgárát elvileg egyenjogúnak nyilvánította és hozzáfogott 
a többi nagy reformeszme megvalósításához, a modern 
állam kiépítéséhez. A felizgatott nemzetiségeket azonban 
a szabadság, az alkotmány és különféle kisebbségi kedvez- 
mények nem elégítették ki, nekik uralom kellett, így sod- 
ródott a magyarság a tragikus végű szabadságharcba, 
amelyben egyszerre kellett küzdenie uralkodója és a fel- 
izgatott nemzetiségek ellen. A bécsi kormány divide et 
impera-elve végül is győzött. A magyarság a csalódott 
nemzetiségekkel együtt osztrák uralom alá került. 

Tévedés volna azonban azt hinnünk, hogy valamennyi 
nemzetiségünk, illetve ezek nagy többsége ellenszenvet 
érzett volna a magyarság iránt. Nagyobb részük lojálisán 
viselkedett, sőt sok kitűnő magyar hazafi is került ki közü- 
lök, főleg a németség köréből, kik vállvetve küzdöttek a 
szabadságharcban a magyarokkal. Igazi veszedelmet csak 
a Balkán felől is nyugtalanított nemzetiségek, a horvátok 
és a vallásban, kultúrában leginkább idegen rác és oláh 
jövevények jelentettek. 

A kiegyezés után tovább folytatódott a nemzetiségi 
küzdelem, aminek végső rugója a nemzetiségek uralom- 
vágya, elszakadási törekvése volt minden jogos alap nél- 
kül. Hiszen a magyarság nem jogtalan erőszakkal jutott 
kisebbségeihez. Ezek egy része már hosszú évszázadok 
óta testvéries sorsközösségben élt a magyarokkal, nagyobb 
részük pedig csak nemrég vándorolt be az ellenségtől vagy 
az ínségtől hajtva, hogy itt jobb hazát találjon. A beván- 

dorlók azonban letelepedésükkel nyilván nem hoztak áldo- 
zatot, mert rosszabb sors felé nem szoktak tömegesen ván- 
dorolni. A szállásadás pedig nem jogosítja fel a vendéget, 
hogy kiverjen saját házunkból, főleg ha a vendégnek 
megvan a saját háza is. 

Természetesen a magyarság részéről is történtek hibák 
a nemzetiségi kérdésben. Ezeket könnyű a ma utóokosai- 
nak kárhoztatniuk, de tekintetbe kell vennünk, hogy akkor 
még sehol a világon nem volt kialakult, kipróbált és álta- 
lánosan elismert eljárás a nemzetiségi kérdések rendezé- 
sére. Európaszerte minden állam a szent önzést iparkodott 
saját határain belül alkalmazni, és ha a magyarság részéről 
is előfordultak ilyen hibák, az nem ősi, hagyományos ma- 
gyar szokás volt, hanem a külföld utánzása, amit éppúgy 
szemére lehetne vetni Európa minden államának. Főleg 
nem róhatják fel nekünk azok az utódállamok, amelyek 
önállósághoz jutva, sokkal kíméletlenebb kisebbségi poli- 
tikát folytattak. A múlt megítélésében tehát ama kor álta- 
lános mértékével kell mérnünk és anakronizmus volna a 
múlt század magyarságától a mai kisebbségvédelmi intéz- 
mények anticipálását követelni. Különben még ma se ren- 
delkezünk e téren végleg beváltnak mondható, abszolút 
normával. 

Törvényeink egyébként a korhoz mérten nagyon is 
liberálisak voltak a kisebbségekkel szemben, bár nem 
mindig hajtották őket végre. Panaszra azonban leginkább 
egyes helyi hatóságok basáskodásai, , tyúkszemtipró" poli- 
tikája adhattak okot, amelyek a kisebbségekre nézve nem 
voltak ugyan életveszélyesek, de sokszor fájdalmasabbak, 
mint a jól kiszámított halálos döf és és alkalmasak arra, 
hogy ellenünk agitáljanak velük. Magyarosító törekvé- 
seinkben is tettek helyett több volt a szó, a látszat, és 
most ezeket olvassák fejünkre, mintha mind valóságok 
is lettek volna. A lényeget pedig inkább elhallgattuk, 
mintegy nemlétezőnek tekintettük. Helyette évtizedekig 
Ausztriához való közjogi viszonyunk körül folytattunk 
meddő vitákat, mikor sokkal megoldatlanabb és fenye- 
getőbb volt a kisebbségekkel szemben való helyzetünk. 

Egész nemzeti nevelésünket úgyszólván kimerítette a 48-as 
érzelmek időnkinti felújítása. A nemzetiségi kérdés égő 
sebeit szinte eltitkoltuk tanulóifjúságunk előtt, így a nem- 
zeti közvéleményben, sőt a hivatalos körökben sem mutat- 
kozott szerves nemzetiségi programra, csak kapkodás, 
halogatás. 


Így ért bennünket tájékozatlanul és felkészületlenül 
az 1918-i összeomlás, amikor elvesztettük csaknem összes 
kisebbségeinket, sőt a magyarság nagy részét is. Most pedig, 
hogy Európa újabb rendezése alkalmával ismét számottevő 
kisebbség került vissza hozzánk, a múltból sokat kell 
tanulnunk. Egyrészt 20 évi keserves magunkramaradott- 
ságunk megtanított arra, hogy magunkban is értékes élet- 
képes, önálló nemzet vagyunk, amelynek még mindig 
megvan a történelmi hivatása és létjogosultsága. Másrészt 
azt is meg kell tanulnunk kisebbségeinkkel együtt, hogy 
a kis népek közös érdeke nem az egymás közötti mara- 
kodás, hanem igényeiknek minél szorosabb összehango- 
lása és szükség esetén a lényegtelenről való lemondás a 
lényegbevágó létkérdések érdekében. Mert régi igazság, 
hogy két veszekedő közül a harmadik húzza a legtöbb 
hasznot. Közös hazában, közös födél alatt kell laknunk 
és, ha viszálykodásaink miatt ránk szakad a közös födél, 
mindnyájunkat agyonnyomhat. 

A kisebbségi sorsra jutott magyarság azt is meg- 
tanulta a saját szenvedései árán, hogy a nyelv, a népi 
hagyomány minden népnek őseitől megszentelt öröksége. 
Ezért minden népnek megvan a joga saját népi életéhez, 
még ha nincs is feltétlenül joga önálló nemzeti élethez. 

A népi nevelés mellett azonban szükség van közös 
nemzeti nevelésre is, mely a népi különbségeket kiegyen- 
súlyozva, a közös nemzeti célok megvalósítására készít elő. 
A nemzeti nevelésnek kölcsönösen megértővé kell tennie 
a haza különböző népeit egymás népi sajátságai iránt. 
Ezeket, mint a közös haza néprajzi, tájrajzi sajátságait, 
mint az egységes nemzet érdekes változatait, közösen ta- 
nulmányoznunk, ápolnunk kell. Rá kell mutatnunk arra a 

sok kölcsönhatásra, amely hosszú együttélésünkből kelet- 
kezett. 

Ezzel együtt domborítsuk ki a közös múltat, a közös 
érdekeket, a kölcsönös  egymásrautaltságot, a  közjónak 
mindenek felett álló szempontját. Ránk nézve nem az 
együttélés, hanem a  különélés mesterkélt, erőszakolt, 
közjóellenes. Végül pedig minden propagandánál hatáso- 
sabb az emberi méltóság megbecsülése és a szociális igaz- 
ság megvalósítása; viszont minden propagandát meghiú- 
síthat az emberi méltóság megalázása és a szociális igaz- 
ságtalanság. Legyen tehát mindnyájunk számára puha, 
meleg, családias fészek ez a haza, amelyet őseinknek együtt 
omló vére, könnye, verejtéke, együtt porladó csontjai 
tettek termékennyé, tettek mindnyájunk számára közös 
áldott, megszentelt földdé. Es mindez a leghatásosabb lelki 
felkészülés az egységes, erőteljes katonai honvédelemhez, 
amely ultima rációként őrzi a még mindig csonka hatá- 
rokat, de egyúttal a legjobb, legeredményesebb és leg- 
becsületesebb propaganda e határok további tágulása 
érdekében is. Aki mindebben szívvel-lélekkel,  áldozat- 
készen közreműködik, az a magyar nemzetnek teljes értékű 
tagja, bármi legyen is származása, népi, faji hovatartozása. 
Itt azután a feladatoknak olyan tömkelege merül fel, amik 
részletezésére nem térhetünk ki. Ezekről manapság úgyis 
sokat hallunk, beszélünk, de még többet kell, hogy csele- 
kedjünk. 

Igy valósulhat meg legfőbb törekvésünk, a minél na- 
gyobb, minél egységesebb magyar nemzet, és a pax hun- 
garica, a népek békéje a Kárpátok medencéjében, a ma- 
gyarság vezetésével. 


